রেশমের ঐতিহ্য ফিরিয়ে আনতে তাঁতীদের সহায়তা করা হবেঃ-বস্ত্র ও পাট মন্ত্রী গোলাম দস্তগীর গাজী রেশমের ঐতিহ্য ফিরিয়ে আনতে তাঁতীদের সহায়তা করা হবেঃ-বস্ত্র ও পাট মন্ত্রী গোলাম দস্তগীর গাজী\nরেশমের ঐতিহ্য ফিরিয়ে আনতে তাঁতীদের সহায়তা করা হবেঃ-বস্ত্র ও পাট মন্ত্রী গোলাম দস্তগীর গাজী\nবস্ত্র ও পাট মন্ত্রী বীর মুক্তিযোদ্ধা গোলাম দস্তগীর গাজী এমপি বলেছেন, “বর্তমানে নানা সমস্যায় রয়েছে চাঁপাইনবাবগঞ্জের তাঁত শিল্পীরা। সরকার এইসব সমস্যা নিরশনে কাজ শুরু করেছে। বাংলাদেশ রেশম বোর্ড ও তাঁত বোর্ডের মাধ্যমে এইসব সমস্যা কাটিয়ে এই শিল্পের সুূদিন ফিরিয়ে আনা হবে। আর চাঁপাইনবাবগঞ্জের রেশমের ঐতিহ্য ফিরিয়ে আনতে তাঁতীদের সহায়তাসহ সকল সমস্যার সমাধান করা হবে। এছাড়া তারা যেন আবারও রেশম কাপড়ের হারানো ঐতিহ্য ফিরিয়ে আনতে পারেন সেজন্য ঋণের ব্যবস্থাসহ কারিগরি সহায়তা দেয়া হবে।”\nসোমবার বেলা ১১টায় চাঁপাইনবাবগঞ্জ সদর উপজেলার বারোঘরিয়া ইউনিয়নের লাহারপুর তাঁতীপাড়ায় তাঁতী, রিলার ও বসনী সমাবেশে প্রধান অতিথির বক্তব্যে তিনি এসব কথা বলেন। এ সময় তিনি আরো বলেন, রেশম বাংলাদেশের ঐতিহ্য। দেশের তাঁত শিল্পের ঐতিহ্যকে বিশ্বব্যাপী ছড়িয়ে দিতে কাজ করছে সরকার।\nবঙ্গবন্ধু শেখ মুজিবুর রহমান ১৯৭৪ সালে বাংলাদেশ রেশম উন্নয়ন বোর্ড প্রতিষ্ঠা করেছিলেন। আর তাই বঙ্গবন্ধুর সেই স্মৃতিকে ধরে রাখতে রেশম শিল্পকে এগিয়ে নিতে হবে। ফিরিয়ে আনতে হবে রেশমের পুরোনো ঐতিহ্য। বাড়াতে হবে মোসলিন কাপড়ের ব্যবহার। বিদেশী তাঁত পণ্যে সব মিলিয়ে ৬০ শতাংশ শুল্ক আরোপের পরেও দেশের তাঁত শিল্প মুখ থুবড়ে পড়েছে, বিদেশীদের সাথে প্রতিযোগিতায় টিকতে পারছি না আমরা। ভারত ও চীন বিভিন্ন তাঁত পণ্য অল্প দামে ও সুদর্শণ রেশম সুতা দিতে পারে, তাহলে আমরা কেন পারবো না? এতে অবশ্যই আমাদের কিছু প্রযুক্তিগত দূর্বলতা রয়েছে। এসব দূর্বলতা দূর করতে নানা পদক্ষেপ গ্রহণ করা হবে। প্রয়োজনে চীন থেকে বিশেষজ্ঞ এনে দেশের তাঁত শিল্প সংশ্লিষ্টদের প্রশিক্ষণের ব্যবস্থা করা হবে।\nজামায়াত-বিএনপির আমলে চাঁপাইনবাবগঞ্জে রেশম শিল্পের ধস নামতে শুরু করে একজন তাঁতীর এমন বক্তব্যের পরিপ্রেক্ষিতে তিনি বলেন, আওয়ামীলীগ খেত-খামার থেকে উঠে আসা একটি দল। আওয়ামীলীগ সরকার মানুষের উন্নয়নে রাজনীতি করে। তাই যেখানে মানুষের ভাগ্যের উন্নয়ন হবে সরকার সেখানেই কাজ করবে।\nবিএনপি-জামায়াতের সময় ধ্বংশ হয়েছে চাঁপাইনবাবগঞ্জের তাঁত ও রেশম শিল্প। কিন্তু আওয়ামীলীগ ক্ষমতায় এসে তাঁত শিল্পের উন্নয়নে কাজ করছে। সুতরাং রেশম চাষ ও কাপড়ের ঐতিহ্য ফিরিয়ে আনতে তাঁতীদের সর্বাত্মক সহায়তা প্রদাণ করা হবে।\nরেশম উন্নয়ন বোর্ডের মহাপরিচালক মু. আব্দুল হাকিমের সভাপতিত্বে অনুষ্ঠিত সমাবেশে অন্যান্যের মধ্যে বক্তব্য রাখেন, বাংলাদেশ রেশম উন্নয়ন বোর্ড পরিচালনা পর্ষদের সিনিয়র ভাইস চেয়ারম্যান মো. ফজলে হোসেন বাদশা এমপি, বস্ত্র ও পাঠ মন্ত্রণালয়ের সচিব মো. লোকমান হোসেন মিয়া, যুগ্ম সচিব মো.অলিউল্লাহ, বাংলাদেশ তাঁত বোর্ডের চেয়ারম্যান মো. শাহ আলম, চাঁপাইনবাবগঞ্জের জেলা প্রশাসক মো. মজ্ঞুরুল হাফিজ। অনুষ্ঠানে চাঁপাইনবাবগঞ্জ-৩ সদর আসনের সাবেক সংসদ সদস্য ও জেলা আওয়ামীলীগের সাধারণ সম্পাদক মো. আব্দুল ওদুদ বিশ্বাস, পুলিশ সুপার এইচএম আব্দুর রকিব, চাঁপাইনবাবগঞ্জ সদর উপজেলার নির্বাহী অফিসার নাজমুল ইসলাম সরকার, বারোঘরিয়ায় ইউনিয়ের চেয়ারম্যান আবুল খায়ের, সহকারী কমিশনার আশিস মোমতাজ, সহকারী কমিশনার চন্দন করসহ অন্যরা উপস্থিত ছিলেন।\nপরে বস্ত্র ও পাট মন্ত্রী একই ইউনিয়নের হরিনগর রেশম কারখানা পরিদর্শণ করে তাঁতীদের সাথে মতবিনিময় করেন।


ভারতবর্ষের একজন উজ্জ্বল নক্ষত্র পন্ডিত “চানক্য” - সনাতন ভাবনা ও সংস্কৃতি ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nজন্ম : খৃষ্ট পূর্ব ৩৭০ অব্দ-তে অখন্ড ভারতের বর্তমান পাটনায় (বিহারের তক্ষশীলায় ) জন্ম গ্রহন করেন\nমৃত্যু : খৃস্ট পূর্ব ২৮৩ অব্দ বিহার।\nনাম : বাবামায়ের দেওয়া নাম বিষ্ণুগুপ্ত। ছদ্য নাম কৌটিল্য (কুটনীতির কারনে)। চানক গ্রামে জন্ম হেতু তিনি চানক্য নামে পরিচিত হতেই বেশী খুসি হতেন।\nশিক্ষা : তিনি বর্তমান পাকিস্তানের তক্ষশীলা বিশ্ববিদ্যালয়ে লেখা পড়া করেন।\nকর্ম জীবন : তিনি সেই বিখ্যাত তক্ষশীলা বিশ্ববিদ্যালয়ে অধ্যাপনা দিয়ে শুরু করে মৌর্য বংশের উপদেষ্ঠা ও প্রধানমন্ত্রী পদে নিযূক্ত ছিলেন। অর্থ দূর্নীতি সম্পর্কে উনার মহান উক্তি - "যে রাজা শত্রুর গতিবিধি সম্পর্কে ধারণা করতে পারে না এবং শুধু অভিযোগ করে যে তার পিঠে ছুরিকাঘাত করা হয়েছে, তাকে সিংহাসনচ্যুত করা উচিত।"\nপ্রচার আছে ভারতের প্রথম রাস্ট্রনীতি ও অর্থনীতি গ্রন্থের প্রথম লেখন এই চানক্য। সেই সুবাদে উনি ৬০০০ শ্লোক লিখেছেন যার কিছু অংশ বাংলায় আপনাদের কাছে উপস্থাপন করলাম । উনার এই নীতি ১৮০০ বছর পরেও অক্ষয় ও সমকালিন হিসাবে প্রতিয়মান হয় । এই বিষয়ক তথ্যসূত্রের নির্ভরযোগ্য গ্রন্থ হিসেবে যেটিকে বিবেচনা করা হয়, তা হলো গ্রীক দূত মেগাস্থিনিসের ‘ইন্ডিকা’ (Indica)। খ্রিষ্টপূর্ব চতুর্থ শতাব্দীতে মেগাস্থিনিস (Megasthenes) চন্দ্রগুপ্তের দরবারে অবস্থান করে এ সম্পর্কে বিস্তারিত লিপিবদ্ধ করেন বলে জানা যায়। মেগান্থেসিসের সেই ইন্ডিকা গ্রন্থটি প্রথম সংকলন করেন জার্মান বন বিশ্ববিদ্যালয়ের অধ্যাপক ডঃ ই এ শোয়েনেব যার নাম দিয়েছিলেন মেগান্থেসিস ইন্ডিকা ১৮৪৬ সালে পরে সেটার ইংরেজী অনুবাদ হয় ১৮৬৬ সালে। এরপর আমাদের টাংগাঈলের রজনীকান্ত গুহ ১৮৬৭ সালে টা ইন্ডিকা বইটি বাংলায় অনুবাদ করেছিলেন বলে জানা যায়।\nবাংলায় প্রচলিত কিছু চাণক্য শ্লোক নিচে উল্লেখ করা হলো- ----\n• অতি পরিচয়ে দোষ আর ঢাকা থাকে না।\n• অধমেরা ধন চায়, মধ্যমেরা ধন ও মান চায়। উত্তমেরা শুধু মান চায়। মানই মহতের ধন।\n• অনেকে চারটি বেদ এবং ধর্মশাস্ত্র অধ্যয়ন করলেও আত্মাকে জানে না, হাতা যেমন রন্ধন-রস জানে না।\n• অন্তঃসার শূন্যদের উপদেশ দিয়ে কিছু ফল হয় না, মলয়-পর্বতের সংসর্গে বাঁশ চন্দনে পরিণত হয় না।\n• অবহেলায় কর্মনাশ হয়, যথেচ্ছ ভোজনে কুলনাশ হয়, যাচ্ঞায় সম্মান-নাশ হয়, দারিদ্র্যে বুদ্ধিনাশ হয়।\n• অভ্যাসহীন বিদ্যা, অজীর্ণে ভোজন, দরিদ্রের সভায় বা মজলিশে কালক্ষেপ এবং বৃদ্ধের তরুণী ভার্যা বিষতুল্য।\n• অহংকারের মত শত্রু নেই।\n• আকাশে উড়ন্ত পাখির গতিও জানা যায়, কিন্তু প্রচ্ছন্নপ্রকৃতি-কর্মীর গতিবিধি জানা সম্ভব নয়।\n• আদর দেওয়ার অনেক দোষ, শাসন করার অনেক গুণ, তাই পুত্র ও শিষ্যকে শাসন করাই দরকার, আদর দেওয়া নয়।\n• আপদের নিশ্চিত পথ হল ইন্দ্রিয়গুলির অসংযম, তাদের জয় করা হল সম্পদের পথ, যার যেটি ঈপ্সিত সে সেই পথেই যায়।\n• আড়ালে কাজের বিঘ্ন ঘটায়, কিন্তু সামনে ভাল কথা বলে, যার উপরে মধু কিন্তু অন্তরে বিষ, তাকে পরিত্যাগ করা উচিত।\n• ইন্দ্রিয়ের যে অধীন তার চতুরঙ্গ সেনা থাকলেও সে বিনষ্ট হয়।\n• উপায়জ্ঞ মানুষের কাছে দুঃসাধ্য কাজও সহজসাধ্য।\n• উত্সবে, বিপদে, দুর্ভিক্ষে, শত্রুর সঙ্গে সংগ্রামকালে, রাজদ্বারে এবং শ্মশানে যে সঙ্গে থাকে, সে-ই প্রকৃত বন্ধু।\n• ঋণ, অগ্নি ও ব্যাধির শেষ রাখতে নেই, কারণ তারা আবার বেড়ে যেতে পারে।\n• একটি দোষ বহু গুণকেও গ্রাস করে।\n• একটি কুবৃক্ষের কোটরের আগুন থেকে যেমন সমস্ত বন ভস্মীভূত হয়, তেমনি একটি কুপুত্রের দ্বারাও বংশ দগ্ধ হয়।\n• একটিমাত্র পুষ্পিত সুগন্ধ বৃক্ষে যেমন সমস্ত বন সুবাসিত হয়, তেমনি একটি সুপুত্রের দ্বারা সমস্ত কুল ধন্য হয়।\n• একশত মূর্খ পুত্রের চেয়ে একটি গুণী পুত্র বরং ভাল। একটি চন্দ্রই অন্ধকার দূর করে, সকল তারা মিলেও তা পারে না।\n• কর্কশ কথা অগ্নিদাহের চেয়েও ভয়ঙ্কর।\n• খেয়ে যার হজম হয়, ব্যাধি তার দূরে রয়।\n• গুণবানকে আশ্রয় দিলে নির্গুণও গুণী হয়।\n• গুণহীন মানুষ যদি উচ্চ বংশেও জন্মায় তাতে কিছু আসে যায় না। নীচকুলে জন্মেও যদি কেউ শাস্ত্রজ্ঞ হয়, তবে দেবতারাও তাঁকে সম্মান করেন।\n• গুরু শিষ্যকে যদি একটি অক্ষরও শিক্ষা দেন, তবে পৃথিবীতে এমন কোনও জিনিস নেই, যা দিয়ে সেই শিষ্য গুরুর ঋণ শোধ করতে পারে।\n• গৃহে যার মা নেই, স্ত্রী যার দুর্মুখ তার বনে যাওয়াই ভাল, কারণ তার কাছে বন আর গৃহে কোনও তফাৎ নেই।\n• চন্দন তরুকে ছেদন করলেও সে সুগন্ধ ত্যাগ করে না, যন্ত্রে ইক্ষু নিপিষ্ট হলেও মধুরতা ত্যাগ করে না, যে সদ্বংশজাত অবস্থা বিপর্যয়েও সে চরিত্রগুণ ত্যাগ করে না।\n• তিনটি বিষয়ে সন্তোষ বিধেয়: নিজের পত্নীতে, ভোজনে এবং ধনে। কিন্তু অধ্যয়ন, জপ, আর দান এই তিন বিষয়ে যেন কোনও সন্তোষ না থাকে।\n• দারিদ্র্য, রোগ, দুঃখ, বন্ধন এবং বিপদ- সব কিছুই মানুষের নিজেরই অপরাধরূপ বৃক্ষের ফল।\n• দুর্জনের সংসর্গ ত্যাগ করে সজ্জনের সঙ্গ করবে। অহোরাত্র পুণ্য করবে, সর্বদা নশ্বরতার কথা মনে রাখবে।\n• দুর্বলের বল রাজা, শিশুর বল কান্না, মূর্খের বল নীরবতা, চোরের মিথ্যাই বল।\n• দুষ্টা স্ত্রী, প্রবঞ্চক বন্ধু, দুর্মুখ ভৃত্য এবং সসর্প-গৃহে বাস মৃত্যুর দ্বার, এ-বিষয়ে সংশয় নেই।\n• ধর্মের চেয়ে ব্যবহারই বড়।\n• নানাভাবে শিক্ষা পেলেও দুর্জন সাধু হয় না, নিমগাছ যেমন আমূল জলসিক্ত করে কিংবা দুধে ভিজিয়ে রাখলেও কখনও মধুর হয় না।\n• পরস্ত্রীকে যে মায়ের মত দেখে, অন্যের জিনিসকে যে মূল্যহীন মনে করে এবং সকল জীবকে যে নিজের মত মনে করে, সে-ই যথার্থ জ্ঞানী।\n• পাপীরা বিক্ষোভের ভয় করে না।\n• পাঁচ বছর বয়স অবধি পুত্রদের লালন করবে, দশ বছর অবধি তাদের চালনা করবে, ষোল বছরে পড়লে তাদের সঙ্গে বন্ধুর মত আচরণ করবে।\n• পুত্র যদি হয় গুণবান, পিতামাতার কাছে তা স্বর্গ সমান।\n• পুত্রকে যারা পড়ান না, সেই পিতামাতা তার শত্রু। হাঁসদের মধ্যে বক যেমন শোভা পায় না, সভার মধ্যে সেই মূর্খও তেমনি শোভা পায় না।\n• বইয়ে থাকা বিদ্যা, পরের হাতে থাকা ধন একইরকম। প্রয়োজনকালে তা বিদ্যাই নয়, ধনই নয়।\n• বিদ্বান সকল গুণের আধার, অজ্ঞ সকল দোষের আকর। তাই হাজার মূর্খের চেয়ে একজন বিদ্বান অনেক কাম্য।\n• বিদ্যাবত্তা ও রাজপদ এ-দুটি কখনও সমান হয় না। রাজা কেবল নিজদেশেই সমাদৃত, বিদ্বান সর্বত্র সমাদৃত।\n• বিদ্যা ব্যতীত জীবন ব্যর্থ, কুকুরের লেজ যেমন ব্যর্থ, তা দিয়ে সে গুহ্য-অঙ্গও গোপন করতে পারে না, মশাও তাড়াতে পারে না।\n• বিদ্যাভূষিত হলেও দুর্জনকে ত্যাগ করবে, মণিভূষিত হলেও সাপ কি ভয়ঙ্কর নয়?\n• বিদ্যার চেয়ে বন্ধু নাই, ব্যাধির চেয়ে শত্রু নাই। সন্তানের চেয়ে স্নেহপাত্র নাই, দৈবের চেয়ে শ্রেষ্ঠ বল নাই।\n• বিনয়ই সকলের ভূষণ।\n• বিষ থেকেও অমৃত আহরণ করা চলে, মলাদি থেকেও স্বর্ণ আহরণ করা যায়, নীচজাতি থেকেও বিদ্যা আহরণ করা যায়, নীচকুল থেকেও স্ত্রীরত্ন গ্রহণ করা যায়।\n• ভোগবাসনায় বুদ্ধি আচ্ছন্ন হয়।\n• মিত ভোজনেই স্বাস্থ্যলাভ হয়।\n• যশবানের বিনাশ নেই।\n• যারা রূপযৌবনসম্পন্ন এবং উচ্চকুলজাত হয়েও বিদ্যাহীন, তাঁরা সুবাসহীন পলাশ ফুলের মত বেমানান।\n• যে অলস, অলব্ধ-লাভ তার হয় না।\n• যে গাভী দুধ দেয় না, গর্ভ ধারণও করে না, সে গাভী দিয়ে কী হবে! যে বিদ্বান ও ভক্তিমান নয়, সে পুত্র দিয়ে কী হবে!\n• রাতের ভূষণ চাঁদ, নারীর ভূষণ পতি, পৃথিবীর ভূষণ রাজা, কিন্তু বিদ্যা সবার ভূষণ।\n• শাস্ত্র অনন্ত, বিদ্যাও প্রচুর। সময় অল্প অথচ বিঘ্ন অনেক। তাই যা সারভূত তারই চর্চা করা উচিত। হাঁস যেমন জল-মিশ্রিত দুধ থেকে শুধু দুধটুকুই তুলে নেয়, তেমনি।\n• সত্যনিষ্ঠ লোকের অপ্রাপ্য কিছুই নাই।\n• সত্যবাক্য দুর্লভ, হিতকারী-পুত্র দুর্লভ, সমমনস্কা-পত্নী দুর্লভ, প্রিয়স্বজনও তেমনি দুর্লভ।\n• সাপ নিষ্ঠুর খলও নিষ্ঠুর, কিন্তু সাপের চেয়ে খল বেশি নিষ্ঠুর। সাপকে মন্ত্র বা ওষধি দিয়ে বশ করা যায়, কিন্তু খলকে কে বশ করতে পারে?\n• সুবেশভূষিত মূর্খকে দূর থেকেই দেখতে ভাল, যতক্ষণ সে কথা না বলে ততক্ষণই তার শোভা, কথা বললেই মূর্খতা প্রকাশ পায়।\n• হাতি থেকে একহাজার হাত দূরে, ঘোড়া থেকে একশ হাত দূরে, শৃঙ্গধারী প্রাণী থেকে দশহাত দূরে থাকবে। অনুরূপ দুর্জনের কাছ থেকেও যথাসম্ভব দূরে থাকবে।\n• মন খাঁটি হলে পবিত্র স্থানে গমন অর্থহীন।’


জা’নালা’র ফাঁ’কে আ’টকে গে’লেন প্রে’মি’ক, পু’লি’শ ডা’কল প্রে’মি’কা\nবনিবনা হচ্ছিল না, তাই প্রে’মিকের স’ঙ্গে স’ম্পর্কের ইতি টানেন প্রে’মিকা। কিন্তু বি’ষয়টি মেনে নিতে পারছিলেন না প্রে’মিক। নাছোড়বান্দা প্রে’মিক তাই লুকিয়ে সাবেক প্রে’মিকার বাসায় ঢুকতে যান।\nআর অমনি তিনি আট’কা পড়েন জানালার ফাঁ’কে! সম্প্রতি এই অদ্ভুত কা’ণ্ডটি ঘটে ইউক্রেনের খেরসন এলাকায়।গত আগস্টে প্রকাশিত সংবাদমাধ্যমের প্রতিবেদনে জানা যায়,ওই যুবকের স’ঙ্গে সাবেক প্রে’মিকা আর স’ম্পর্ক রাখতে চায় না।\nমে’য়েটি তাকে ফিরিয়ে দিয়েছে। তাই তার স’ঙ্গে লুকিয়ে জানালা দিয়ে দেখা করতে যায় ওই যুবক।আর তখনই জানালার ফাঁ’কে আট’কা পড়েন। সেখানে কয়েক ঘণ্টা আট’কে থাকার পর পু’লিশ এসে তাকে উ’দ্ধার করেন।\nপ্রতিবেদনে বলা হয়, ঘটনার সময় মে’য়েটি বাড়িতেই ছিলেন। সাবেক প্রে’মিককে জানালায় আট’কে চিত্কার করতে দেখে অ’বাক হন তিনি।স’ঙ্গে স’ঙ্গে পু’লিশকে ফোন করেন ওই তরুণী।পু’লিশ এসে তাকে উ’দ্ধার করে হাসপাতা’লে নিয়ে যায়।চিকিৎসকরা জানান, ওই যুবক কোনো ব্যথা পাননি। তবে সংকী’র্ণ জায়গায় আট’কে থাকায় দমবন্ধ হয়ে তার মৃ’ত্যুর আশ’ঙ্কা ছিল।\nবনিবনা হচ্ছিল না, তাই প্রে’মিকের স’ঙ্গে স’ম্পর্কের ইতি টানেন প্রে’মিকা। কিন্তু বি’ষয়টি মেনে নিতে পারছিলেন না প্রে’মিক। নাছোড়বান্দা প্রে’মিক তাই লুকিয়ে সাবেক প্রে’মিকার বাসায় ঢুকতে যান।আর অমনি তিনি আট’কা পড়েন জানালার ফাঁ’কে! সম্প্রতি এই অদ্ভুত কা’ণ্ডটি ঘটে ইউক্রেনের খেরসন এলাকায়।গত আগস্টে প্রকাশিত সংবাদমাধ্যমের প্রতিবেদনে জানা যায়,ওই যুবকের স’ঙ্গে সাবেক প্রে’মিকা আর স’ম্পর্ক রাখতে চায় না।\nমে’য়েটি তাকে ফিরিয়ে দিয়েছে। তাই তার স’ঙ্গে লুকিয়ে জানালা দিয়ে দেখা করতে যায় ওই যুবক।আর তখনই জানালার ফাঁ’কে আট’কা পড়েন। সেখানে কয়েক ঘণ্টা আট’কে থাকার পর পু’লিশ এসে তাকে উ’দ্ধার করেন।প্রতিবেদনে বলা হয়, ঘটনার সময় মে’য়েটি বাড়িতেই ছিলেন। সাবেক প্রে’মিককে জানালায় আট’কে চিত্কার করতে দেখে অ’বাক হন তিনি।স’ঙ্গে স’ঙ্গে পু’লিশকে ফোন করেন ওই তরুণী।পু’লিশ এসে তাকে উ’দ্ধার করে হাসপাতা’লে নিয়ে যায়।চিকিৎসকরা জানান, ওই যুবক কোনো ব্যথা পাননি। তবে সংকী’র্ণ জায়গায় আট’কে থাকায় দমবন্ধ হয়ে তার মৃ’ত্যুর আশ’ঙ্কা ছিল।


আহমদীয়া মুসলিম জামা’তের বিশ্ব-প্রধান ও পঞ্চম খলীফাতুল মসীহ্ হযরত মির্যা মসরূর আহমদ (আই.) গত ৩০শে জুলাই, ২০২১ইং ইসলামাবাদের মসজিদে মুবারকে প্রদত্ত জুমুআর খুতবায় পূর্বের ধারা অনুসরণে নিষ্ঠাবান বদরী সাহাবীদের বর্ণাঢ্য জীবনের স্মৃতিচারণ করেন। এ খুতবায় হযরত উমর ইবনুল খাত্তাব (রা.)’র স্মৃতিচারণ করেন। খুতবার শেষাংশে হুযূর (আই.) সম্প্রতি প্রয়াত কতিপয় নিষ্ঠাবান আহমদীর স্মৃতিচারণ করেন ও নামাযান্তে তাদের গায়েবানা জানাযা পড়ান।\nতাশাহহুদ, তাআ’ব্বুয ও সূরা ফাতিহা পাঠের পর হুযূর (আই.) বলেন, হযরত উমর (রা.)’র স্মৃতিচারণ করা হচ্ছিল এবং তাঁর যুগে সংঘটিত বিভিন্ন যুদ্ধবিগ্রহ সম্পর্কে আলোচনা চলছিল। হুযূর (আই.) ‘সীরাত খাতামান্ নবীঈন’ পুস্তকের বরাতে বর্ণনা করেন, মিদিয়ান-জয় সম্পর্কে স্বয়ং মহানবী (সা.) আল্লাহ্ তা’লার কাছ থেকে জ্ঞান লাভ করে ভবিষ্যদ্বাণী করে গিয়েছিলেন। খন্দক বা পরিখার যুদ্ধের সময় যখন পরিখা খনন করতে গিয়ে একস্থানে এমন একটি পাথর পাওয়া যায় যা কোনভাবেই ভাঙা যাচ্ছিল না। মহানবী (সা.)-কে তা জানানো হলে তিনি (সা.) স্বয়ং কোদাল হাতে এগিয়ে আসেন এবং পাথরে আঘাত করেন। তিনি (সা.) পরপর তিনবার কোদাল দিয়ে আঘাত করলে পাথরটি ভেঙে যায়; প্রতিবারই আঘাতের সময় পাথর থেকে অগ্নিস্ফূলিঙ্গ বের হয় এবং মহানবী (সা.) উচ্চস্বরে ‘আল্লাহু আকবার’ পাঠ করেন। সাহাবীরা এর কারণ জানতে চাইলে তিনি (সা.) বলেন, প্রতিবার আঘাতের পরই তাঁকে আল্লাহ্ তা’লা ইসলামের ভবিষ্যৎ বিজয়সমূহের দৃশ্য দেখিয়েছেন; প্রথম আঘাতের পর তাঁকে দিব্যদর্শনে সিরিয়ার চাবিসমূহ দেয়া হয়, দ্বিতীয়বার আঘাতের পর তাঁকে পারস্যের চাবি দেয়া হয় ও মিদিয়ানের শ্বেত-শুভ্র প্রাসাদসমূহ দেখানো হয়; তৃতীয় আঘাতের পর তাঁকে ইয়েমেনের চাবি দেয়া হয় ও সানার তোরণ দেখানো হয়। যেহেতু তখন ইসলাম নিজ ঘরেই শত্রুদের আক্রমণে জর্জরিত ছিল, তাই এই বিষয়টি নিয়ে মুনাফিকরা অনেক উপহাসও করেছিল যে, যাদের বাড়ির বাইরে পা ফেলার মুরোদ নেই তারা আবার রোমান ও পারস্য সাম্রাজ্য জয়ের স্বপ্ন দেখছে। কিন্তু হযরত উমর (রা.)’র যুগে হযরত সা’দ (রা.)’র মাধ্যমে এই মহান ভবিষ্যদ্বাণী পূর্ণ হয়। কাদসিয়া জয়ের পর মুসলমানরা ব্যাবিলন জয় করে কুসা হয়ে মিদিয়ানের এক প্রান্তে পৌঁছেন। পারস্য সম্রাট কিসরার শিকারী সিংহ মুসলমানদের ওপর লেলিয়ে দেয়া হয়, কিন্তু তা হযরত সা’দ (রা.)-এর ভাই হাশেমের এক আঘাতেই ধরাশায়ী হয়; অতঃপর মিদিয়ানের যুদ্ধও সংঘটিত হয়। মিদিয়ান কিসরার রাজধানী ছিল এবং তা দজলা নদীর তীরে অবস্থিত ছিল, এখানেই কিসরার শ্বেত-শুভ্র প্রাসাদও অবস্থিত ছিল। মুসলমানদের দেখে কিসরার বাহিনী নদীর ওপরের সবগুলো পুল ভেঙে ফেলে। হযরত সা’দ (রা.) স্বপ্নে দেখেন যে, তারা ঘোড়া নিয়েই নদী পার হচ্ছেন। এই স্বপ্ন বাস্তবায়নের জন্য পরদিন তিনি সবাইকে আহ্বান জানিয়ে বলেন, ‘হে মুসলমানেরা! শত্রু নদীর আশ্রয় নিয়েছে; এসো, আমরা সাঁতরে নদী পার হই।’ একথা বলে তিনি স্বয়ং ঘোড়া নিয়ে নদীতে ঝাঁপিয়ে পড়েন, তাঁর অনুসরণে তাঁর বাহিনীও তা-ই করে এবং তারা সবাই নদী অতিক্রম করে ফেলেন। শত্রুপক্ষ এই অভাবনীয় দৃশ্য দেখে আতংকে ‘দৈত্য এসেছে, দৈত্য এসেছে’ বলে চিৎকার করতে করতে পালিয়ে যায়। অতঃপর মুসলমানরা সেই শহর জয় করেন এবং আহযাবের যুদ্ধের সময় করা মহানবী (সা.)-এর একটি ভবিষ্যদ্বাণী পূর্ণতা লাভ করে।\nমিদিয়ান পরাজয়ের পর ইরানীরা ইরাকের আরেকটি শহর জালুলায় পাল্টা যুদ্ধের জন্য জড়ো হতে থাকে; ১৬ হিজরীতে এখানে জালুলার যুদ্ধ সংঘটিত হয়। ইরানীদের প্রস্তুতির বিষয়ে জানতে পেরে হযরত উমর (রা.)’র নির্দেশনা মোতাবেক হযরত সা’দ (রা.), হযরত হাশেম বিন উতবা (রা.)’র নেতৃত্বে ১২ হাজার সৈন্য সেখানে প্রেরণ করেন। মুসলমানরা সেখানে পৌঁছে শহরটি অবরোধ করেন এবং সেই অবরোধ একমাস বলবৎ থাকে, এই সময়ের ভেতর ৮০টি খণ্ডযুদ্ধও হয়। অবশেষে মুসলমানগণ জয়ী হন। তারা খলীফা হযরত উমর (রা.)’র কাছে শত্রুদের পশ্চাদ্ধাবনের অনুমতি চাইলে তিনি তাদেরকে সেই অনুমতি দেন নি। বরং তিনি মন্তব্য করেন, এভাবে আগ-বাড়িয়ে যুদ্ধ করার চেয়ে মুসলমানদের প্রাণের মূল্য তাঁর কাছে অনেক বেশি। একটি বর্ণনা থেকে জানা যায়, যুদ্ধের পর বিপুল পরিমাণ যুদ্ধলদ্ধ সম্পদ যখন মদীনায় পাঠানো হয় তখন হযরত উমর (রা.) তা দেখে কেঁদে ফেলেছিলেন। তাঁর কাছে এই কান্নার কারণ জানতে চাওয়া হলে তিনি বলেছিলেন, এভাবে যখন সম্পদ আসে তখন তা পারস্পরিক হিংসা ও বিদ্বেষ বৃদ্ধিরও কারণ হয়, সেটি নিয়ে তিনি শঙ্কিত। হুযূর (আই.) বলেন, হযরত উমর (রা.)’র এই কথাটি গভীর চিন্তার দাবি রাখে; বর্তমানে মুসলিম বিশ্বে আমরা এই আশঙ্কাটিকেই সত্য প্রতিপন্ন হতে দেখছি।\nমিদিয়ানের যুদ্ধের সময় পারস্য সম্রাট ইয়াযদাজরদ মিদিয়ান ছেড়ে হুলওয়ান চলে গিয়েছিল। জালুলার পরাজয়ের সংবাদ শুনে সে সেখান থেকেও পিছু হটে। হযরত সা’দ (রা.), হযরত কা’কা (রা.)-কে হুলওয়ানে প্রেরণ করেন; তিনি ইরানীদের পরাস্ত করে হুলওয়ান জয় করেন। মাসাবযান-এর যুদ্ধ সম্পর্কে জানা যায়, জালুলার যুদ্ধের কিছু সময় পর হযরত সা’দ (রা.) সংবাদ পান, পারস্য বাহিনী আযিন বিন হরমুযান নামক এক সেনাপতির নেতৃত্বে মুসলমানদের সাথে লড়াইয়ের জন্য অগ্রসর হচ্ছে। হযরত উমর (রা.)-কে এই বিষয়ে অবগত করা হলে তিনি হযরত যিরার বিন খাত্তাব (রা.)-এর নেতৃত্বে সৈন্যবাহিনী প্রেরণের নির্দেশ দেন। হান্দাফ নামক স্থানে উভয় বাহিনীর মধ্যে যুদ্ধ হয় ও ইরানীরা পরাজিত হয়ে পলায়ন করে। হযরত যিরার অগ্রসর হয়ে মাসাবযান শহর দখল করেন; সেখানকার বাসিন্দারা প্রথমে পালিয়ে গেলেও তিনি তাদের ফিরে এসে নিরাপদে বসবাস করার অনুমতি দেন এবং তারা সানন্দে ফিরে আসে।\nহযরত উমর (রা.)’র খিলাফতকালে মুসলমানরা খুযিস্তানও জয় করে। খুযিস্তান ইরানের একটি প্রদেশ; হরমুযান ইসলাম গ্রহণের পূর্বে এই প্রদেশের গভর্নর ছিলেন। বিভিন্ন কৌশলগত কারণে ১৪ হিজরীতে হযরত উতবা বিন গাযওয়ান (রা.)-এর নেতৃত্বে হযরত উমর (রা.) ছোট্ট একটি সৈন্যদল এখানে প্রেরণ করেছিলেন। পরবর্তী বিভিন্ন ঘটনাপ্রবাহের ধারায় ১৬ হিজরীতে মুসলমানগণ খুযিস্তানের প্রসিদ্ধ শহর আহওয়ায দখল করে নেন। যদিও তাবারীর মতে এই জয়ে নেতৃত্ব দিয়েছিলেন হযরত উতবা, কিন্তু অপর কতক ইতিহাসবিদের মতে এই শহর ও পরবর্তী স্থানগুলো জয়ে নেতৃত্ব দেন হযরত মুগীরা বিন শু’বা (রা.) ও আবু মূসা আল্ আশআরী (রা.)। আহওয়াযের যুদ্ধে বিপুলসংখ্যক শত্রুসৈন্য বন্দি হলেও হযরত উমর (রা.) তাদের সবাইকে মুক্ত করে দিয়ে উদারতার মহান দৃষ্টান্ত স্থাপন করেন। ইতিহাস থেকে জানা যায়, এসব যুদ্ধের পেছনের কারণ ছিল ইরানীদের পক্ষ থেকে বারংবার চোরাগোপ্তা আক্রমণ; তাদের এসব আক্রমণ ও বিশৃঙ্খলা বন্ধ করার উদ্দেশ্যেই মুসলমানরা সেদিকে অগ্রসর হতে বাধ্য হতেন। এভাবে রামাহরমুয, তাসতার, ইস্তাখর প্রভৃতি শহরও মুসলমানগণ একের পর এক জয় করেন। এরই ধারাবাহিকতায় খুযিস্তানের গভর্নর হরমুযান মুসলমানদের কাছে পরাজিত হয়; সে এই শর্তে আত্মসমর্পণ করে যে, তার বিচার স্বয়ং খলীফা উমর (রা.) করবেন। যখন তাকে হযরত উমর (রা.)’র কাছে নিয়ে আসা হয়, তার গায়ে অনেক দামী দামী পোশাক ও অলংকারাদি ছিল। হযরত উমর (রা.) একাকী মসজিদের মেঝেতে ঘুমিয়ে ছিলেন। হরমুযান প্রথমে বিশ্বাসই করতে পারে নি, এরূপ আড়ম্বরহীন, প্রহরাহীন ব্যক্তি মুসলিম সাম্রাজ্যের বাদশাহ্ হতে পারেন; তখন তার মুখ থেকে অবলীলায় এই মন্তব্য নির্গত হয় যে, ‘এই ব্যক্তি নিশ্চয়ই কোন নবী হবেন!’ তাকে বলা হয়, তিনি নবী না হলেও নবীদেরই আদর্শ ও বৈশিষ্ট্য ধারণ করেন। এই বাক্যালাপের শব্দে হযরত উমর (রা.)’র ঘুম ভেঙে যায়; অতঃপর তিনি (রা.) হরমুযানের কাছে তার বারংবার প্রতারণা ও চুক্তিভঙ্গ করে মুসলমানদের ওপর আক্রমণের কারণ জানতে চান। হরমুযান বুঝতে পারে যে, তার অপরাধের কারণে সে মৃত্যুদণ্ড পেতে যাচ্ছে। তাই সে একটি সুচতুর কৌশল খাঁটিয়ে সাময়িকভাবে তার মৃত্যুদণ্ড স্থগিত করায়। যখন মৃত্যুদণ্ড সাময়িকভাবে স্থগিত হয়ে যায়, তখন সে কলেমা পাঠ করে নিজের ঈমানের ঘোষণা দেয়। হযরত উমর (রা.) তাকে জিজ্ঞেস করেন, সে আগেই কেন এটি করল না; তাহলে তো বিষয়টি এতদূর গড়াতো না। হরমুযান বলে, যদি সে পূর্বেই ঈমান আনয়নের ঘোষণা দিত, তাহলে মানুষজন বলাবলি করত যে, সে মৃত্যুর ভয়ে তা করেছে; কেউ যেন এরূপ অপবাদ তাকে না দিতে পারে সেজন্য সে এরূপ করেছে। অতঃপর হরমুযান মদীনাতেই বসবাস করতে থাকেন; তিনি হযরত উমর (রা.)’র উপদেষ্টাও ছিলেন, ইরানীদের সাথে যুদ্ধের বিষয়ে হযরত উমর (রা.) তার সাথে পরামর্শ করতেন। হরমুযানের ব্যাপারে এই ধারণাও করা হয় যে, হযরত উমর (রা.)-কে শহীদ করার পেছনে তার হাত রয়েছে, কিন্তু সেটি একটি ভ্রান্ত ও ভিত্তিহীন ধারণা। প্রকৃতপক্ষে হযরত উমর (রা.)’র হত্যাকারী ফিরোয একদিন তার স্বদেশী হরমুযানের বাড়িতে তার সাথে দেখা করতে গেলে হরমুযান তার কাছে থাকা ছুরিটি ধরে সেটির বিষয়ে তার কাছে জানতে চান; ফিরোয তাকে মিথ্যা জবাব দিয়েছিল। দূর থেকে কেউ এই আলাপচারিতা দেখেছিল। পরবর্তীতে ফিরোয যখন সেই ছুরি দিয়ে হযরত উমর (রা.)’র ওপর আক্রমণ করে, তখন একথা ছড়িয়ে পড়ে যে, এই ছুরিটি হরমুযানই তাকে দিয়েছে, তাই হরমুযান-ই আক্রমণের মূল পরিকল্পনাকারী। একথা শুনে হযরত উমর (রা.)’র ছোট ছেলে উবায়দুল্লাহ্ কোনকিছু চিন্তাভাবনা বা তদন্ত না করেই হরমুযানকে গিয়ে হত্যা করে ফেলে। হযরত উসমান (রা.) খলীফা হওয়ার পর হরমুযানের পুত্র কুমাযবানকে ডেকে উবায়দুল্লাহ্কে তার হাতে তুলে দেন এবং অন্যায়ভাবে তার পিতাকে হত্যার প্রতিশোধ গ্রহণ করতে বলেন। কুমাযবান যখন তাকে নিয়ে শহরের বাইরে যাচ্ছিলেন তখন মদীনার অনেক মুসলমানই এসে তাকে অনুরোধ করেন, তিনি যেন উবায়দুল্লাহ্কে ছেড়ে দেন; তারা এ-ও বলেছিলেন যে, অন্যায় উবায়দুল্লাহ্ করেছে এবং কুমাযবানের তাকে হত্যা করার পূর্ণ অধিকার রয়েছে, কিন্তু তারা তাকে দয়া প্রদর্শন করতে বলছিলেন। কুমাযবান যখন দেখেন, কেউ তার অধিকার ছিনিয়ে নিতে চাইছে না, তখন তিনি আল্লাহ্ ও সেই মুসলমানদের খাতিরে উবায়দুল্লাহ্কে ক্ষমা করে দেন। এই ঘটনাটি থেকে স্পষ্ট হয় যে, ইসলামী শিক্ষানুসারে হত্যাকারীকে গ্রেপ্তার করা ও দণ্ড দেয়া রাষ্ট্রের কাজ, কোন ব্যক্তির নয়; তবে সাজা বাস্তবায়ন ভুক্তভোগী নিজে করবে নাকি রাষ্ট্র করবে- সেটি নিজ নিজ যুগের অবস্থা ও পরিবেশ অনুসারে ঠিক করার সুযোগ রয়েছে। হুযূর (আই.) এই স্মৃতিচারণ আগামীতেও অব্যাহত থাকবে বলে জানান।\nখুতবার শেষাংশে হুযূর (আই.) সম্প্রতি প্রয়াত কতিপয় নিষ্ঠাবান আহমদীর স্মৃতিচারণ করেন ও নামাযান্তে তাদের গায়েবানা জানাযা পড়ান; তারা হলেন যথাক্রমে হযরত আলহাজ্ব হাফেয ডাঃ সৈয়্যদ শফী সাহেবের কন্যা ও মুহাম্মদ সাঈদ সাহেবের সহধর্মিণী অধ্যাপক সৈয়্যদা নাসিম সাঈদ সাহেবা, জার্মানির দাঊদ সুলায়মান বাট সাহেব, শিয়ালকোটের গোলাম মুস্তফা আওয়ান সাহেবের সহধর্মিণী জাহেদা পারভীন সাহেবা, লন্ডনের রানা আব্দুল ওয়াহীদ সাহেব ও বাংলাদেশের প্রাক্তন ন্যাশনাল আমীর আলহাজ্ব মীর মোহাম্মদ আলী সাহেব। হুযূর (আই.) প্রয়াত সবার রূহের মাগফিরাত ও শান্তি কামনা করেন আর তাদের শোকসন্তপ্ত পরিবারের ধৈর্য ও দৃঢ় মনোবলের জন্য দোয়া করেন। [আমীন]


ড. আব্দুল হাই তালুকদার | প্রকাশের সময় : ৩ ফেব্রুয়ারি, ২০১৮, ১২:০০ এএম\nএ বছর জাতীয় নির্বাচন অনুষ্ঠানের কথা। মানুষ অনেকদিন ধরে ভোট দিতে না পারায় খুবই অসন্তুষ্ট ও উদ্বিগ্ন। ৫ জানুয়ারির ভোটারবিহীন, প্রতিদ্ব›িদ্বতাহীন নির্বাচন করে সরকার বল প্রয়োগের মাধ্যমে ৪ বছর দেশ শাসন করছে। প্রতিকার ও প্রতিরোধের সকল পথ বন্ধ করে দেয়া হয়েছে। বিরোধীদলকে রাস্তায় নামতে দেয়া হচ্ছে না। এমন কি ঘরের মধ্যে সভা করার অনুমতি পাওয়াও দুষ্কর হয়ে পড়েছে। বিরোধীদল এমনকি ছোট ছোট বাম দলগুলোও রাস্তায় প্রতিবাদ করতে পারছে না। গণদাবি নিয়ে মাঠে নামলে পুলিশের ধরপাকড় ও মামলা-হামলা থেকে রেহাই পাওয়া যাচ্ছে না। জনগণের দাবি নিয়ে গণতান্ত্রিক পথ ও পদ্ধতিতে আন্দোলন করতে গেলেও পুলিশের পিটুনি খেতে হচ্ছে। যৌক্তিক দাবির যে কোন পদক্ষেপকে সরকারবিরোধী কর্মকান্ড ভেবে সরকার নির্মম ও নিষ্ঠুর উপায়ে বন্ধ করছে। বিনা ভোটে নির্বাচিত হওয়ায় তাদের কোন জবাবদিহিতা ও দায়বদ্ধতা নেই। জনগণের পরোয়া না করে জনদাবিকে সম্পূর্ণ উপেক্ষা করে সরকার কর্তৃত্ববাদী শাসন কায়েম করেছে। কর্তৃত্ববাদী শাসনের অনিবার্য পরিণতি হিসাবে সন্ত্রাস, নৈরাজ্য, অস্থিরতা, গুম, খুন, রাহাজানি, লুণ্ঠন, দখল ও জীবনের নিরাপত্তাহীনতা সমাজে বিরাজমান। সমাজ কলুষিত। লুণ্ঠন, ধর্ষণ, খুনখারাবি এমন ব্যাপক আকার ধারণ করেছে যে, মানুষ জীবনের ভয়ে ভীত, সন্ত্রস্ত্র ও উদ্বিগ্ন। প্রতিদিনই ধর্ষণ, খুন-জখমের মহোৎসব চলছে। ধর্ষণের হাত থেকে শিশুরাও রেহাই পাচ্ছে না। সুশাসনের অভাবে সন্ত্রাসীরা কোন পরোয়া করছে না। একের পর এক খুন ও ধর্ষণ চলছে। কর্তৃত্ববাদী সুশাসনের অভাবে রাজনৈতিক অঙ্গনে অস্থিরতা চলছে। সরকারি দলের নেতাকর্মীরা কেউ কাউকে মানছে বলে মনে হয় না। অন্তর্কোন্দল ও কলহে জর্জরিত সরকারি দলের নেতাকর্মীরা বেপরোয়াভাবে মারামারি, কাটাকাটি, খুন, জখম ও আধিপত্য বিস্তারের প্রতিযোগিতায় লিপ্ত। নিজেদের মধ্যে ঝগড়া, বিবাদ ও কোন্দলে শত শত কর্মী আহত ও নিহত হচ্ছে। সম্পদ আহরণের প্রতিযোগিতা শুরু হয়েছে। ব্যাংকগুলো ফোকলা করে ফেলা হয়েছে। লক্ষ হাজার কোটি টাকা শেয়র বাজার ও ব্যাংক থেকে লুট করা হয়েছে। বাংলাদেশ ব্যাংকের রিজার্ভ চুরির মতো নজিরবিহীন ঘটনা ঘটেছে। আজও তার কোন সুষ্ঠু তদন্ত ও বিচার হয়নি। রিজার্ভ চুরির ঘটনায় ফিলিপিন্সের লোক জেল খাটছে অথচ বাংলাদেশে কাউকে আসামী পর্যন্ত করা হয়নি। প্রতিটি সেক্টরে সুশাসনের অভাবে অপরাধীরা বেপরোয়াভাবে অন্যায়, অনিয়ম ও নৈরাজ্য সৃষ্টি করে চলেছে। মানীর মান নাই, গুণীর কদর নাই। স্কুল, কলেজ ও বিশ্ববিদ্যালয়ের শিক্ষক পর্যন্ত লাঞ্ছিত ও নিগৃহীত হচ্ছে। লাঞ্ছনা, গঞ্জনা, নির্যাতন ও নিপীড়নের ভয়ে মানী লোকেরা অন্যায় অবিচারের প্রতিবাদ করছে না। সামাজিক প্রতিবাদ ও প্রতিরোধের অভাবে অপরাধীরা দ্বিগুণ উৎসাহে অপরাধ করে চলেছে। সন্ত্রাসীদের কর্মকাÐে শিক্ষক, ছাত্র, অভিভাবক, সংখ্যালঘু স¤প্রদায়, ভিন্নমতের লোকজন সকলে ভীত-সন্ত্রস্ত্র। গুম, খুন, অপহরণ, টেন্ডারবাজি, চাঁদাবাজি, ছিনতাই, মাদক ব্যবসা প্রভৃতি অবৈধ ও অনৈতিক কর্মকান্ডে সমাজ বিষিয়ে উঠেছে।\n‘বাংলাদেশে মত প্রকাশের স্বাধীনতা অত্যন্ত সীমিত। এছাড়া রাষ্ট্র উগ্রপন্থীদের দ্বারা হত্যা ও হামলার ভয়ে নাগরিক সমাজ ভীত ও সন্ত্রস্ত্র। নিরাপত্তা রক্ষাকারীদের হাতে মানুষের জীবন ও সম্পদ অনিরাপদ। নিরাপত্তা রক্ষাকারীরা ক্রমবর্ধমান হারে হয়রানি করছে। কর্তৃপক্ষ ভিন্ন মতাবলম্বী অথবা সমালোচকদের কণ্ঠরোধ করতে অতিমাত্রায় আইন প্রয়োগ করছে। সমালোচকদের শাস্তি দিতে তথ্য ও যোগাযোগ প্রযুক্তি আইন (আইসিটি অ্যাক্ট) ব্যবহার করছে’। কথাগুলো ২০১৭ সালে সংঘটিত ঘটনা প্রবাহের ওপর ভিত্তি করে বার্ষিক প্রতিবেদন প্রকাশ করেছে হিউম্যান রাইট্স ওয়াচ। ১৯ জানুয়ারি সারাবিশ্বের মানবাধিকার বিষয়ক এ প্রতিবেদন প্রকাশ করা হয়। এতে বাংলাদেশ অধ্যায়ে রোহিঙ্গা সংকট, নিরাপত্তা রক্ষাকারীদের বিরুদ্ধে আইন লংঘনের অভিযোগ, তাদের দায়মুক্তি, মত প্রকাশের স্বাধীনতা, সংখ্যালঘুদের অধিকার, শ্রম অধিকার, নারী অধিকার, বিদেশে কর্মরত শ্রমিকদের অধিকার ও আন্তর্জাতিক স¤প্রদায়ের ভূমিকার বিষয় তুলে ধরা হয়েছে। আইনশৃঙ্খলা বাহিনীর কর্মকান্ডের কঠোর সমালোচনা করা হয়েছে।\nএ প্রতিবেদনকে তাৎক্ষণিকভাবে বাংলাদেশ সরকার প্রত্যাখ্যান করেছে। অবশ্য সরকার সবসময় বিভিন্ন সংস্থার প্রতিবেদন প্রত্যাখ্যান করে আসছে। বাংলাদেশে আইনশৃঙ্খলা রক্ষাকারী বাহিনীগুলোর দায়মুক্তির ইতিহাস দীর্ঘ। তারা আইন লংঘন করে চলছে। টাকার বিনিময়ে মানুষ খুন করছে। তাদের ঘুষ, দুর্নীতি ও চাঁদাবাজির কথা জনগণের মুখে মুখে। বেনামী আসামীর তালিকা থেকে খেয়ালখুশীমত গ্রেপ্তার, নির্যাতন ও বিচার বহির্ভূত হত্যাকাÐ ঘটেই চলেছে। এই পরিস্থিতির আশু অবসান এবং গণতন্ত্র ও মানবাধিকার সমুন্নত রাখা আমাদের আশু কর্তব্য। নানামুখী সমস্যা ও সংকট উত্তরণে সরকারি দল বিরোধী দল একসাথে কাজ করা উচিত। সামনে জাতীয় নির্বাচন। নির্বাচন সুন্দর, সুষ্ঠু, অবাধ ও নিরপেক্ষ করতে সরকার ও বিরোধীদলের একসাথে কাজ করা উচিত। বিরোধীদল থেকে বার বার লেভেল প্লেয়িং ফিল্ড ও নিরপেক্ষ সরকার প্রতিষ্ঠার দাবি করা হচ্ছে। একপক্ষীয়, একদলীয় নির্বাচন হতে দেয়া হবে না, জনগণ আন্দোলন করে দাবি আদায় করে নেবে ইত্যাদি বলে বিরোধীদল বল সরকারের কোর্টে ছুঁড়ে দিচ্ছে। সরকারি দল থেকে আলোচনা-সংলাপকে অপ্রয়োজনীয় বলে কঠোর হাতে আন্দোলন দমনের হুংকার ছাড়া হচ্ছে। অগণতান্ত্রিক ও অসাংবিধানিক পথে আন্দোলন দমন করার ঘোষণা দিয়ে সরকার একগুঁয়েমীর পরিচয় দিচ্ছে। এতে সংকট সমাধান না হয়ে ক্রমান্বয়ে ঘনিভূত হবে। সন্ত্রাস ও নৈরাজ্য মাথাচাঁড়া দিয়ে উঠবে। বিরোধীদলকে কঠোর হাতে দমন করতে গেলে দেশ আবার সন্ত্রাস নৈরাজ্যে নিপতিত হবে। রাজনৈতিক কারণে সন্ত্রাস-নৈরাজ্য সৃষ্টি হলে তার দায় সরকার এড়াতে পারবে না। রাজনৈতিক সমস্যার রাজনৈতিক সমাধান হলে সন্ত্রাস, নৈরাজ্য আপনা-আপনি থেমে যাবে। সরকার বলছে, সন্ত্রাসীদের সাথে আলোচনার কোন সুযোগ নেই। বিএনপি সন্ত্রাস করেছে অতএব বিএনপির সাথে নির্বাচন নিয়ে কোন আলোচনা হবে না। আমরা জানি, বিশ্বে সংলাপের মাধ্যমে বহু সমস্যার সমাধান হয়েছে। বাংলাদেশে সন্ত্রাসীদের সাথে সংলাপ করে শান্তি চুক্তি হয়েছে। প্রায় দু’যুগ ধরে বিচ্ছিন্নতাবাদীরা পাহাড়ে সসস্ত্র যুদ্ধ করে বহু নিরিহ বাঙ্গালী, পুলিশ বাহিনীর সদস্য ও সেনাসদস্যদের হত্যা করেছিল। এসব সন্ত্রাসীদের সাথে সংলাপ করে শান্তি চুক্তি হয়।\nপ্রশ্ন হলো, আমরা সন্ত্রাস, নৈরাজ্য ও সংকট সমাধানে আগ্রহী কিনা। গণতন্ত্রহীনতার সুযোগে যেভাবে সর্বগ্রাহী সমস্যা-সংকট তৈরি হয়েছে তার হাত থেকে দেশকে ও দেশের মানুষকে বাঁচাতে হলে সকলের ঐক্যমত্য আবশ্যক। সরকার ও বিরোধীদলের সদিচ্ছা, আন্তরিকতা ও সম্মিলিত কর্মসূচী দরকার। প্রকৃত গণতন্ত্র প্রতিষ্ঠার সাথে সন্ত্রাস, নৈরাজ্য ও জঙ্গীবাদ স্তিমিত হয়ে পড়বে। দেশীয় সংকটের সাথে মায়ানমার থেকে বিতাড়িত ১০/১১ লক্ষ রোহিঙ্গার বোঝা বাংলাদেশকে বহন করতে হচ্ছে। ১৬ কোটি মানুষের থাকা-খাওয়ার সমস্যার মধ্যে বাড়তি এই বিশাল জনগোষ্ঠীর চাপ বাংলাদেশের অর্থনীতি সহ্য করতে পারছে না। এ সমস্যার সন্তোষজনক ও আশু সমাধান জরুরি হয়ে পড়েছে। বর্ষা আসলে এ সমস্যা আরও প্রকট আকার ধারণ করবে। এখন রোহিঙ্গারা নানা সামাজিক সমস্যা সৃষ্টি করছে। স্বদেশে ফেরত পাঠানোর কার্যকর ও ফলপ্রসূ উদ্যোগ নিতে সকলের আন্তরিক প্রচেষ্টা আবশ্যক। গত ২৩ জানুয়ারি রোহিঙ্গাদের ফেরত পাঠানোর কর্মসূচি শুরু হওয়ায় কথা। কিন্তু দুঃখজনক হলেও সত্য, কাজটি শুরু করা যায়নি। কবে শুরু হবে তারও নিশ্চয়তা নেই। সুখের বিষয় হলো, সমস্যাটি আন্তর্জাতিক মহলের দৃষ্টিসীমার মধ্যে রয়েছে। জাতিসংঘসহ বিভিন্ন মানবাধিকার সংস্থা, এনজিও এবং বিভিন্ন রাষ্ট্র অকৃপণহাতে সাহায্য-সহযোগিতার হাত প্রসস্থ করেছে। জাতিসংঘকে সম্পৃক্ত করে সমস্যাটির সমাধান করার উদ্যোগ নেয়া হয়েছে। দেশের মানুষের ঐক্য দরকার। সুশাসন ও প্রকৃত গণতন্ত্র প্রতিষ্ঠিত হলে বহু সমস্যাই দূরিভূত হবে। এখন প্রয়োজন সরকার ও বিরোধীদলগুলোর ঐক্য। এ ঐক্য প্রতিষ্ঠায় সরকারকে উদ্যোগ নিয়ে সংলাপ শুরু করতে হবে।\nবিরোধীদল দমনের কর্মসূচি বাতিল করে সরকারকে তাদের আস্থায় নিতে হবে। আওয়ামী লীগের সাধারণ সম্পাদক ও সেতুমন্ত্রী বলেছেন, ‘দেশের ৮০% লোক বিএনপিকে ঘৃণা করে’। লোক ঘৃণা করলে সরকারের ভয় পাবার কিছু নেই। সুষ্ঠু ও নিরপেক্ষ নির্বাচন হলেও সরকার নিরংকুশ সংখ্যাগরিষ্ঠতা পাবে। তাহলে সহায়ক সরকার বা নিরপেক্ষ সরকারের দাবি মেনে নিতে অসুবিধা কোথায়। অনেক মেগা প্রজেক্ট করে অনেক উন্নয়ন করেছে সরকার। এই উন্নয়নের কথা মনে রেখে সরকারি দলকেই ভোট দেবার কথা মানুষের। উন্নয়ন যে হচ্ছে তা কেউ অস্বীকার করতে পারবে না। তবে সে উন্নয়ন হচ্ছে একটি বিশেষ গোষ্ঠির। দেশের সম্পদ জমা হচ্ছে ধনীদের হাতে। গরীব দেশের যেটুকু সম্পদ তার ৮০% জমা হচ্ছে ২% ধনীর হাতে। সুষম উন্নয়ন বলতে যা বোঝায় তার সাক্ষাত নেই। গণতন্ত্র ও সুশাসনকে নির্বাসনে পাঠিয়ে উন্নয়ন করতে চাইলে তা হবে ভঙ্গুর, ক্ষয়িষ্ণু ও লুটপাটের উন্নয়ন। উন্নয়ন করতে চাইলে সবাইকে নিয়ে এগুতে হবে। উত্তরবঙ্গের মঙ্গা নেই বলে চিৎকার করে লাভ নেই। মঙ্গা আছে বলেই শীতে আগুন পোহাতে মানুষ বাধ্য হচ্ছে। তাদের সংসারে কিছুটা স্বচ্ছলতা থাকলে আগুন পোহাতে হতো না। আগুন পোহাতে গিয়ে কয়েক ডজন মানুষ পুড়ে মারা গেছে। আরও অনেকে পোড়াদেহ নিয়ে হাসপাতালের বেডে কাতরাচ্ছে।\nদেশ বহুমুখী সমস্যায় জর্জরিত। সমস্যা সমাধানে কার্যকর উদ্যোগ নিতে হবে। গণতান্ত্রিকভাবে দেশ পরিচালিত হওয়া দরকার। তার জন্য আবশ্যক হলো মুখে গণতন্ত্র নয়, প্রকৃত গণতান্ত্রিক পরিবেশ। সরকারি দল সরকারি সুযোগ-সুবিধা নিয়ে এমপি মন্ত্রীরা নির্বাচনী প্রচারণা চালাবেন আর বিরোধীদল মামলা ঘাড়ে আদালতে দৌড়াবে এটি কোন সমতল রাজনৈতিক ক্ষেত্র হতে পারে না। বিএনপির নেতাকর্মীরা লক্ষ লক্ষ আসামী ও হাজার হাজার মামলা কাঁধে নিয়ে ব্যতিব্যস্ত থাকবে আর সরকারি দলের নেতাকর্মীরা বগল বাজিয়ে রাজনৈতিক কর্মকাÐ পরিচালনা করলে এ কাজ অনৈতিক ও অসমীচীনও বটে। বিএনপি মহাসচিব ফখরুল ইসলাম আলমগীর বলেছেন, বিএনপির নেতাকর্মীরা মামলা-মোকদ্দমা জর্জরিত হয়ে জেলখানায় থাকলে এদেশে কোন নির্বাচন হতে দেয়া হবে না। সত্যিকার লেভেল প্লেয়িং ফিল্ড সুষ্ঠু, অবাধ ও নিরপেক্ষ নির্বাচনের পূর্বশর্ত। অসমতল মাঠে খেলা জমে না। ভালো খেলা অনুষ্ঠানের জন্য ভালো মাঠ দরকার। সে কারণে মামলা, হামলা বন্ধ হওয়া দরকার। এখন পরিবেশ শান্ত, কোন রকম আন্দোলন নেই। এমনকি বিএনপি বড় কোন মিটিং মিছিলের অনুমতিও পাচ্ছে না। অথচ কদিন আগে বিএনপি নেতা ইয়াছিন আলীকে গ্রেফতার করা হয়েছে। তাকে রিমান্ডে নেয়া হচ্ছে। ক’দিন আগে বিএনপি চেয়ার পার্সনের উপদেষ্টা এডভোকেট তৈমূর আলম খন্দকারকে নারায়ণগঞ্জ আদালত অঙ্গন থেকে গ্রেফতার করা হয়। যদিও তিনি পরে মুক্ত হয়েছেন। এসবই লেভেল প্লেইং ফিল্ড তৈরির বিপরীতধর্মী কর্মকাÐ। আওয়ামী লীগের যুগ্ম সম্পাদক মাহবুবল আলম হানিফ বলেছেন, যারা পেট্রোল দিয়ে মানুষ হত্যা করেছে তাদেরকে ছেড়ে দিয়ে লেভেল প্লেয়িং ফিল্ড তৈরি করা হবে না। কে বা কারা পেট্রোল দিয়ে মানুষ মেরেছে সঠিকভাবে শনাক্ত করা যায়নি। নিরপেক্ষ তদন্ত হলে বিষয়টি পরিষ্কার হতো। সরকার নিরপেক্ষ তদন্তে উৎসাহ দেখায়নি। এক একটি ঘটনায় হাজার হাজার বেনামী আসামী করে পুলিশ দিয়ে মামলা রুজু করা আছে। বেনামী তালিকা দিয়ে যে কোন নেতাকর্মী বা সমর্থককে গ্রেফতার করে অত্যাচার-নির্যাতন করা হচ্ছে। এমতাবস্থায় স্বাধীনভাবে চলাচল করা ও নির্বাচনী কর্মকাÐে অংশ নেয়া কি সম্ভব? আদৌ সম্ভব নয়। নির্বাচনী কর্মকাÐে একটু বেশি সক্রিয় হলে গ্রেফতার, রিমান্ড, অত্যাচার, নির্যাতনের খড়গ তাদের উপর পড়বে একথা অভিজ্ঞতা থেকে বলা যায়।\nসততার সাথে সদিচ্ছা নিয়ে নির্বাচন অনুষ্ঠানে অগ্রসর হওয়া উচিত। কোন রকম ছলচাতুরী বা চাতুর্যের আশ্রয় না নিয়ে আগামী জাতীয় নির্বাচনকে ফলপ্রসূ ও অর্থবহ করতে সরকার এগিয়ে আসবে বলে আশা করছি। কীভাবে ও কোন পদ্ধতিতে নির্বাচন পরিচালনা করা হবে, কীভাবে বিরোধীদলের জন্য লেভেল প্লেয়িং ফিল্ড তৈরি করা যাবে, সংসদ থাকবে না বিলুপ্ত হবে, সেনাবাহিনী কোন পদ্ধতিতে নিয়োগ করা হবে ও নির্বাচনের কতদিন আগে পরে সেনা নিয়োগ হবে, নির্বাচন সংক্রান্ত আরও অনেক বিষয় আছে যেগুলো সমাধান না করে নির্বাচন অনুষ্ঠানে অগ্রসর হওয়া সমীচীন হবে না। আগে উন্নয়ন পরে গণতন্ত্র এরূপ ¯েøাগান বর্তমান বিশ্বে অচল। কারণ গণতন্ত্র মূর্খের শাসন হলেও বিশ্বে এর চেয়ে উৎকৃষ্ট কোন শাসন পদ্ধতি আজও আবিষ্কার করা যায়নি। সত্যিকার গণতন্ত্র প্রতিষ্ঠা হলে সুশাসন ও সুনীতি ফিরে আসতে বাধ্য। মূল্যবোধের অবক্ষয় রোধকল্পেও গণতন্ত্র আবশ্যক। সংলাপ ও আলাপ আলোচনার মধ্যে দিয়ে সরকারি দল ও বিরোধীদলের মধ্যে সহযোগিতা ও সহমর্মীতা ফিরে আসবে। উভয়ের মধ্যে একটি সুন্দর ও সুসম্পর্ক গড়ে উঠবে। অবিশ্বাস ও অনাস্থা দূরীভূত হলে নির্বাচন অনুষ্ঠান সহজতর হবে। দেশে বিরাজ করবে স্থিরতা ও শৃঙ্খলা। আর নিয়ম শৃঙ্খলা প্রতিষ্ঠার সাথে অনিয়ম, বিশৃঙ্খলা, অরাজকতা ও নৈরাজ্য দূর হয়ে দেশ বসবাসের উপযোগী হবে। জীবন ও সম্পদের নিরাপত্তা নিশ্চিত হলে দেশের মানুষ সুখ, শান্তি ও নিরাপত্তা বলয়ে ঢাকা থাকবে। মানুষ সরকারকে বাহবা দেবে ও দোয়া করবে।\nলেখক: প্রফেসর (অব.), দর্শন বিভাগ, সাবেক ডিন, কলা অনুষদ, রাজশাহী বিশ্ববিদ্যালয়\nজেলখানায় আদালত কাঙ্ক্ষিত নয় -ড. কামালের প্রশ্ন\nশান্তিরক্ষা মিশনে কোনো অনাকাঙ্ক্ষিত কর্মকান্ড বরদাশত করা হবে না : সেনাবাহিনীকে প্রধানমন্ত্রী


১০ জুন পর্যন্ত বন্ধ থাকবে হাজীগঞ্জ বাজার - ilsheypar.com\n১০ জুন পর্যন্ত বন্ধ থাকবে হাজীগঞ্জ বাজার\nচাঁদপুরের বাণিজ্যিক প্রাণকেন্দ্র হাজীগঞ্জ বাজারের সব ব্যবসা প্রতিষ্ঠান আগামিকাল ২ জুন (মঙ্গলবার) থেকে আগামি ১০ জুন (বুধবার) পর্যন্ত বন্ধ থাকবে। ব্যবসায়ীদের ঐক্যমতে ব্যবসায়ী সমিতি এই সিদ্ধান্ত জানিয়েছেন।\nসোমবার (১ জুন) বিকালে হাজীগঞ্জ বাজার ব্যবসায়ী সমিতির আয়োজনে এক মতবিনিময় সভায় উপস্থিত ব্যবসায়ীরা হাত তুলে তাদের এই সিদ্ধান্তের কথা জানান দেন। এরপর ব্যবসায়ী সমিতি ১০ জুন পর্যন্ত সব ব্যবসা প্রতিষ্ঠান বন্ধ রাখার ঘোষণা দেন।\nহাজীগঞ্জ ঐতিহাসিক বড় মসজিদ মাঠে সামাজিক (শারীরিক) দূরত্ব মেনে এই সভা অনুষ্ঠিত হয়। সভায় জনপ্রতিনিধি, আইন-শৃঙ্খলা বাহিনী, ব্যবসায়ী সমিতির নেতৃবৃন্দ, সংবাদকর্মী ও বাজারের বিভিন্ন পর্যায়ের ব্যবসায়ীরা অংশ নেয়।\nউপজেলায় বিশেষ করে পৌর এলাকায় করোনা আক্রান্ত রোগী বেড়ে যাওয়ায় এবং গত শনিবার একদিনে করোনা উপসর্গে ৫ জন মারা যাওয়ায় ব্যবসায়ীরা এমন সিদ্ধান্ত নেন। নিহত ৫ জনের মধ্যে চারজন পৌর এলাকার।\nসিদ্ধান্ত অনুযায়ী আগামিকাল ২ জুন থেকে আগামি ১০ জুন পর্যন্ত নিত্যপ্রয়োজনীয় পণ্য, কাঁচামাল (শাক-সবজি) ও ঔষুধের দোকান ছাড়া সব ব্যবসা প্রতিষ্ঠান বন্ধ থাকবে। এর মধ্যে মুদি দোকান ও কাঁচামাল দুপুর ২টা পর্যন্ত এবং ঔষুধের দোকান সারাদিন খোলা থাকবে।\nসভায় বক্তব্য রাখেন উপজেলা চেয়ারম্যান গাজী মাইনুদ্দিন, পৌর মেয়র আ.স.ম মাহবুব-উল আলম লিপন, অতিরিক্ত পুলিশ সুপার (হাজীগঞ্জ সার্কেল) মো. আফজাল হোসেন, হাজীগঞ্জ থানার পুলিশ পরিদর্শক (তদন্ত) মুহাম্মদ আব্দুর রশিদ।\nহাজীগঞ্জ বাজার ব্যবসায়ী সমিতির সভাপতি আসফাকুল আলম চৌধুরীর সভাপ্রধানে এবং সাধারণ সম্পাদক হায়দার পারভেজ সুজনের সঞ্চালনায় অনুষ্ঠিত সভায় অতিথিদের আগে ব্যবসায়ী নেতৃবৃন্দ এবং বেশ কয়েকজন ব্যবসায়ী বক্তব্য রাখেন।\nএরপর অতিরিক্ত পুলিশ সুপার (হাজীগঞ্জ সার্কেল) মো. আফজাল হোসেনের আহ্বানে সাড়া দিয়ে উপস্থিত ব্যবসায়ীরা আগামি ১০ জুন পর্যন্ত সব ব্যবসা প্রতিষ্ঠান বন্ধ রাখার পক্ষে হাত তুলে সাড়া দেন।\n০১ জুন, ২০২০।\nPrevious PostPrevious শাহরাস্তিতে ফাঁস দিয়ে শিক্ষকের আত্মহত্যা\nNext PostNext মতলব দক্ষিণে মাস্ক না পড়ায় ১১ জনকে অর্থদণ্ড


Amit Shah countered opposition on unemployment issue - Anandabazar\nAmit Shah countered opposition on unemployment issue\n১৬ জানুয়ারি, ২০২০, ০৪:৫২:২৫\nশেষ আপডেট: ১৬ জানুয়ারি, ২০২০, ০৫:০৩:৪৫\nবেকারত্ব নিয়ে পাল্টা অমিতের\nবৃদ্ধির শ্লথ গতি আর চড়া মূল্যবৃদ্ধি তো আছেই। পাশাপাশি দেকাজের অভাব নিয়েও মোদী সরকারকে ক্রমাগত নিশানা করছে কংগ্রেস-সহ বিরোধীরা। নির্দিষ্ট রাজনৈতিক দলের নাম না-করলেও বুধবার কর্মসংস্থান প্রসঙ্গে বিরোধীদের দিকে তোপ দাগলেন স্বরাষ্ট্রমন্ত্রী অমিত শাহ। তাঁর প্রশ্ন, অতীতে যে সমস্ত সরকার কেন্দ্রে শাসন করেছে, তারা বেকারত্বের সমাধানের জন্য কী করেছে?\nসংশোধিত নাগরিকত্ব আইন নিয়ে দেশের বিভিন্ন প্রান্তে বিক্ষোভেও উঠে আসছে বেকারত্বের সমস্যার প্রসঙ্গ। মঙ্গলবার প্রাক্তন অর্থমন্ত্রী তথা কংগ্রেস নেতা পি চিদম্বরম বলেছেন, যদি বেকারত্ব বাড়ে ও রোজগার কমে, তা হলে যুব ও ছাত্রদের ক্ষোভ বিস্ফোরণের রূপ নিতে পারে। আজ এক অনুষ্ঠানে শাহ বলেন, ‘‘যাঁরা নেতিবাচক কথা বলছেন, তাঁরা মূলত বেকারত্বের যুক্তি দিচ্ছেন। এই প্রসঙ্গে একটা প্রশ্নই মাথায় আসে। আপনারা ৫০-৬০ বছর দেশ শাসন করলেন। দেশের বেকারত্বের সমস্যা দূর করতে কী করেছেন? ১৩০ কোটির দেশের তরুণ প্রজন্মের কাজের জন্য নতুন কিছু করেছেন কি?’’ শাহের দাবি, মোদী সরকারের স্কিল ইন্ডিয়া কর্মসূচি আগামী দিনে দেশে কাজ তৈরির হাতিয়ার হয়ে উঠবে।\nআগামী ২০২৪-২৫ অর্থবর্ষের মধ্যে ভারতের অর্থনীতির আয়তনকে ৫ লক্ষ কোটি ডলারে নিয়ে যেতে চায় কেন্দ্র। সে ব্যাপারে আত্মবিশ্বাসী শাহ। তাঁর দাবি, মোদী সরকার ক্ষমতায় আসার আগে ভারতের অর্থনীতি ছিল ২ লক্ষ কোটি ডলার। পাঁচ বছরের মধ্যে এই সরকার তা ৩ লক্ষ কোটিতে নিয়ে গিয়েছে।


করোনায় বদলে গেলো মুসলিম-ইহুদিদের দাফন !! - Ekusher Bangladesh\nHome>Internation News>করোনায় বদলে গেলো মুসলিম-ইহুদিদের দাফন !!\nকরোনাভা’ইরাসে ফিলিস্তিনে এ পর্যন্ত মাত্র একজনের মৃত্যু হলেও ২৯ জন ইসরাইলি এ মহামারীতে প্রাণ হারিয়েছে৷ সংক্রমিত হয়েছেন অনেকে৷ মৃত্যু এবং সংক্রমণ নিয়ন্ত্রণ করতে সোশাল ডিস্ট্যান্সিং, অর্থাৎ সামাজিক দূরত্ব বজায় রেখে জীবনযাপন নিশ্চিত করা হয়েছে৷ কোলাকুলি, হাত মেলানো, চুম্বন ইত্যাদি নিষিদ্ধ করার পাশাপাশি লা’শ সৎকারের নিয়মেও আনা হয়েছে পরিবর্তন৷ এ নিয়ে বিশেষ প্রতিবেদন প্রকাশ করেছে জার্মান ভিত্তিক সংবাদমাধ্যম ডয়েচে ভেলে।\nপ্রতিবেদনে বলা হয়, সরকারি নির্দেশনা অনুযায়ী, লা’শ ধোয়া যাবে না আর কাপড়ের বদলে বিশেষ ধরনের প্লাস্টিকে মুড়ে কবর দিতে হবে৷ কবর দেয়ার সময় সর্বোচ্চ ২০ জন থাকতে পারবেন৷ সবাইকে মৃতের প্রতি শ্রদ্ধা এবং মৃতের পরিবারের প্রতি সমবেদনা জানাতে হবে ওয়েবসাইটে বা সামাজিক যোগাযোগ মাধ্যমে৷ইসলাম, খ্রিষ্টান এবং ইহুদি- এই তিন ধর্মের মানুষের কাছে জেরুসালেম পবিত্র এক নগর৷ করোনা থেকে সবাইকে বাঁচাতে সেখানে মুসলমানদের লা’শ দাফনের নিয়মেও সাময়িক পরিবর্তন আনা হয়েছে৷\nইহাব নাসেরআলদীনের ভাই মারা গেছেন ক্যানসারে৷ তারপরও জেরুসালেমের আল আকসা মসজিদে তার নামাজে জানাজা হয়নি৷ হাসপাতাল থেকে সরাসরি কবরস্থানে নিয়ে যাওয়া হয় মৃতদেহ৷বৃহত্তর স্বার্থে সবাই নতুন নিয়ম মেনে নিয়েছে জানিয়ে ইহাব বলেন, ‘‘ আমরা লা’শ দাফন করেছি এবং সবাইকে বলেছি কবরস্থান কর্তৃপক্ষের ওয়েবসাইটে শোক জানাতে৷ হাত মেলানো, কোলাকুলি করা এবং চুমু খাওয়া এখানকার রীতি হলেও সবাইকে এসব না করতে বলে দিয়েছি৷’’জেরুসালেম এবং ফিলিস্তিনের গ্র্যান্ড মুফতি শেখ মুহাম্মদ হুসেইন বলেন, ‘‘প্রয়োজনের তাগিদে এই নিয়ম ৷ প্রয়োজন হলে বিধিনিষেধ আরোপ করা যায়৷ ’’\nইহুদিদের লা’শও কাফনের কাপড়ে না মুড়ে নিশ্ছিদ্র প্লাস্টিকে প্যাকেট করে কফিন ছাড়াই দাফন করা হয়৷ এতদিন দাফন শেষ হওয়ার পর থেকে সাতদিন পর্যন্ত ‘শিভা’ পালন করতো ইহুদিরা৷ওই সাতদিন আত্মীয়-পরিজন, বন্ধু-বান্ধব খাবার-দাবার নিয়ে বাড়িতে গিয়ে মৃত ব্যক্তির পরিবারকে সমবেদনা জানান৷ এসবও নিষিদ্ধ করা হয়েছে৷


করোনাভাইরাস : ইরানে সংক্রমিত লোকের উপস্থিতি ১৬ দেশে!\n২৩ মার্চ ২০২০, ০৮:০০\nকরোনাভাইরাস : ইরানে সংক্রমিত লোকের উপস্থিতি ১৬ দেশে! - সংগৃহীত\nযেসব দেশে করোনাভাইরাস সবচেয়ে বেশি সংক্রমিত হয়েছে তার মধ্যে ইরান অন্যতম। তবে ইরানের জনগণের মধ্যে প্রবল ধারণা ইরানের সরকার করোনাভাইরাস সংক্রমণের মাত্রা সম্পর্কে সঠিক ধারণা দিচ্ছে না। ফলে পরিস্থিতি আরো খারাপ হতে পারে।\nকরোনাভাইরাসে গণসংক্রমণের পর ইরানে অনেক চিকিৎসক টানা কাজ করে যাচ্ছেন, তাদের একজন মোহাম্মদ। তিনি উত্তর প্রদেশের গিলানের একটি হাসপাতালে কাজ করেন। তার সহকর্মীরা মারা গেছেন, তার বন্ধুরা মারা গেছেন এবং ১৪ দিনেও নিজের পরিবারের সাথে দেখা হয়নি তার। এমনকি তার মেডিকেল স্কুলের সাবেক শিক্ষকও করোনাভাইরাসের একজন ভুক্তভোগী।\nমোহাম্মদের ভাষ্যমতে, করোনাভাইরাস শুধু নির্দিষ্ট কোনো হাসপাতাল না বরং পুরো ব্যবস্থাকে স্থবির করে দিয়েছে। "কর্মীদের উদ্যম কমতির দিকে, পরিবার চিন্তিত এবং আমাদের প্রচন্ড চাপের মধ্যে কাজ করতে হচ্ছে।"\nতবে তিনি একা নন। উত্তর প্রদেশের আরো অনেক চিকিৎসক বিবিসির সাথে কথা বলেছে এবং তারা তাদের শোচনীয় অবস্থার বর্ণনা দিয়েছে। তারা মনে করেন যে সরকার খুব খারাপ পন্থায় এই সংকট মোকাবেলা করেছে।\nইরানের ৩১টি প্রদেশে কোভিড-১৯ ছড়াতে সময় নিয়েছে মাত্র ১৬ দিন।\n১৬টি দেশ দাবি করেছে, তারা এমন ব্যক্তি পেয়েছে যার ভাইরাস সংক্রমণ ইরানে হয়েছিল।\nইরানের সর্বোচ্চ নেতা আয়াতুল্লাহ আলী খোমেনি ১৯ ফেব্রুয়ারি প্রথমবার ঘোষণা দেন করোনাভাইরাস নিয়ে চিন্তা করার কিছু নেই, এটা নিয়ে ইরানের শত্রুরা বাড়িয়ে বলছে।\n"এটা ষড়যন্ত্র ও শত্রুদের ভীতি দেখানোর একটা কৌশল," করোনাভাইরাসকে এভাবে আখ্যা দেন তিনি। তিনি বলেন, দেশটিকে স্থবির করতে এই নকশা করা হয়েছে।\nইরানিদের দৈনন্দিন স্বাভাবিক জীবনযাবন করার পরামর্শ দেন তিনি।\nসম্প্রতি ইরানের রাষ্ট্রীয় টেলিভিশনে বলা হয় করোনাভাইরাস হতে পারে যুক্তরাষ্ট্রের তৈরি করা 'জৈব অস্ত্র'। ইরানের সর্বোচ্চ নেতা তার টুইটে লেখেন, "বায়োলোজিকাল অ্যাটাক।"\nসাধারণ ঔষধ, অক্সিজেন ট্যাংক, মাস্ক এবং রক্ষাকারী গ্লাভসও সংখ্যায় কম সেখানে। ডাক্তাররা বাধ্য হয়ে অস্থায়ী হাসপাতালে চিকিৎসা দিয়েছেন।\nতিনি আরো বলেন, গেল দুই সপ্তাহে দিনে পাঁচজন রোগী মারা গেছেন। অনেকসময় এমনও হয়েছে যতক্ষণে করোনাভাইরাস পরীক্ষার যন্ত্র এসেছে ততক্ষণে রোগী মারা গেছেন।\nএর মধ্যে একটি ঘটনা হৃদয়বিদারক। নার্জেস খানালিজাদি ২৫ বছর বয়সী একজন নার্স, তিনি ফেব্রুয়ারির শেষের দিকে মারা যান। সামাজিক যোগাযোগ মাধ্যমে তার ছবি ছড়িয়ে পড়ে। কিন্তু সরকার এটা স্বীকার করেনি যে, সে কোভিড-১৯ এ মারা যায়।\nসরকার বলছে ১৯ ফেব্রুয়ারি দুজন 'প্যাশেন্ট জিরো' ছিল, যাদের একজন কোম শহরে মারা যান। 'প্যাশেন্ট জিরো' হচ্ছে ডাক্তারদের ব্যবহৃত একটি কোড। যা কোনো এলাকার বা দেশের প্রথম রোগীকে বোঝানো হয়। ১৯ ফেব্রুয়ারি যিনি মারা যান তিনি একজন ব্যবসায়ী এবং চীন থেকে আসেন।\nকোম শহরটি দ্রুতই ভাইরাসের কেন্দ্রে পরিণত হয়। শিয়া মুসলিমদের জন্য কোমের আলাদা তাৎপর্য আছে। দেশটির উচ্চ সারির ইসলামিক নেতাদের জন্য এই জায়গাটা তীর্থস্থান। এখানে ২ কোটি ঘরোয়া ও ২৫ লাখ আন্তর্জাতিক পর্যটক আসেন। অনেক ধর্মীয় স্থান আছে এখানে যা ধার্মিকরা সম্মান দেখানোর জন্য চুমু খান ও স্পর্শ করে থাকেন। এখান থেকে দ্রুত ভাইরাসটি ছড়িয়ে পড়ে।\nইরানে ফেব্রুয়ারি মাসে দুটো বড় ঘটনা ঘটে যায়। একটি ইসলামিক অভ্যুত্থানের ৪১ বছর পূর্তি অন্যটি দেশটির সংসদ নির্বাচন। ১১ ফেব্রুয়ারি ইরানের বিজয় দিবস। এর কিছুদিন আগেই ইরানে সংক্রমিত রোগীর সংখ্যা বাড়তে থাকে।\nইরানে ছয় মাস ধরে চলে আসা নানা ঘটনাপ্রবাহের ফলে এই ইসলামিক অভ্যুত্থানের পূর্তি এবং নির্বাচন ছিল সরকারের জন্য পরীক্ষা। নভেম্বরে জ্বালানির মূল্য বৃদ্ধির কারণে আন্দোলন, যুক্তরাষ্ট্রের সাথে টানাপোড়েন, কাশেম সোলায়মানির মৃত্যু- এসব ঘটনা দেশটির সরকারকে ব্যতিব্যস্ত করে রাখে।\nইরানের সর্বোচ্চ নেতা আয়াতুল্লাহ আল খোমেনি বলেন, "ভাইরাসের কথা বলে দেশের নির্বাচনে অংশগ্রহণে নিরুৎসাহিত করা হচ্ছে। এটা একটা প্রোপাগান্ডা।"\nসম্প্রতি ইরানের স্বাস্থ্যমন্ত্রী সাইদ নামাকি করোনাভাইরাসে আক্রান্ত ও মৃতের সংখ্যা কমানোর কথা অস্বীকার করে বলেন, "১৯ ফেব্রুয়ারি প্রথম আমরা জানাই দেশে করোনাভাইরাস ধরা পড়েছে। ২১শে ফেব্রুয়ারি নির্বাচন অনুষ্ঠিত হওয়ার কথা এটা জেনেও।"\nনির্বাচনের পাঁচ দিনের মাথায় ইরানের মৃতের সংখ্যা দাঁড়ায় ১৯ জনে, ১৩৯ জনের করোনাভাইরাস সংক্রমণ নিশ্চিত করা হয়। কোম শহরের একজন সংসদ সদস্য একই দিনে বলেন, "আমাদের শহরে গত দুই সপ্তাহে ৫০ জন মারা গেছে।"\nপরবর্তীতে তার করোনাভাইরাস ধরা পড়ে এবং ইরানের আরো অনেক উচ্চ পদস্থ ব্যক্তিদের মধ্যে তিনিই প্রথম সংক্রমিত হন। ১৩ মার্চ হারিরচি সুস্থ হয়ে গেছেন বলে জানা যায়।\nকিন্তু এখন যখন আনুষ্ঠানিক সংখ্যাও বাড়ছে, তখন ইরানিদের প্রশ্ন, কী করে এই ভাইরাসের সংক্রমণ থামানো যায়।


২০১৯ আগস্ট ১০ ০৭:৪০:১৩\nমুজিবনগর সরকারের উপদেষ্টা হিসেবে ভারতে বেশ জামাই আদরেই ছিলেন মাওলানা হামিদ খান ভাসানী। ১৬ ডিসেম্বর ১৯৭১ দেশ শত্রুমুক্ত হলেও ভাসানী দেশে ফেরেন ২২ জানুয়ারি ১৯৭২। আগের দিন ২১ জানুয়ারি দেশে ফেরার পথে আসামের ফকিরগঞ্জে এক জনসভায় মাওলানা ভাসানী বলেন, 'মিসেস ইন্দিরা গান্ধীর মতো দয়ালু মহিলা হয় না। ভারতের জনগণের সহানুভূতির কথা কোনও দিন ভুলবো না। স্বাধীন বাংলাদেশ ধর্মনিরপেক্ষ, গণতন্ত্র ও সমাজতান্ত্রিক দেশ হিসেবে প্রতিষ্ঠিত হবে।' আমার যতদূর মনে পড়ে বঙ্গবন্ধু মুজিবও তাঁকে পিতার মতোই শ্রদ্ধা করতেন। সম্ভবত ইত্তেফাকের প্রথম পাতাতেই একটি ছবি দেখেছিলাম। অসুস্থ ভাসানীকে দেখতে গিয়েছেন বঙ্গবন্ধু। ভাসানী বঙ্গবন্ধুকে জড়িয়ে ধরে বলছেন, 'মুজিব আমার ছেলের মতো।'\nদুর্ভাগ্য আমাদের, সেই মাওলানা ভাসানীই এক সময় স্বাধীন বাংলাদেশে ভারত বিদ্বেষী সাম্প্রদায়িক রাজনীতির গোড়াপত্তন ঘটান! সেই ধর্মনিরপেক্ষ রাজনীতির তথাকথিত প্রবক্তা ভাসানী এক সময় বলে ওঠেন, 'মুসলিম বাংলার জন্য যারা কাজ করছে তাদের আমি দোয়া করছি। আল্লাহর রহমতে তারা জয়যুক্ত হবে।' অথচ ইতিহাস সাক্ষ্য দেয়, 'মুসলিম বাংলা' প্রতিষ্ঠার পরিকল্পনাটি জুলফিকার আলী ভুট্টোর। এই জুলফিকার আলী ভুট্টো ১৯৭১ সালের ১৯ ডিসেম্বর বলেছিলেন, 'এই অবস্থা চিরস্থায়ী নয়। পূর্ব পাকিস্তান পাকিস্তানের অবিচ্ছেদ্য ও অবিভাজ্য অঙ্গ।' পূর্ব পাকিস্তানকে আবার ফিরে পেতেই ভুট্টো 'মুসলিম বাংলা'র ফাঁদ পাতেন। আর মুজিবনগর সরকারের প্রভাবশালী উপদেষ্টা মাওলানা হামিদ খান ভাসানী হয়ে যান সেই 'মুসলিম বাংলার' প্রবক্তা ! রাষ্ট্রীয় চার মূলনীতি সম্বলিত ১৯৭২এর সংবিধান বাতিল করবার দাবি জানিয়ে ভাসানী বলেন, 'বাংলাদেশের সংবিধান অবশ্যই কোরআন ও হাদিসের ভিত্তিতে প্রনীত হবে।' কী বিচিত্র ভাসানীর রাজনৈতিক অবস্থান !\nপূর্ব বাংলা সর্বহারা পার্টির নামে সিরাজ সিকদারের নৃশংস খুনের রাজনীতি, ছাত্রলীগে বিভাজনের সূত্র ধরে জাসদের জন্ম, মুক্তিযুদ্ধ বিরোধীদের জাসদ শিবিরে ঠাই, কর্নেল তাহেরের গণবাহিনীর রাষ্ট্রবিরোধী অপতৎপরতা, নানা মুখি ষড়যন্ত্রের কুশীলবদের সঙ্গে ধুরন্ধর জিয়া-মোশতাকের সংযোগ আর ভাসানীর অবিশ্রাম বক্তৃতা-বিবৃতি এক সময় একাকার হয়ে যায়। বঙ্গবন্ধুর নৃশংস হত্যাকাণ্ডের পর তা ধীরে ধীরে উন্মোচিত হয়।\nপিতা! তোমার নৃশংস হত্যাকাণ্ডের পর প্রথম যে ব্যক্তিটি খুনি মোশতাককে অভিনন্দন জানিয়েছিলেন, তিনি মাওলানা হামিদ খান ভাসানী, যাকে তুমি পিতৃ জ্ঞানে শ্রদ্ধা করতে! একাত্তরের ইন্দিরা ও ভারত ভক্ত ভাসানী কোনও এক রহস্যের হাতছানিতে দ্রুতই শুধু ভারত বিদ্বেষী নয়, বাংলাদেশ চেতনা বিদ্বেষী হয়ে তোমার খুনিদের সাথে হাত মেলালেন! নাকি তোমার খুনের অন্যতম মদদদাতাও তোমারই পিতৃতুল্য ভাসানী ! তারপরও ওই খোল পাল্টানো ভাসানীর প্রতি তীব্র ঘৃণা ছুড়ে দেওয়ার কোনও চেষ্টাই আমি করিনি ! কী অকৃতজ্ঞ, কী কৃতঘ্ন সন্তান আমি !


পদোন্নতি পেলেন না আলোচিত ম্যাজিস্ট্রেট সারোয়ার আলম – NewzNets\nHome › সারা দেশ › পদোন্নতি পেলেন না আলোচিত ম্যাজিস্ট্রেট সারোয়ার আলম\nহকারী সচিব থেকে উপসচিব হিসেবে ৩৫৮ জনকে পদোন্নতি দিয়েছে জনপ্রশানস মন্ত্রণালয়। পদোন্নতি পাননি সিনিয়র সহকারী সচিব শতাধিক সফল অভিযানের নেতৃত্ব দেওয়া আলোচিত র‌্যাবের নির্বাহী ম্যাজিস্ট্রেট মো. সারোয়ার আলম।\nসারোয়ার আলম বিসিএস ২৭তম ব্যাচের প্রশাসন ক্যাডারে ২০০৮ সালের নভেম্বরে যোগ দেন। ২০১৪ সালের ১ জুন সিনিয়র সহকারী সচিব পদে পদোন্নতি পান। এ পদে ১২ বছরের বেশি সময় ধরে কর্মরত। যা পদোন্নতির শর্ত পূরণ করে।\nতার বিরুদ্ধে কোনো বিভাগীয় অভিযোগ নেই। এরপরও সারোয়ার আলমের পদোন্নতি না হওয়ায় অনেকে হতাশ প্রকাশ করেছেন। বিসিএস ২৭তম ব্যাচের সারোয়ার আলমসহ প্রায় ৩০ কর্মকর্তা পদোন্নতি পাননি।\nএ বিষয়ে জনপ্রশাসন মন্ত্রণালয়ের নিয়োগ, পদোন্নতি ও প্রেষণ (এপিডি) অনুবিভাগের অতিরিক্ত সচিব মো. আনিছুর রহমান মিঞা বলেন, যারা যোগ্য সকলেই পদোন্নতি পেয়েছেন। সুপিরিয়র সিলেকশন বোর্ড সবকিছু বিশ্লেষণ করে যোগ্যদের পদোন্নতি দিয়েছে।\nসারোয়ার আলম ২০১৫ সাল থেকে র‌্যাবের নির্বাহী ম্যাজিস্ট্রেট হিসেবে দায়িত্ব পালন করেন। তিনি খাদ্যপণ্যে ভেজাল বিরোধী আন্দোলন ও দুর্নীতি বিরোধী বিশেষ অভিযানের সময় ব্যাপক সাহসী ভূমিকা রেখে আলোচিত হয়েছেন।\nযুবলীগ নেতা ক্যাসিনো ইসমাঈল হোসেন সম্রাটসহ ক্ষমতাসীন দলের বিভিন্ন বড় নেতাদের দুর্নীতির বিরুদ্ধে অভিযান পরিচালনা করে সারা দেশে ব্যাপক পরিচিতি পেয়েছেন কিশোরগঞ্জের পাকুন্দিয়ার এ কৃতি সন্তান।\nসর্বশেষ হাজী সেলিমপুত্র ইরফান সেলিমকে মদ্যপ অবস্থায় গ্রেফতার ছিল সবচেয়ে আলোচিত ঘটনা। ম্যাজিস্ট্রেট সারোয়ার আলম সাংবাদিকদের বলেন, পদোন্নতির প্রজ্ঞাপন জারির পর অনেকেই আমাকে ফোন দিয়ে এ বিষয়ে জানতে চেয়েছেন।\nআমার পদোন্নতি হয়নি অনেকেই বিশ্বাস করতে পারছেন না বলে আমাকে জানিয়েছেন। বিষয়টি নিয়ে তারা অবাক হয়েছেন। তবে এটাই বাস্তবতা।


XM ব্রোকার রিভিউ – ২০২১ | trader.com.bd\nHome Broker XM ব্রোকার রিভিউ – ২০২১\nXM Review – ফরেক্স ট্রেড করার জন্য প্রায় হাজার খানেক বিভিন্ন ধরনের ব্রোকার রয়েছে এবং বিভিন্ন ভাবে তারা সেবা প্রদান করে আসছে। এখন প্রশ্ন হচ্ছে, আপনি কোনও ব্রোকার নির্বাচন করে ট্রেড শুরু করবেন? বিষয়টি গুরুত্বপূর্ণ কেননা, ভালো ট্রেড করার জন্য একটি ভালো ব্রোকার হওয়া আবশ্যক। ট্রেড করার জন্য ব্রোকার একটি গুরুত্বপূর্ণ বিষয় হিসাবে কাজ করে। কিন্তু একজন নতুন ট্রেডার হিসাবে নিজের জন্য প্রছন্দের ব্রোকার নির্বাচন করা এক কথায় কষ্টকর। কারণ, একজন নতুন ট্রেডার এর পক্ষে বিভিন্ন ব্রোকার যাচাই-বাছাই করা সম্ভব নয়। এর জন্যই আমাদের আজকের আর্টিকেল। আমরা প্রতিনিয়ত চেষ্টা করেছি জনপ্রিয় সকল ব্রোকার এবং এদের সার্ভিস সম্পর্কে আপনাদের সাথে পরিচয় করিয়ে দেয়ার। আজকের XM Review আর্টিকেলে, এই ব্রোকার এর সকল ভালো এবং খারাপ দিকসমূহ আপনাদের সামনে তুলে ধরবো এবং জানাবো এই ব্রোকার এর বিস্তারিত রিভিউ সম্পর্কে। তাহলে চলুন শুরু করি –\nXM Review এর পূর্বে –\nযেকোনো ব্রোকার এর ভালো কিংবা মন্দ খুঁজে পাওয়ার সবচেয়ে সহজ উপায় হচ্ছে ব্রোকারের সাপোর্ট এবং আরও কিছু গুরুত্বপূর্ণ বিষয় সম্পর্কে খোঁজ খবর নেয়া। ব্রোকার সম্পর্কে রিভিউ প্রদান করার জন্য আমরা কিছু বিষয় সম্পর্কে যাচাই-বাছাই করেছি এবং এর ভিত্তিতেই রিভিউ প্রদান করেছি। রিভিউ প্রদান করার জন্য আমরা নিম্নোক্ত ৭টি বিষয় এর উপরে লক্ষ্য রাখবো।\nফান্ড প্রসেসিং টাইম\nব্রোকার সাপোর্ট সিস্টেম\nবিভিন্ন বোনাস এবং প্রমোশন\nXM Review – এক্সিকিউশন\nএখানে এক্সিকিউশন টাইম হচ্ছে, আপনি যখন রিয়েল ট্রেড করেন সেটা ঠিক কি পরিমাণ সময়ের মধ্যে হয়। আরও সহজ করে যদি বলি তাহলে, এন্ট্রি নেয়ার জন্য কি পরিমাণ সময়ে লাগে সেটাকে বোঝাতে চেয়েছি। বিষয়টি গুরুত্বপূর্ণ কারণ, যদি আপনার কোনও এন্ট্রি গ্রহন করতে বেশী পরিমাণ সময় লাগে তাহলে আপনার টার্গেট পিপ্স লস হয়ে যেতে পারে। এই ব্রোকারের এক্সিকিউশন টাইম হচ্ছে এভারেজ। অর্থাৎ, তাৎক্ষণিক যে এন্ট্রি হয়ে যাবে সেটা নয়। যার কারনে যারা খুব বেশী পরিমাণ মুভমেন্ট এর সময় ট্রেড করতে পছন্দ করেন যেমন, নিউজ ট্রেডিং এর সময় কিছুটা সমস্যা হতে পারে। আমাদের অভিজ্ঞতা অনুসারে, নিউজ ট্রেডিং এর সময় কিছূটা বিলম্ব হওয়াটা স্বাভাবিক। অতিরিক্ত মুভমেন্ট এর কারনে এন্ট্রি গ্রহন করার সময় “Re-Quote” হতে দেখা যায় যার কারনে আপনি যেই প্রাইসে এন্ট্রি নিয়েছেন সেখানে এন্ট্রি নাও হতে পারে।\nXM Review – ফান্ড প্রসেসিং\nএক্সম ব্রোকার এর জনপ্রিয়তার পিছনে অনেক বড় একটি কারণ হচ্ছে ফান্ড প্রসেসিং। এই ব্রোকারে একজন নতুন ট্রেডার হিসাবে আপনি সর্বনিম্ন $5 ডলার পরিমাণ ফান্ড ডিপোজিট করার সুবিধা পাবেন যেটা একজন নতুন ট্রেডারদের জন্য অনেকবেশী পরিমাণ সহায়ক। এছারাও, এই ব্রোকার বিভিন্ন উপায়ে ক্লায়েন্টদের ফান্ড ডিপোজিট করার সুবিধা প্রদান করে থাকে। আপনার যেটা সুবিধাজনক মন হয়, সেটাতেই ফান্ড ডিপোজিট এবং উত্তোলন করার সুবিধা পাবেন।\nএক্সম ব্রোকার এর মাধ্যমে ফান্ড ডিপোজিট এবং উত্তোলন করার জন্য Neteller এবং Skrill এর মাধ্যম আমরা ব্যবহার করেছিলাম এবং এর মাধ্যমে ফান্ড ট্র্যান্সফার করতে কোনও ধরনের সময় লাগে নি। অর্থাৎ প্রায় তাৎক্ষনিক ফান্ড ডিপোজিট করার সুবিধা এই ব্রোকার প্রদান করে থাকে। তবে ফান্ড উত্তোলন করার ক্ষেত্রে কিছুটা সময় অপেক্ষা করতে হবে। ফান্ড ডিপোজিট করার মতন, ফান্ড উত্তোলন প্রক্রিয়ার জন্য এই ব্রোকার তাৎক্ষনিক প্রদান করে না তবে ২৪ঘন্টা এর মধ্যে আপনাকে সেই ফান্ড উত্তোলন প্রক্রিয়া সম্পন্ন করা হবে।\nXM Review – ফান্ড সিকিউরিটি\nসব ট্রেডারই, ব্রোকারে ফান্ড ডিপোজিট করে কিছুটা চিন্তার মধ্যে থাকেন। কেননা এই অর্থ হারিয়ে যাবে না ত কিংবা ব্রোকার টাকা মেরে দেবে না ত? আমরা জানি, এই চিন্তা করাই স্বাভাবিক। কেননা, ভাই এগুলো আমাদের কষ্টের টাকা। ট্রেড করে যদি টাকা লস করে ফেলি তাও কষ্ট লাগবে না যতটা লাগবে যদি ব্রোকার ফান্ড উত্তোলন করতে না দেয় কিংবা আমাদের বিনিয়োগকৃত অর্থের সুরক্ষা প্রদান না করে।\nআপনাদের মধ্যে অনেকই আছেন যারা surrogate Account এর নাম শুনেছেন। এখন প্রশ্ন হচ্ছে, ফান্ড সিকিউরিটি এর সাথে এর সম্পর্ক কি? আপনাদের সুবিধার জন্য বলি, ব্রোকার নিজে কিন্তু কোনও ব্যাংক নয় যার কারনে আপনার বিনিয়োগকৃত ফান্ড ব্রোকারের একাউন্টে জমা থাকে। যেসব ব্রোকার Surrogate Account এর সুবিধা দেয় তারা নিজ ক্লায়েন্ট এর ফান্ড নিজেদের একাউন্টে জমা রাখার বিপরীতে সরাসরি একটি তালিকাভুক্ত এবং বিশ্বস্ত ব্যাংক এর কাছে ক্লায়েন্ট এর নামে জমা করে রেখে দেয়। এখন তাহলে প্রশ্ন হচ্ছে, এর সুবিধা কি? একটি সহজ উধাহরন এর মাধ্যমে বুঝিয়ে বলছি –\nধরুন আপনি “ক” নামক একটি ব্রোকারে ফান্ড ডিপোজিট করলেন যার Surrogate Account এর সুবিধা নেই। যদি এমন কোনও সময় হয়, আপনার ব্রোকার দেউলিয়া হয়ে যায় তাহলে আপনার বিনিয়োগকৃত সকল ফান্ড জলে যাবে। অর্থাৎ, আপনি সেই অর্থ আর ফেরত পাবেন না।\nঅন্যদিকে “খ” নামক একটি ব্রোকারে ফান্ড ডিপোজিট করলেন যার Surrogate Account এর সুবিধা আছে। যদি এমন কোনও সময় হয়, আপনার ব্রোকার দেউলিয়া হয়ে যায় তাহলে আপনার বিনিয়োগকৃত সকল ফান্ড ওই ব্যাংক ফেরত দিতে বাধ্য থাকবে। আশা করছি বুঝতে পেরেছেন।\nXM Broker এর সিকিউরিটি সিস্টেম যথেষ্ট শক্তিশালী। আপনি যখনই ব্রোকার থেকে কোনও পরিমাণ ফান্ড ডিপোজিট কিংবা উত্তোলন করতে যাবেন তখন আপনাকে ক্লায়েন্ট ক্যাবিনেটে লগইন করে তবেই করতে হবে। অর্থাৎ আপনার এক্সম এর সাইটে লগইন করে তারপর ফান্ড উত্তোলন করে নিতে হবে। বেশীরভাগ ব্রোকার এই দেখা যায়, ট্রেডিং আইডি এবং পাসওয়ার্ড ব্যবহার করে ফান্ড উত্তোলন করে নিতে হবে। তবে XM ব্রোকারে আপনাকে ফান্ড উত্তোলন করার জন্য আপনার ভিন্ন আইডি এবং পাসওয়ার্ড ব্যবহার করে তবেই ফান্ড উত্তোলন করতে পারবেন।\nXM Review – ব্রোকার সাপোর্ট\nগ্রাহক সহায়তার দিকে থেকেও এই ব্রোকার অনেকবেশী নির্ভরযোগ্য। প্রায় ১৭টি দেশের ভাষায় এই ব্রোকার সাপোর্ট প্রদান করে থাকে। বাংলাদেশী ট্রেডারদের জন্য রয়েছে সরাসরি বাংলাতে সাপোর্ট এর সুবিধা। অর্থাৎ, আপনি যদি বাংলা ভাষায় সাপোর্ট গ্রহন করতে চান তাহলে ব্রোকার এর সাপোর্ট টীম বাংলা ভাষায় আপনাকে পর্যাপ্ত সহায়তা প্রদান করবে।\nএছাড়াও, এই ব্রোকারের রয়েছে লাইভ চ্যাট এর সুবিধা যেটি সপ্তাহের ৫ দিন ২৪ ঘণ্টা খোলা থাকবে যার মাধ্যমে আপনি তাৎক্ষণিক চ্যাট করার মাধ্যমে ব্রোকার এর থেকে প্রয়োজনীয় সহায়তা গ্রহন করতে পারবেন। এছাড়াও, ইমেইল কিংবা ফোন করেও আপনি ব্রোকারের সাপোর্ট টীম এর সাথে প্রয়োজনীয় সহায়তা গ্রহন করতে পারবেন।\nXM Review – বোনাস এবং প্রমোশন\nঅনেকেই আছেন যারা ব্রোকারের প্রদত্ত বিভিন্ন বনা অফার নিয়ে রিয়েল ট্রেড শুরু করতে চান। XM Broker এর জনপ্রিয়তার সবচেয়ে বড় কারন হচ্ছে এর বিভিন্ন বোনাস অফার। একজন নতুন ট্রেডার হিসাবে সবারই প্রাথমিক বিনিয়োগ এর পরিমাণ কম থাকে যার কারনে ট্রেড শুরু করতে বেশকিছুটা সমস্যা হতে পারে। এই ব্রোকার বিভিন্ন ধরনের একাউন্টে প্রায় $500 পর্যন্ত বোনাস এমাউন্ট গ্রহনের সুবিধা প্রদান করে থাকে। যারা সম্পূর্ণ নতুন অবস্থায় ট্রেড শুরু করতে চান, তাদের জন্য এই সুবিধাটি অনেক বেশী উপকারী। অন্যদিকে, এক এক ধরনের ট্রেডারদের জন্য এই ব্রোকার বিভিন্ন ধরনের কাস্টমাইজ বোনাস অফার প্রদান করে থাকে যা শুধুমাত্র আপনার ট্রেডিং একাউন্ট এর জন্য প্রযোজ্য হবে। বোনাস অফার গ্রহন করার জন্য চাইলে আমাদের XM Promo ক্লিক করুন।\nসুতরাং, যারা বোনাস এমাউন্ট গ্রহন করে ট্রেড শুরু করতে চান তাদের জন্য এই ব্রোকার হতে পারে আদর্শ। এই ব্রোকারের বিভিন্ন ধরনের বোনাস এমাউন্ট সম্পর্কে জানতে চান তাহলে অনুগ্রহ করে আমাদের বোনাস পোর্টাল দেখুন। আমাদের এই বোনাস পোর্টাল এর মধ্যে প্রায় বিভিন্ন ব্রোকারের ৩০০ এর উপরে বিভিন্ন ধরনের বোনাস অফার এর তথ্য পাবেন যেখান থেকে আপনার জন্য সুবিধাজনক বোনাসটি গ্রহন করে রিয়েল ট্রেড শুরু করতে পারেন।\nXM Review – লিভারেজ\nযেসব ট্রেডার লিভারেজ এর মাধ্যমে ট্রেড করতে পছন্দ করেন তাদের জন্য এই ব্রোকার এক কথায় আদর্শ। কোনও ধরনের বিধি-নিষেধ ছাড়াই, ব্রোকার আপনাকে 1:888 পর্যন্ত লিভারেজ এর সুবিধা প্রদান করে থাকে এবং এর জন্য আপনাকে কোনও নির্দিষ্ট পরিমাণ এমাউন্ট ডিপোজিট করতে হবে না। অর্থাৎ, আপনি যদি বেশী পরিমাণ লিভারেজ গ্রহন করে ট্রেড করতে অভ্যস্ত থাকেন তাহলে এটি আপনার জন্য একটি অতিরিক্ত সুবিধা হতে পারে।\nতবে একটি বিষয় আপনাদের জানিয়ে রাখা প্রয়োজন, বিভিন্ন গুরুত্বপূর্ণ নিউজ কিংবা ইভেন্ট এর সময় বেশীরভাগ ব্রোকার এই লিভারেজ এর পরিমাণ স্বয়ংক্রিয়ভাবে কমিয়ে দিয়ে থাকে। বিষয়টি স্বাভাবিক কিন্তু এটি আপনার ট্রেডিং কৌশল এর উপরে ক্ষতিকর প্রভাব ফেলতে পারে। নিউজ এর সময় শেষ হয়ে গেলেই, আবার পুনরায় আপনার লিভারেজ সেট করে দেয়া হবে। কিন্তু ইন্সটাফরেক্স ব্রোকার এটি করে না। অর্থাৎ, ট্রেড করার শুরু থেকে শেষ পর্যন্ত এই ব্রোকার আপনার লিভারেজ পরিমাণ পূর্বে যা ছিল ঠিক সেই পরিমাণই রাখবে। যেটি অতিরিক্ত একটি সুবিধা হিসাবে, ট্রেডারদের জন্য সহায়ক হিসাবে কাজ করবে।\nবি:দ্র: লিভারেজ এবং মার্জিনাল ট্রেডিং সবার জন্য, বিশেষ করে নতুনদের জন্য নয়। অতিরিক্ত লিভারেজ, আপনার বিনিয়োগ এর ক্ষতির কারণ হয়ে উঠতে পারে। সুতরাং, অতিরিক্ত লিভারেজ এর মাধ্যমে ট্রেড করার পূর্বে অনুগ্রহ করে আমাদের লিভারেজ এবং মার্জিন আর্টিকেলটি গুরুত্তের সহকারে পড়ে নিবেন।\nXM Review – স্প্রেড\nসহজ কথায় স্প্রেড হচ্ছে, আপনি যেই এন্ট্রি নিবেন সেটার প্রদত্ত বাই প্রাইস এবং সেল প্রাইস এর মধ্যবর্তী গ্যাপ। এই গ্যাপকেই বলা হয় স্প্রেড যা ব্রোকারের প্রফিট হিসাবে বিবেচিত থাকে। স্প্রেড হচ্ছে ট্রেডারদের জন্য লস, কেননা আপনি কারেন্সি পেয়ারে যেখানে এন্ট্রি নিবেন স্প্রেড এর পরিমাণ বেশী হলে সেটি বেশী লসে ওপেন হবে।\nএখন স্প্রেড ছাড়া ট্রেড করা সম্ভব নয়। তাই, যেই ব্রোকারে স্প্রেড এর পরিমাণ কম সেই ব্রোকারকেই ট্রেডাররা পছন্দ করে থাকেন। এক্সনেস ব্রোকারে স্প্রেড এর পরিমাণ অন্যান্য ব্রোকার এর তুলনায় অনেক কম। অর্থাৎ, অতিরিক্ত স্প্রেড এই ব্রোকার চার্জ করে না। সর্বনিম্ন 1 Pips থেকে এর স্প্রেড শুরু হয় তবে একাউন্ট ভেদে সেটির পরিমাণ এক এক রকমের হতে পারে, যা অন্যান্য ব্রোকার এর থেকে পরিমানে অনেকাংশে কম। যারা কম স্প্রেড এর মাধ্যমে ট্রেড শুরু করতে চান, তাদের জন্য XM Broker একটি আদর্শ হিসাবে বিবেচিত হতে পারে।\nলক্ষ্য লরুন –\nএকজন ট্রেডার হিসাবে, আপনি নিজ পছন্দের যেকোনো ব্রোকারে ট্রেড শুরু করতে পারেন। তবে যেহেতু আপনি সম্পূর্ণ নতুন হিসাবে ট্রেড শুরু করছেন কিংবা নিজ ব্রোকার পরিবর্তন করতে চাচ্ছেন সেক্ষেত্রে এই রিভিউ প্রদানের মাধ্যমে আমরা শুধুমাত্র সহায়তা করার চেষ্টা করেছি। আমাদের এই XM Review আর্টিকেলে যে সকল তথ্য উপস্থাপন করেছি সেটি সম্পূর্ণরূপে আমাদের নিজেদের ট্রেডিং থেকে প্রাপ্ত অভিজ্ঞতা অনুসারে প্রকাশিত হয়েছে। উপরে উপস্থাপিত সকল তথ্য শতভাগ সঠিক এবং এটি কোনও ধরনের বিজ্ঞাপন কিংবা প্রচারণা করার উদ্দেশে প্রকাশিত হয়নি। যদি আমাদের এই রিভিউ সম্পর্কে কোনও ধরনের মতামত, প্রশ্ন, নিজ অভিজ্ঞতা জানাতে চান তাহলে আমাদের ইমেইল কিংবা নিচের কমেন্ট সেকশনে লিখে জানাতে পারেন।\nNext articleমিউচুয়াল ফান্ড কী ও বিনিয়োগে কী সুযোগ


বিপদের মুহূর্তে জরুরি সেবা ৯৯৯ যেভাবে ব্যবহার করবেন – যমুনা নিউজ বিডি\nHome / জাতীয় / বিপদের মুহূর্তে জরুরি সেবা ৯৯৯ যেভাবে ব্যবহার করবেন\nযমুনা নিউজ বিডঃ বাংলাদেশ পুলিশের অধীনে চালু হয়েছে ৯৯৯ জরুরি সেবা। যে কোনো মোবাইল নম্বর থেকে সম্পূর্ণ টোল ফ্রি কল করে বাংলাদেশের নাগরিকরা জরুরি মুহূর্তে ফায়ার সার্ভিস, পুলিশ বা অ্যাম্বুলেন্স সেবা পাবেন। ৯৯৯ সার্ভিসের প্রশিক্ষিত এজেন্টরা জরুরি মুহূর্তে আপনার প্রয়োজন অনুযায়ী সেবা প্রদানকারীর সঙ্গে যোগাযোগ করিয়ে দেবেন। চলুন জেনে নিই জরুরি সেবা ৯৯৯-এর ব্যবহারবিধি:\nজরুরি সেবা প্রদানের জন্য ন্যাশনাল ইমার্জেন্সি সার্ভিস ৯৯৯ এর অপারেটরদের প্রশিক্ষণ দেয়া হয়েছে। সঠিক ও মান সম্মত সেবা প্রদানের জন্য এসব এজেন্টরা কিছু প্রযুক্তিগত সহায়তা পেয়ে থাকেন। তবুও যখন কোনো নাগরিক ৯৯৯ এ কল করবেন তখন নিম্নোক্ত বিষয়গুলো খেয়াল রাখতে হবে-\nআপনার জরুরি পরিস্থিতি ব্যাখ্যা করুন: জরুরি পরিস্থিতি ব্যাখ্যার সময় কয়েকটি বিষয়ে সতর্কতার সাথে তথ্য দিন। আপনি নিজে নাকি আপনার কাছের কেউ সমস্যায় পড়েছেন? কিভাবে হল? আপনার কোন ধরণের জরুরি সেবা প্রয়োজন – অ্যাম্বুলেন্স? পুলিশ? নাকি অন্য জরুরি সেবা? কেউ আহত হলে তার পরিস্থিতি পরিষ্কারভাবে বলার চেষ্টা করুন – আহত ব্যক্তির অবস্থা কি খুবই আশঙ্কাজনক? তার জ্ঞান আছে কি? তিনি কি শ্বাস নিতে পারছেন? তার শরীর থেকে কি রক্ত বের হচ্ছে? আপনার সাধ্যমত রোগীর অবস্থা বলার চেষ্টা করুন, আপনার কথা বলতে অসুবিধা হলে পাশের কাউকে দিয়ে বলাতে পারেন, কল না কেটে লাইনে থাকুন\nপ্রতিটি কলই গুরুত্বপূর্ণ: প্রতিটি কলই গুরুত্বপূর্ণ সেটা ফলস কলই হোল আর প্রাঙ্ক কল হোক। যদিও এসব কল প্রকৃত জরুরি সেবা প্রদানে বাধা সৃষ্টি করে। ভুয়া কলের বিরুদ্ধে আইনানুগ ব্যবস্থা নেয়া হবে এবং আপনার নম্বরটি ব্লক করে দেয়া হবে। আপনার অসতর্কতার কারণে যাতে ৯৯৯ কল না যায় সেজন্য আপনার মোবাইলটি লক করে রাখুন। আপনার জরুরি সেবার প্রয়োজনে অপারেটররা অপেক্ষা করছে। ভাল থাকুন, নিরাপদে থাকুন।


India Corona Update : ২০১ দিন পর দেশের কোভিড গ্রাফে বড়সড় স্বস্তি! গত ২৪ ঘণ্টায় সংক্রমণ ২০ হাজারের কম - West Bengal News 24\nHome/জাতীয়/২০১ দিন পর দেশের কোভিড গ্রাফে বড়সড় স্বস্তি! গত ২৪ ঘণ্টায় সংক্রমণ ২০ হাজারের কম\n২০১ দিন পর দেশের কোভিড গ্রাফে বড়সড় স্বস্তি! গত ২৪ ঘণ্টায় সংক্রমণ ২০ হাজারের কম\nগত সোমবার ভারতে কোভিডে (Covid) সংক্রমিত হয়েছেন ১৮ হাজার ৭৯৫ জন। এর আগে গত ১১ মার্চ দেশে সংক্রমণ ২০ হাজারের নীচে নেমেছিল। তার পরে আসে কোভিডের দ্বিতীয় ঢেউ। ২০১ দিন পরে দেশে ফের কোভিডের সংক্রমণ নামল ২০ হাজারের নীচে। রবিবার দেশে কোভিড আক্রান্তের সংখ্যা ছিল ২ লাখ ৯৪ হাজার ৪৯৭। গত মে মাসে যখন করোনাভাইরাসের দ্বিতীয় ঢেউ সর্বোচ্চ পর্যায়ে পৌঁছয়, তখন অ্যাকটিভ কেসের সংখ্যা বেড়ে দাঁড়িয়েছিল ৩৭.৪৫ লাখে।\nমে মাসের মাঝামাঝি থেকেই সারা দেশে অ্যাকটিভ কেসের সংখ্যা কমছিল। তবে ব্যতিক্রম ছিল কেরল। দক্ষিণ ভারতের বামশাসিত রাজ্যে অল্প কিছুদিনের জন্য কেসের সংখ্যা অস্বাভাবিক বেড়ে গিয়েছিল। ঠিক এখন সারা দেশের মোট অ্যাকটিভ কেসের প্রায় ৫৫ শতাংশ বা ১.৬৩ লাখের বেশি নথিভুক্ত হয়েছে কেরলে। তারপরই অ্যাকটিভ কেসের সংখ্যার বিচারে আছে মহারাষ্ট্র। সেখানে সংখ্যাটা প্রায় ৩৭ হাজার।\nআরও পড়ুন : দুই ভাই-বোনের মাসিক আয় ২৫ লাখ টাকা\nপর্যবেক্ষকরা বলছেন, বর্তমানে দেশে কোভিড ১৯ সংক্রমণ পরিস্থিতি ঠিক গত ফেব্রুয়ারির মাঝামাঝি সময়কে মনে করাচ্ছে, সেকেন্ড ওয়েভ আসার প্রাক্কালে যেমন ছিল, তেমন। তখনকার মতো এখন প্রতিদিন ২০টির ওপর রাজ্য থেকে ১০০র কম কেসের খবর আসছে। তখনও অর্ধেকের ওপর কেসের খবর আসছিল কেরল, মহারাষ্ট্র থেকে। এবার অবশ্য কেরল থেকে বেশি সংক্রমণ নথিভুক্ত হচ্ছে। সেসময়ও মোট অ্যাকটিভ কেসের সংখ্যা কমে হয়েছিল প্রায় ১.৩৫ লাখ।\nদৈনিক কেসও ১২ থেকে ১৫ হাজারের ঘরে নেমে এসেছিল। বর্তমান পর্বে অবশ্য দৈনিক কেস ২৫ হাজারের নীচে নামেনি এখনও। রবিবার সারা দেশে নতুন সংক্রমণের সংখ্যা ছিল ২৬০৪১। তার মধ্যে ১৫,৯৫১টিই শুধু কেরলের। মহারাষ্ট্রে সংখ্যাটা ৩২০০। বিহার, রাজস্থান, ঝাড়খন্ড-এই তিন রাজ্য ও কেন্দ্রশাসিত আন্দামান ও নিকোবর দ্বীপপুঞ্জ, দমন, দিউ ও চণ্ডীগড়ে অ্যাকটিভ কেসের সংখ্যা ১০০র নীচে নেমেছে। রবিবার ১৮টি রাজ্য ও কেন্দ্রশাসিত অঞ্চলে একটিও কোভিড ১৯ এ মৃত্যুর খবর নেই।\nআরও পড়ুন : ক্লাসরুমে গান চালিয়ে তুমুল নাচ! ভিডিও ভাইরাল হতেই সাসপেন্ড আগরার একটি স্কুলের ৫ শিক্ষিকা\nএক সপ্তাহের ওপর হয়ে গেল এই প্রবণতা দেখা যাচ্ছে। যদিও গোটা দেশের বিচারে দৈনিক মৃত্য়ুসংখ্যা ২০০র বেশি রয়েছে, যার প্রায় ৬০ শতাংশই কেরলের। উল্লেখ করার মতো ব্যাপার হল, প্রায় ১২ লাখ জনসংখ্যার মিজোরাম দেশের পাঁচটি সবচেয়ে বড় কোভিড প্রভাবিত রাজ্যের তালিকায় রয়েছে। গড়ে ১৫০০ এর বেশি সংক্রমণ হচ্ছে রাজ্যে। অ্যাকটিভ কেস বেড়ে হয়েছে প্রায় ১৬ হাজার। কেরল, মহারাষ্ট্র, তামিলনাড়ুর পরই চতুর্থ সর্বোচ্চ স্থানে আছে উত্তরপূর্বের এই রাজ্য।\nদাদার সঙ্গে ‘বাচপান কা পেয়ার’ গানে নাচলেন মিঠাই\nঘূর্ণাবর্তের জেরে আজ থেকেই ফের দুর্যোগের আশঙ্কা দক্ষিণবঙ্গে, বইবে ঝোড়ো হাওয়া!\nদেশে ফের সামান্য বাড়ল দৈনিক সংক্রমণ, একই সময়ে মৃত্যু হয়েছে ৪৯১ জনের\nবিজেপির ‘মিশন উত্তরপ্রদেশে’ সেনাপতি মোদি, প্রধানমন্ত্রীকে ঘিরেই রণকৌশল গেরুয়া শিবিরের\nভারতে দরকার ৬-৮ সপ্তাহ লকডাউন : ICMR প্রধান


প্রাথমিকে বৃত্তি পেয়েছে ৮২ হাজার ৫০০ শিক্ষার্থী | NTV Online\n১৯ এপ্রিল, ২০১৬, ১৫:১০\nআপডেট: ১৯ এপ্রিল, ২০১৬, ১৫:১৮\nপ্রাথমিক ও গণশিক্ষামন্ত্রী মোস্তাফিজুর রহমান। পুরোনো ছবি\n৮২ হাজার ৫০০ ছাত্রছাত্রী প্রাথমিক শিক্ষা সমাপনী পরীক্ষায় বৃত্তি পেয়েছে। প্রাথমিক ও গণশিক্ষামন্ত্রী মোস্তাফিজুর রহমান ফিজার এ তথ্য জানিয়েছেন।\nপ্রাথমিক বৃত্তির ফল প্রকাশ উপলক্ষে আজ প্রাথমিক ও গণশিক্ষা মন্ত্রণালয়ের সম্মেলন কক্ষে দুপুর ২টায় সংবাদ সম্মেলনের আয়োজন করা হয়। প্রাথমিক ও গণশিক্ষামন্ত্রী মোস্তাফিজুর রহমান সংবাদ সম্মেলনে প্রাথমিক বৃত্তির ফলের বিভিন্ন তথ্য তুলে ধরেন। মন্ত্রণালয়ের সচিব মো. হুমায়ুন খালিদ, প্রাথমিক শিক্ষা অধিদপ্তরের মহাপরিচালক মো. আলমগীরসহ মন্ত্রণালয় ও অধিদপ্তরের ঊর্ধ্বতন কর্মকর্তারা এ সময় উপস্থিত ছিলেন।\nপ্রাথমিক শিক্ষা অধিদপ্তরের ওয়েবসাইটে (www.dpe.gov.bd) প্রাথমিকের ফল পাওয়া যাবে। প্রাথমিক ও গণশিক্ষা মন্ত্রণালয়ের সংবাদ বিজ্ঞপ্তির বরাত দিয়ে গতকাল সোমবার বার্তা সংস্থা বাসসের এক প্রতিবেদনে এ কথা উল্লেখ করা হয়।\nঝরেপড়া রোধ, শ্রেণিকক্ষে শিক্ষার্থীদের উপস্থিতি বৃদ্ধি, তাদের মেধার স্বীকৃতিস্বরূপ প্রাথমিক শিক্ষা সমাপনী পরীক্ষায় ভালো ফলের ভিত্তিতে এ বৃত্তি দেওয়া হয়।\nআগে পঞ্চম শ্রেণির শিক্ষার্থীদের বৃত্তি দেওয়ার জন্য আলাদা পরীক্ষা নেওয়া হতো। ২০১০ সাল থেকে প্রাথমিক শিক্ষা সমাপনী পরীক্ষায় উত্তীর্ণদের মধ্য থেকে উপজেলা/ওয়ার্ডভিত্তিক বৃত্তি দেওয়া হচ্ছে। এবার বৃত্তিপ্রাপ্ত শিক্ষার্থীর সংখ্যা বৃদ্ধির পাশাপাশি বৃত্তির অর্থের পরিমাণও বাড়ানো হয়েছে।


Ginger Cures Cancer | In Case Of Emergency | Online Dhaka Guide ( অনলাইন ঢাকা গাইড) - An Information Guide For Dhaka City\nএক টুকরো আদা নির্মূল করবে ক্যান্সার\nএকেকটা দিন যাচ্ছে আর পৃথিবীর প্রতিটি কোণায় ছড়িয়ে পড়ছে ক্যান্সারের প্রকোপ। না কোন প্রতিষেধক, না কোন আশার আলো! সবমিলিয়ে চিকিৎসক এবং রোগী, সবার কাছেই যেন প্রচন্ড এক বিভীষিকার রূপ নিয়েছে এই ভয়াল মরণব্যাধি।--- তবে সম্প্রতি গবেষকেরা খুঁজে পেয়েছেন এমন কিছু ভেষজকে যেগুলো শরীরের নির্দিষ্ট অংশে পৌঁছে খুব সহজেই একটু একটু করে কমিয়ে দিতে পারে ক্যান্সারের প্রকোপকে। আর সেগুলোর মধ্যে অন্যতম একটি ভেষজ হচ্ছে আদা।---- প্রোস্টেটে তৈরি হওয়া ক্যান্সারকে একটু হলেও প্রতিরোধ ও দমিয়ে রাখতে আদার জুড়ি নেই বলে সম্প্রতি জানিয়েছেন গবেষকেরা। এক্ষেত্রে এক ধরণের বিশেষ রকমের আদাকে ব্যবহার করেন তারা। গবেষকদের মতে- আদা টিউমার প্রতিরোধে বেশ কার্যকরী। সেই সঙ্গে ক্যান্সার প্রতিরোধেও। আদার ভেতরে এমন কিছু উপাদান আছে যেগুলো একজন মানুষের শরীরের কোষগুলোকে নিয়ন্ত্রণ করতে পারে। সেগুলোকে ইচ্ছেমতন তৈরি, সংকুচিত কিংবা ধ্বংসও করে ফেলতে পারে। তাই আদা গ্রহণ করলে সেটি শরীরের প্রোস্টেটে জন্মানো ক্যান্সার বহনকারী কোষগুলোকেও সংকুচিত হয়ে প্রোস্টেটে থাকতেই বাধ্য করে। ফলে ক্যান্সার প্রোস্টেটের বাইরের কোষে ছড়াতে পারে না। সেই সঙ্গে মাঝে মাঝে ক্যান্সারের কোষগুলোকে ধ্বংসও করে ফেলে আদার এই কার্যকরী শক্তি। এতদিন মশলা হিসেবে ব্যবহৃত শিকড়জাতীয় এই জিনিসটি নানাবিধ শারিরীক প্রদাহ রোধে, গ্যাস্ট্রিকসংক্রান্ত ব্যপারে এবং জরায়ুর ক্যান্সারের কোষ ধ্বংসে চিকিৎসাশাস্ত্রকে বেশ সাহায্য করে এসেছে।--- মূলত, আদার ভেতরে থাকা জিনজেরোলস পদার্থটির কারণেই এমনটা সম্ভব হয় বলে মনে করেন বিশেষজ্ঞরা। জিনজেরোলস যেমন শারিরীক বিভিন্ন ধরনের প্রদাহ রোধ করে ফেলে খুব সহজে, ঠিক তেমনি কোষকে নিয়ন্ত্রণও করতে পারে। আর তাই কেমোথেরাপির নানা পার্শ্বপ্রতিক্রিয়াকে এড়িয়ে চলতেই বর্তমানে কেমোর বদলে আদাকেই প্রাধান্য দিচ্ছেন চিকিৎসকেরা প্রাথমিক চিকিৎসা হিসেবে। চিকিৎসকদের মতে, খুব বিশেষ কোন পদ্ধতিতে নয় বা অনেকটা করেও নয়।--- প্রতিদিন রান্নায় হালকা আদা বাটা বা আদা গুঁড়ো রাখলেই সেটি শরীরকে ক্যান্সারের হাত থেকে অনেকটা দূরে রাখতে পারে। সেই সঙ্গে রাস্তাঘাটে খানিকটা আদাকে মশলা হিসেবেও চিবুতে পারেন আপনি। কী ভাবছেন? ভাবনাকে সরিয়ে রেখে এখুনি ক্যান্সার প্রতিরোধে খানিকটা করে আদা গ্রহণ করুন খাবারের সঙ্গে৷.


টঙ্গী সংবাদদাতা : | প্রকাশের সময় : ১৯ অক্টোবর, ২০২০, ১২:০১ এএম\nটঙ্গীতে চাঁদা না দেয়ায় এক ঝুট ব্যবসায়ীকে গুলি করে পালিয়ে যায় দুর্বৃত্তরা। গত শনিবার রাত পৌঁনে ৯টার দিকে টঙ্গীর মিলগেইট এলাকায় এ ঘটনা ঘটে। গুলিতে আহত ব্যবসায়ী মো. হাসান। সে টঙ্গীর মাছিমপুর এলাকার বাসিন্দা মো. দুলালের ছেলে। জিজ্ঞাসাবাদের জন্য পুলিশ ঘটনাস্থল থেকে একজনকে আটক করেছে। আটক হুমায়ুন কবির লক্ষ্মীপুর জেলার বশিকপুর গ্রামের মোশারফ হোসেনের ছেলে।\nটঙ্গী পশ্চিম থানার পরিদর্শক (তদন্ত) মো. দেলোয়ার হোসেন চৌধুরী বলেন, গত শনিবার রাত পৌঁনে ৯টার দিকে মিলগেইট এলাকায় তার ব্যবসা প্রতিষ্ঠান ‘মা এন্টারপ্রাইজ’ থেকে বের হওয়ার সঙ্গে সঙ্গে দুর্বৃত্তরা হাসানকে গুলি করে পালিয়ে যায়। এতে হাসান পেটে ও বাম উরুতে গুলিবিদ্ধ হন। স্থানীয়রা তাকে উদ্ধার করে ঢাকা মেডিকেল কলেজ হাসপাতালে পাঠায়।\nস্থানীয় এক ব্যবসায়ী বলেন, কয়েকদিন আগে স্থানীয় এক মসজিদ উন্নয়ন কাজের কথা বলে হাসানের মোবাইল ফোনে কয়েক লাখ টাকা চাঁদা চাওয়া হয়। হাসান চাঁদা দিতে রাজি না হলে শনিবার রাতে তিন চাঁদাবাজ তার ব্যবসা প্রতিষ্ঠানে যায়। এরই এক পর্যায়ে তারা পিস্তল দিয়ে গুলি করে পালাতে চেষ্টা করলে একজনকে আটক করে স্থানীয়রা। এ ঘটনায় মামলা প্রক্রিয়াধীন রয়েছে।


সিরাজগঞ্জে এমবিবিএস পাস না করেও বিশেষজ্ঞ ডাক্তার! সিরাজগঞ্জে এমবিবিএস পাস না করেও বিশেষজ্ঞ ডাক্তার! – News Pabna\nসিরাজগঞ্জে এমবিবিএস পাস না করেও বিশেষজ্ঞ ডাক্তার!\nডাক্তার কামরুল হাসান অপু। এমবিবিএস পাস না করলেও বিশেষজ্ঞ ডাক্তার হিসেবে এলাকায় নাম ডাকের কমতি নেই। তাকে দেখানোর সিরিয়াল নিতে তদবিরও করতে হয় রোগী ও স্বজনদের।\nভুয়া এ ডাক্তার কমিশনের ভিত্তিতে দালালচক্রের মাধ্যমে গ্রামের গরিব-অসহায় রোগীদের কাছ থেকে হাতিয়ে নিচ্ছেন তাদের কষ্টার্জিত টাকা।\n‘প্রেসক্রিপশন, ভিজিটিং কার্ড ও সাইন বোর্ডে লিখেছেন- এমবিএস (আরএমসি), পিজিটি (মেডিসিন), সিএমইউ আল্ট্রা, প্রাক্তন অনারারি মেডিকেল অফিসার, বঙ্গবন্ধু শেখ মুজিব মেডিকেল বিশ্ববিদ্যালয়, ঢাকা। শিশু, বাতব্যথা, মাথাব্যথা, বক্ষব্যাধি ও মেডিসিন বিষয়ে বিশেষ অভিজ্ঞ।’\nটাঙ্গাইল জেলার বাসিন্দা ডাক্তার অপু প্রায় আড়াই বছর আগে এমবিবিএস ডাক্তার পরিচয়ে বিয়ে করেছেন সিরাজগঞ্জের কামারখন্দ উপজেলার জামতৈল এলাকার বিশিষ্ট ঠিকাদার ও সাধারণ ব্যবসায়ী এসএম নজরুল ইসলামের একমাত্র মেয়ে নওরিনকে। থাকেন ঘর জামাই। শ্বশুরালয়ে গড়ে তুলেছেন ইবনেসিনা আস্থা ডায়াগনস্টিক কমপ্লেক্স। সেখানেই রোগী দেখেন তিনি।\nতবে প্যাথলজিটির নাম ইবনেসিনা আস্থা ডায়াগনস্টিক কমপ্লেক্স হলেও সিভিল সার্জন অফিসের তালিকায় দেখা যায় শুধু ‘আস্থা ডায়াগনস্টিক কমপ্লেক্স’।\nভিজিটিং কার্ড লেখা রয়েছে ডায়াগনস্টিক কমপ্লেক্সে ইসিজি, ৪ডি রঙিন আল্ট্রাসনোগ্রাফিসহ নানা ধরনের পরীক্ষা-নিরীক্ষা করা হয়। প্রকৃতপক্ষে এখানে এসব পরীক্ষা-নিরীক্ষার কোনো সরঞ্জাম নেই। কোনো রোগীকে বুঝিয়ে সুঝিয়ে রাজি করাতে পারলে কমিশনের ভিত্তিতে এগুলো পাঠিয়ে দেয়া হয় অন্য কোনো প্যাথলজি বা ক্লিনিকে।\nএখানে উপজেলার চর কামারখন্দ গ্রামের জবা খাতুন নামে একজন কিশোরী অ্যাটেনডেন্ট হিসেবে কাজ করে। কোনো প্রাতিষ্ঠানিক শিক্ষা না থাকলেও তাকে দিয়েই রোগীদের রোগ নির্ণয়ের জন্য রক্ত সংগ্রহ করানো হয়। আর ডাক্তার অপু নিজেই সেসব রক্ত পরীক্ষা করে রিপোর্ট তৈরি করে থাকেন। এভাবেই তিনি গ্রামের অসংখ্য অসহায়-গরীব মানুষের রক্ত-ঘামে ভেজা টাকা হাতিয়ে নিচ্ছেন।\nসম্প্রতি এ প্রতিবেদকের তথ্যানুসন্ধানে বেরিয়ে আসে ভুয়া এমবিবিএস ডাক্তার কামরুল হাসান অপুর প্রতারণার এমন ভয়াবহ চিত্র।\nচলতি বছরের ১৬ এপ্রিল পেশাগত দায়িত্ব পালন করতে কামারখন্দে গিয়ে শারীরিক অসুস্থতা বোধ করলে স্থানীয়দের পরামর্শে তিনি ডাক্তার কামরুল হাসান অপুর স্মরণাপন্ন হন। ডাক্তার সাহেব তাকে ডায়াবেটিস, লিপিট প্রফাইলসহ নানা ধরনের পরীক্ষা-নিরীক্ষা করতে বলেন।\nএ সময় কথিত ডাক্তারের সঙ্গে আলাপচারিতার এক পর্যায়ে তার অসংলগ্ন কথাবার্তায় এ প্রতিবেদকের মনে সন্দেহের সৃষ্টি হলে তিনি টাকা না থাকার অজুহাত দেখিয়ে শুধু ডায়াবেটিস ও ব্লাড প্রেসার চেকাপ করে চলে আসেন।\nপরে ২৬ জুন ফের ওই ডাক্তারের গেলে তার অসংলগ্ন কথাবার্তা শুনে এ প্রতিবেদক তার বিএমডিসির নিবন্ধন নম্বর দেখতে চান। এ সময় ডাক্তার অপু ও তার স্ত্রী নওরিন নানা টালবাহানা করতে থাকেন।\nএক পর্যায়ে ডাক্তার অপু জানান, তিনি রাজশাহী মেডিকেল কলেজের ৪৭তম ব্যাচের ছাত্র ছিলেন। কিন্তু চূড়ান্ত পরীক্ষায় পাস করতে পারেননি। পেটের তাগিদে ভুয়া ডাক্তার সাজতে বাধ্য হয়েছেন। এমন কাজ অপরাধ বলেও স্বীকার করেন তিনি।\nনাম প্রকাশে অনিচ্ছুক স্থানীয়দের অনেকেই জানান, ডাক্তার অপু নিজ এলাকায় ধরা খাবেন বলে এলাকা ছেড়ে ঘরজামাই থেকে প্রতারণার ফাঁদ পেতে বসেছেন। তার শ্বশুর এসএম নজরুল ইসলাম অর্থনৈতিক ও সামাজিকভাবে এলাকায় অত্যন্ত প্রভাবশালী। ভুয়া এ ডাক্তারকে দ্রুত গ্রেফতার করে আইনের আওতায় আনার দাবি জানিয়েছেন তারা।\nএ ব্যাপারে কথিত ডাক্তার কামরুল হাসান অপুর শ্বশুর এসএম নজরুল ইসলাম বলেন, জামাই ডাক্তার জেনেই মেয়েকে বিয়ে দেয়া হয়েছে। এছাড়া তিনি আর কোনো কথা বলতে রাজি হননি।\nসিরাজগঞ্জ সিভিল সার্জন ডা. জাহিদুল ইসলাম বলেন, সম্প্রতি কামরুল হাসান অপুকে বিএমডিসির সনদসহ প্রয়োজনীয় কাগজপত্র নিয়ে দেখা করতে বলা হয়েছে। তবে তিনি নির্দিষ্ট সময়সীমার মধ্যে দেখা করেননি। তার ব্যাপারে খোঁজ-খবর নিয়ে দ্রুতই প্রয়োজনীয় ব্যবস্থা নেয়া হবে।


Guruchandali -- রাগিব হাসানের আলোর ইস্কুল - হরিদাস পাল\nখুব ভালো লাগলো, ছবির মতন দেখা গেল যেন। আর ‘ইছাহাক কাজ্জের বো ভারি রাধিকা সুন্দরী’। ওদিকে গোলমরিচ দিয়ে ইলিশ পড়ে ডিডিদার রেসিপি মনে পড়লো!\nকিন্তু প্রথম দু শ্রেণীর গাইডের কথা পড়ে একটু হুব্বা হলাম, কিছু কিছু কথায়। এইসব চলে কোলকাতার ইউনিগুলোতে? কোথায় হায়াত নলবন ইত্যাদিতে অনুষ্ঠান, তার খরচ ও গবেষকের!! বা, গবেষণার খরচই বা গবেষকের কেন! সেটা তো গাইডের ফান্ড থেকে আসার কথা, গবেষকের স্টাইপেন্ড সহ!\nকী ডিটেইলিং ভরা ছবি! আরো চাই!\nবি প্রভার আঁকা কিছু ছবি ছোটোবেলায় দেখেছিলাম; লেখাটি পড়তে গিয়ে মনে পড়ল। বিশেষতঃ লেখার শেষটি ।\nখুব ভালো লাগল। আপনার আরও লেখা পড়তে চাই।\nআহা, বড্ড ভালো লেখা। লেখনীর জয় হোক।\nভালো ছোপি।ভালো লেখা।\nআরো একবার বলে যাই, বড্ড ভাল\nনতুন বিষয়ঃ আচার আচরণ\nলিখছেন... sm,Amit ,sm,\nলিখছেন... Du,de,Amit ,\nলেখাঃ এখন সন্ধ্যা নামছে\nবছর দুয়েক আগে তারই উদ্যোগে আন্তর্জালে ছড়িয়ে পড়েছে বাংলা ভাষায় জ্ঞান-বিজ্ঞানের আলো। বিজ্ঞানের শিক্ষার্থী মাত্রই জানেন, উচ্চতর জ্ঞান-বিজ্ঞানের নানা শাখায় বাংলা ভাষায় বইপত্রের বেশ অভাব, কিছু ক্ষেত্রে প্রায়ই তা ইংরেজি বইয়ের হুবহু অনুবাদ। খটমটে অনুবাদের এসব বই শিক্ষার্থীর জ্ঞানতৃষ্ণা মেটানোর বদলে অনেক সময়ই বিজ্ঞানকে করে তোলো আরো ভীতিকর। আবার আন্তর্জালে প্রকাশিত বিজ্ঞানের নানা তথ্য ও জার্নাল অধিকাংশই বিদেশি ভাষায়। বিভিন্ন কঠিন অভিধা এবং জটিল তথ্য-উপাত্তে সেসব প্রায়শই শিক্ষার্থী-গবেষকদের কাছে দুর্বোধ্য ঠেকে। অনেক ক্ষেত্রে নথিপত্র, তথ্য-উপাত্ত আন্তর্জাল থেকে সংগ্রহ করতে আগ্রহীদের ক্রেডিট কার্ডে গুনতে হয় মোটা অঙ্কের অর্থ।\nশিক্ষার এই বিপত্তি এড়াতে সম্প্রতি রাগিব হাসানের নেতৃত্বে সম্পূর্ণ স্বেচ্ছাশ্রমে এগিয়ে এসেছেন একঝাঁক পেশাদার শিক্ষক ও গবেষক। তাঁরা শিক্ষক ডটকম নামে একটি ওয়েবসাইটের মাধ্যমে আন্তর্জালে চালু করেছেন জ্ঞান-বিজ্ঞানের বিভিন্ন শাখায় নানা প্রয়োজনীয় প্রশিক্ষণ। আলোর এই ইস্কুলে এসব প্রশিক্ষণ দেওয়া হচ্ছে পুরোপুরি বিনা মূল্যে এবং বাংলা ভাষায়। এতে জ্ঞানের আলো ছড়িয়ে পড়ছে বিশ্বের নানা প্রান্তে ছড়িয়ে থাকা বাংলা ভাষাভাষীদের মধ্যে।\nএকই সঙ্গে বাড়ছে অমর একুশের গৌরবময় মাতৃভাষা বাংলা ভাষার প্রসারও।\nশিক্ষক ডটকম বাংলা ভাষায় মুক্ত জ্ঞানের প্রকাশ ও বিকাশের জন্য এমনই একটি অভিনব আন্তর্জালভিত্তিক মুক্তমঞ্চ। এ ধরনের উদ্যোগ বাংলা ভাষায় এটিই প্রথম। ২০১২ সালের আগস্টেই ওয়েবসাইটটি চালু হওয়ার পর সামাজিক যোগাযোগ মাধ্যম ফেসবুক, টুইটার ও বিভিন্ন ব্লগ সাইটে এ নিয়ে বেশ সাড়া লক্ষ্য করা যায়। গণমাধ্যমে এ নিয়ে প্রকাশিত হয়েছে বিশেষ প্রতিবেদন।\nএক সংক্ষিপ্ত জরীপে দেখা যায়, গত ১৪ মাসে [৪ অক্টোবর, ২০১৪] পর্যন্ত শিক্ষক ডটকম এ প্রচার করেছে ২০ লাখেরও বেশি আন্তর্জালিক বক্তৃতা। আর বিশ্বের ১৪৮টি দেশে ছড়িয়ে আছেন এর শিক্ষার্থীরা।\nউচ্চ শিক্ষার গণ্ডি ছাড়িয়ে সাইটটি এখন প্রাথমিক, নিম্ন মাধ্যকিম, মাধ্যমিক ও উচ্চ মাধ্যমিক শ্রেণীর শিক্ষার্থীদের জন্য ইংরেজী ও গনিত বিষয়ে বক্তৃতা বিলি করছে। এক নজরেই বোঝা সম্ভব, এসব নোট বাজারি নোটবই বা টেস্ট পেপারের চেয়ে অনেক সমৃদ্ধ।\nরাগিব হাসান তার প্রতিষ্ঠিত শিক্ষক ডটকম প্রসঙ্গে এই লেখককে বলেন, এটি বাংলা ভাষায় জ্ঞান-বিজ্ঞানের আলো সর্বত্র ছড়িয়ে দেওয়ার একটি অবাণিজ্যিক উদ্যোগ। এই সাইটে বাংলা ভাষায় নানা বিষয়ে অনলাইন কোর্স দেওয়া হচ্ছে, যা সবার জন্য উন্মুক্ত। যে কেউ সম্পূর্ণ বিনা মূল্যে সহজেই এখানে নানা বিষয় জানতে পারবেন। তিনি জানান, সাইটটিতে কেউ কোনো কোর্স পড়াতে চাইলে নির্দিষ্ট তথ্যগুলো [ragibhasan@gmail.com] ঠিকানায় ই-মেইল করতে পারেন।\n" ভালো মানে, অত্যন্ত ভালো সাইট। আর সবেতেই বাংলাদেশের বন্ধুরা আমাদের থেকে এগিয়ে আছেন। আপাতত দেখছি বিজ্ঞানের চর্চাই বেশি। তাই বা মন্দ কী? বাংলা ভাষাতে বিজ্ঞান চর্চা হয় না বলে যে কুসংস্কার একেই তাঁরা সবার আগে ধাক্কা দিয়েছেন। আমারতো ভবিষ্যত নিয়ে ভরসা বেড়ে গেল। আমরা পূর্বোত্তর ভারতের লোকেরা কবে কী করছি? এখনো তো সাহিত্যই ভালো করে নেটে করে উঠতে পারলাম না। শিখতে আমাদের প্রবল অনীহা!"\nবলা ভালো, ধর্মীয় উন্মাদনা সৃষ্টিকারী একটি চলচ্চিত্র প্রদর্শনে বাংলাদেশেও মৌলবাদী সহিংসতা ছড়িয়ে পড়তে পারে, এমন অজুহাতে ২০১২ সালের সেপ্টেম্বরের দিকে এদেশে ইউটিউবসহ গুগলের নানা সার্ভিস ব্লক করা হয়। গুগল বাংলাদেশ সরকারের কাছে নতি স্বীকার না করা পর্যন্ত এসব বন্ধ করে রাখা হবে বলে খবরে প্রকাশ। এতে এদেশের শিক্ষার্থীরা শিক্ষক ডটকম এর ওয়েব সাইট থেকে ভিডিও ক্লিপিং থেকে বেশকিছুদিন লেকচার-নোট নিতে পারেননি। তাদের সে সময় এ নিয়ে ফেবুতে সরাসরি খেদ ঝেড়েছেন; অসন্তোষ প্রকাশ করেছেন। এ নিয়ে তখন মুক্তজ্ঞান ও বিনোদনের মাধ্যম আন্তর্জালের প্রতিবন্ধকতা যত দ্রুত দূর করার জন্য সমাজের শুভবুদ্ধির মানুষেরা সম্মিলত প্রতিবাদ গড়ে তোলেন। বেশ কয়েক মাস পরে সরকার আবার সকলে উন্মুক্ত করে ইউটিউব। আবরো তর তর করে এগিয়ে চলে রাগীব আহসানের অভিনব উদ্রাগ।\nছোট্ট এই নোটটির মাধ্যমে চলতি লেখক তার সর্বাত্নক সাফল্য কামনা করছে।\nশাবাশ রাগিব! বিজয় মালাখানি তোমারই!\nRe: রাগিব হাসানের আলোর ইস্কুল\nComment from rivu on 01 September 2014 06:33:09 IST 140.203.154.17 (*) #\nরাগিব হাসানের উদ্যোগ খুবই প্রশংসনীয়। তবে আমার মনে হয় জোর করে বাংলা শব্দ যেমন "তড়িৎকৌশল পরিচিতি" ইত্যাদি ব্যবহার না করাই ভালো।\nআর একটি কথা, সুশান্ত করের মন্তব্যটি যথেষ্ট বিরক্তিকর। সব কিছু তে তুলনা না করলেই কি নয়?\nComment from ছাত্র on 01 September 2014 07:12:15 IST 78.117.167.35 (*) #\nতড়িৎকৌশল কিন্তু অপ্রচলিত বাংলা না। অন্তত বাংলাদেশে বহুল প্রচলিত এই শব্দটি। বাংলাদেশের বিশ্ববিদ্যালয় পর্যায়ে প্রাতিষ্ঠানিকভাবেই এই বিষয়গুলার এরকম নাম প্রচলিত এবং ব্যবহৃত (তড়িৎকৌশল = ইলেকট্রিকাল ইঞ্জিনিয়ারিং), পুরকৌশল=সিভিল ইঞ্জিনিয়ারিং, যন্ত্রকৌশল = মেকানিকাল ইঞ্জিনিয়ারিং। ভারতে মনে হয় কোথাও এটা ব্যবহার করা হয়না বলে আপনার এরকম "জোর করে" মনে হচ্ছে।\nComment from সুমন on 01 September 2014 10:53:11 IST 144.197.40.83 (*) #\nরাগিব হাসানের উদ্যোগকে অভিনন্দন জানাই।\nhttp://nptel.ac.in/ -এ ইংরিজিতে আইআইটি অধ্যাপকদের ভিডিও লেকচার পাওয়া যায়। আমাদের যখন নিজের বিষয় ছাড়া অন্য কোন বিষয়ে জানতে ইচ্ছে করে, তখনি এখানে ঢুঁ মারি। বাংলায় এই নতুন লেকচার সিরিজ আশা করি খুব জনপ্রিয় হবে।\nComment from Biplob Rahman on 03 September 2014 18:20:39 IST 212.164.212.20 (*) #\nপাঠ ও মন্তব্যের জন্য সবাইকে ধন্যবাদ।\nসুমন, আপনার মন্তব্য নোটটিকে সমৃদ্ধ করেছে। চলুক।


Home / আন্তর্জাতিক / ৮৮ ছাত্রীকে নগ্ন করে শাস্তি!ছাত্রীদের সঙ্গে শিক্ষকদের এ কেমন বর্বরতা!\nশিক্ষকের নামে কাগজে অমার্জিত শব্দ লেখার অভিযোগে পুরো স্কুলের সামনে ৮৮ ছাত্রীর জামাকাপড় খুলে নেওয়া হয়। শুধু জোর করে পোশাক খোলাই নয়, ওই ছাত্রীদের উদ্দেশে কুরুচিপূর্ণ মন্তব্যও করা হয়। এই হেনস্তার শিকার ছাত্রীরা ষষ্ঠ ও সপ্তম শ্রেণির বলে খবর প্রকাশ করেছে ভারতীয় গণমাধ্যম।\nটপারবিডি বাংলা-৭৭ম ২০১০২\nPrevious মুসলমানদের পা ধুয়ে চুমু খেয়েছিলেন পোপ ফ্রান্সিস!\nNext রক্তের অভাব পূরণ করতে আসছে কৃত্রিম রক্ত!


ডোমিনিকায় ‘নিষিদ্ধ অভিবাসী’মেহুল চোকসি, ভারতে ফেরা স্রেফ সময়ের অপেক্ষা? | sangbadpratidin\nডোমিনিকায় ‘নিষিদ্ধ অভিবাসী’মেহুল চোকসি, ভারতে ফেরা স্রেফ সময়ের অপেক্ষা?\n01:34 PM Jun 10, 2021 |\nসংবাদ প্রতিদিন ডিজিটাল ডেস্ক: আরও বিপাকে ফেরার হীরে ব্যবসায়ী মেহুল চোকসি (Mehul Choksi)! এবার তাঁকে ‘নিষিদ্ধ অভিবাসী’র তকমা দিল ডোমিনিকা(Dominica)। ‘স্বদেশে’ ফেরত পাঠানোরও নির্দেশ দিয়েছে ক্যারিবিয়ান দ্বীপরাষ্ট্রটি। কিন্ত অ্যান্টিগা নাকি ভারত, চোকসিকে কোথায় ফেরত পাঠানো হবে, সে বিষয়টি এখনও স্পষ্ট নয়। তবে সে দেশের প্রধানমন্ত্রী রুজভেল্ট স্কারেট ফেরার হীরে ব্যবসায়ীকে ‘ভারতীয় নাগরিক’ বলে উল্লেখ করেছিলেন, ফলে তাঁকে ভারতের হাতে তুলে দেওয়া হতে পারে বলে জল্পনা বাড়ছে।\nডোমিনিকার জাতীয় নিরাপত্তা ও স্বরাষ্ট্রমন্ত্রক জানিয়েছে, দেশের নিয়ম অনুযায়ী মেহুল চোকসিকে নিষিদ্ধ অভিবাসী ঘোষণা করা হল। এদিকে সেই দেশের মন্ত্রী রেবার্ন ব্ল্যাকমুরের স্বাক্ষর করা নির্দেশিকা বলছে, চোকসিকে স্বদেশে ফেরত পাঠানোর জন্য পদক্ষেপ করুক পুলিশ। সূত্রের খবর, বৃহস্পতিবার সেই নির্দেশিকা ডোমিনিকার আদালতে পেশ করা হবে। যেখানে চোকসির প্রত্যর্পণের মামলা চলছে। এদিকে ডোমিনিকা সরকারের এই ঘোষণার পর বিপদ বাড়ল চোকসির। কারণ, এতদিন তাঁর যুক্তি ছিল, এই গ্রেপ্তারি বেআইনি। কারণ মেহুলকে আদালত ‘নিষিদ্ধ অভিবাসী’ ঘোষণা করেনি। এবার সেই কাজটাই সেরে ফেলল সে দেশের সরকার।\n[আরও পড়ুন: চিনা টিকা নেওয়ার পরও করোনা আক্রান্ত কয়েক হাজার! WHO’র ছাড়পত্র ঘিরে প্রশ্ন]\nডোমিনিকার এই নির্দেশিকা প্রকাশ্যে আসার পর একাধিক প্রশ্ন উঠছে। যেমন মেহুল চোকসি কোন দেশের বাসিন্দা, ভারত নাকি অ্যান্টিগা? কোন দেশে তাঁকে ফেরত পাঠানো হবে? এমন পরিস্থিতিতে ভারতের আশা বাড়িয়েছে ডোমিনিকার প্রধানমন্ত্রীর বক্তব্য। ক্যারিবিয়ান দেশটির প্রধানমন্ত্রী বলেছিলেন, “ওই ভারতীয় নাগরিকের বিষয়টি আপাতত বিচারাধীন। ওই ভদ্রলোকের সঙ্গে কী হবে তা আদালত বিচার করবে। এবং আমরা বিষয়টি কোর্টের উপর ছেড়ে দিয়েছি। তাঁর (মেহুল চোকসি) অধিকারের প্রতি সম্মান দেখিয়েই বিষয়টি বিচার করবে আদালত।” তবে কি সরাসরি ভারতেই ফেরত পাঠানো হবে তাঁকে, বাড়ছে জল্পনা। যদিও ওয়াকিবহাল মহলের আরেকটি অংশের দাবি, ভারত নয় অ্যান্টিগায় পাঠানো হবে চোকসিকে। কারণ তাকে নাগরিকত্ব দিয়েছে সে দেশ। চোকসির ভবিষ্যৎ কী হবে তা বৃহস্পতিবারই ডোমিনিকার আদালতে স্পষ্ট হয়ে যাবে বলে দাবি ওয়াকিবহাল মহলের।\nডোমিনিকায় অপহরণের মাষ্টারমাইন্ড বান্ধবীই, দাবি তুলে নাম ফাঁস করলেন মেহুল চোকসি\n‘আমার সুগার ড্যাডি নন মেহুল চোকসি’, বিতর্কে জড়িয়ে সাফাই সুন্দরী বারবারার\n‘কোনও আইন ভাঙিনি, চিকিৎসা করাতেই দেশ ছাড়ি,’ডোমিনিকা হাই কোর্টে সাফাই চোকসির\nমেহুল চোকসির প্রত্যর্পণ হচ্ছে না এখনই, খালি হাতে দেশে ফিরছে সিবিআই দল\nMission Choksi: ফেরার ব্যবসায়ীকে দেশে ফেরাতে ডোমিনিকায় বিশেষ দল পাঠাল কেন্দ্র\nবড় ধাক্কা চোকসির, জামিনের আরজি খারিজ করল ডোমিনিকার আদালত\nবান্ধবীকে নিয়ে ‘রোম্যান্টিক ট্রিপে’ গিয়েছিলেন চোকসি! দাবি অ্যান্টিগার প্রধানমন্ত্রীর\nজেলের ভিতরেই মারধর! প্রকাশ্যে এল পলাতক ব্যবসায়ী মেহুল চোকসির বন্দিদশার ছবি\nBengali News Mehul Choksi


মাহফুজ সিদ্দিকী হিমালয় - খেলাধুলা\nগর্ডন গ্রিনিজ, ট্রেভর চ্যাপেল, আলি জিয়া-মহসিন, জেমি সিডন্স,স্টুয়ার্ট ল, শন জার্গেনসন- কারো ভাগ্যে সুন্দরভাবে বিদায় নেয়া জুটেনি। এই দলে হাথুরুকেও একদিন ঢুকে পড়তে হবে, এটা নিশ্চিত। তবু পূর্বসুরীদের থেকে তিনি কিছু শিখবেন মনে হয় না, বা শিখেও লাভ কী\nআমরা যতই বলি ক্রিকেট একটা স্কিল, টেম্পারমেন্ট আর সাইকোলজির খেলা, এটা যে দুর্দান্ত লাকেরও একটা খেলা, সেই প্রসঙ্গটি ভুলে যাই। একই ম্যাচে বাংলাদেশের দুজন ব্যাটসম্যান গুরুতর ইনজুরিতে পড়লো, এটা কি দুর্ভাগ্য, নাকি অন্য কিছু?\nসবাই যদি জিওফ্রে বয়কট আর ইয়ান চ্যাপেলের স্টাইলে কথা বলতে শুরু করে, আমরা কই যাই বলেন তো! ৭-৮ বছর আগে অপোনেন্ট টিম ২৫০ করে ফেললেই আমরা সমর্থকেরা আশা ছেড়ে দিতাম। এখন দেখেন, ২৯০ চেজ করতে হলেও আমরা বলি ব্যাটিং ভালো হলে জেতা সম্ভব, বা ২৫০ এর নিচে স্কোর করলে বলি ব্যাটিং কলাপস করেছে\nক্রিকেট ইন্ডাস্ট্রির সর্বকালের জনপ্রিয়তম তারকা অবসরে চলে গেছেন প্রায় ৫ বছর আগে, তবু এখনো তিনি প্রাসঙ্গিক। ভিরাট কোহলি, নাকি টেন্ডুলকার, কে সেরা, এখনকার ক্রিকেট দুনিয়াতে এটাই হটকেক।\nটুর্নামেন্ট বলতে আমরা এখন ফ্রাঞ্চাইজি ক্রিকেটই বুঝে থাকি, বিভিন্ন দেশের জনপ্রিয় ক্রিকেটাররা একই দলের হয়ে খেলছেন; এটা দেখতে আমরা এতোটাই অভ্যস্ত হয়ে গেছি যে, আলাদা করে টুর্নামেন্ট দেখার প্রয়োজনীয়তা হয়তোবা অনুভূত হয় না।\nমাঠের ক্রিকেটে এগিয়ে যাচ্ছি, এগুবো আরও অনেকটা পথ। মাঠকে মস্তিষ্কে নিয়ে যাওয়ার প্রক্রিয়াটি ব্যয়বহুল এবং সময়সাপেক্ষ, কিন্তু অতীব জরুরী এটা সুনিশ্চিত\nক্রিকেট এগিয়ে যাচ্ছে। তারকা উঠে আসছে, তারকা ঝরে যাচ্ছে। তবু তারকা হওয়ার সবরকম কোয়ালিটি থাকা সত্ত্বেও যারা মেঘের আড়ালে ঢাকা পড়েছেন, আমি তাদের বলি অবিকশিত তারকা


গোপালগঞ্জ বঙ্গবন্ধু বিশ্ববিদ্যালয়ের রেজিস্ট্রারকে দুদকে তলব গোপালগঞ্জ বঙ্গবন্ধু বিশ্ববিদ্যালয়ের রেজিস্ট্রারকে দুদকে তলব – TBC News 24\nগোপালগঞ্জ বঙ্গবন্ধু বিশ্ববিদ্যালয়ের রেজিস্ট্রারকে দুদকে তলব\nগোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের ভারপ্রাপ্ত রেজিস্ট্রার মোরাদ হোসেনের বিরুদ্ধে সনদ জালিয়াতির অভিযোগ উঠেছে। এ ঘটনায় আগামী ৩০ মার্চ তাকে তলব করেছে দুর্নীতি দমন কমিশন (দুদক) ।\nগোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ে অনিয়ম যেন পিছু ছাড়ছে না। একের পর এক অনিয়ম জালিয়াতে সংবাদের শিরোনাম হচ্ছে এই বিশ্ববিদ্যালয়। এবার বিশ্ববিদ্যালয়ের ভারপ্রাপ্ত রেজিষ্ট্রার মোরাদ হোসেনের বিরুদ্ধে এমবি এর সদন জালিয়াতির অভিযোগ উঠেছে। এ ঘটনায় আগামী ৩০ মার্চ তাকে তলব করেছে দুর্নীতি দমন কমিশন (দুদক) ।\nঅনিয়ম, দূর্নীতি ও সেচ্ছাচারিতাসহ নানা কারণে প্রায়ই খবরের শিরোনাম হচ্ছে গোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়। এবার বিশ্ববিদ্যালয়ের ভারপ্রাপ্ত রেজিষ্ট্রারের বিরুদ্ধে এমবি-এর সনদ জালিয়াতি, নিয়োগ বিধি লঙ্ঘনসহ তথ্য গোপান করে চাকরিতে যোগদানের অভিযোগ উঠছে।\nনিয়োগ বিজ্ঞপ্তির মাধ্যমে ২০১১ সালে সহকারি রেজিষ্ট্রার পদে যোগদান করে মোরাদ হোসেন। নিয়োগ বিজ্ঞপ্তিতে প্রথম শ্রেনীর কর্মকর্তা হিসেবে ২ বছরের অভিজ্ঞতা সনদ জমা দেয়ার কথা থাকলেও অভিজ্ঞতা না থাকায় সেটি জমা দেননি। এমনকি দারুল ইহসান বিশ্ববিদ্যালয়ের ২০০৮ সালের এমবি এর শিক্ষা সনদ জমা দিলেও সেটিতে রোল নম্বর, রেজিষ্ট্রেশন নম্বর, শিক্ষাবর্ষ ও সনদ এর ক্রমিক নং নেই। এ বিষয়ে বার বার যোগযোগ করা হলেও মূল শিক্ষা সনদ দেখাতে পারেননি তিনি।\nএদিকে, ২০০৬ সালে দারুল ইহসান বিশ্ববিদ্যালয়েকে অবৈধ ঘোষনা করে শিক্ষা মন্ত্রনালয়। এরপর মামলা করে শিক্ষা কার্যক্রম চালিয়ে যায় বিশ্ববিদ্যালয় কতৃপক্ষ। যদিও ২০১৬ সালে ২০০৬ সাল থেকে সব সনদ অবৈধ ঘোষনা করে রায় প্রদান করে হাইকোর্ট। তবে ভারপ্রাপ্ত রেজিস্ট্রার বক্তব্য, এসব বিষয়ে তিনি কিছু জানেন না। যদিও ২০০২ থেকে ২০১১ সাল পর্যন্ত দারুল ইহসান বিশ্ববিদ্যালয়ে কর্মকর্তা হিসেব চাকরি করছেন মোরাদ হোসেন।\nবিশ্ববিদ্যালয়ের ভারপ্রাপ্ত রেজিস্ট্রার মোরাদ হোসেন বলেন, বিশ্ববিদ্যালয় বন্ধ হওয়ার বিষয়টি তিনি জানেন না। তবে, তিনি যখন সনদ নিয়েছেন তখন বিশ্ববিদ্যালয়টি চালু ছিল।\nএদিকে, নিয়োগ বিধি প্রণয়ন কমিটির সদস্য বলছেন, জালিয়াতির প্রমান পেলে বিধি অনুযায়ী ব্যবস্থা নেয়া হবে।\nবিশ্ববিদ্যালয়ের নিয়োগ বিধি প্রণয়ন কমিটির সদস্য তুহিন মাহমুদ বলেন, অভিযোগ তদন্ত করে ব্যবস্থা নেয়া হবে।\nযদিও উপাচার্যের দাবী, ষড়যন্ত্র করা হচ্ছে মোরাদ হোসেনের বিরুদ্ধে।\nউপাচার্য প্রফেসর ড. এ কিউ এম মাহবুব বলেন, মোরাদ ও তার বিরুদ্ধে কিছু লোক ষড়যন্ত্র করছে। তারা বিশ্ববিদ্যালয়কে অকার্যকর করার পাঁয়তারা করছে। তাদের বিরুদ্ধেও ব্যবস্থা নেয়া হবে বলে জানান বিশ্ববিদ্যালয়ের উপাচার্য।\nবিশ্ববিদ্যালয় মঞ্জুরী কমিশনের (ইউজিসি) সদস্য বলেন, অভিযোগ পেলে তদন্ত করবেন তারা। দোষী প্রমানিত হলে নেয়া হবে শাস্তি মূলক ব্যবস্থা।\nবিশ্ববিদ্যালয় মঞ্জরী কমিশন, (ইউজিসি)-এর সদস্য প্রফেসর ড. দিল আফরোজ বেগম টেলিফোনে জানান, এমন কোন অভিযোগ পেলে অবশ্যই ব্যবস্থা নেয়া হবে।\nএ ঘটনায় সকল শিক্ষা সনদ ও সহকারী রেজিস্ট্রার হিসেবে নিয়োগের আদেশ ও সংশ্লিষ্ট অন্যান্য রেকর্ডপত্রসহ মোরাদ হোসেনকে ৩০ মার্চ দুদুক কার্যালয়ে তলব করা হয়েছে।\nমোরাদ হোসেনের জমা দেওয়া অফিস আদেশ ও এমবিএ সনদে দেখা গেছে, ২০০৮ সালে দারুল ইহসান বিশ্ববিদ্যালয় থেকে সিজিপিএ ৩.৮৩ পেয়ে এমবিএ পাস করেন। এর আগে দারুল ইহসান বিশ্ববিদ্যালয়ে ২০০২ সালের ১৯ মে অ্যাডহকের মাধ্যমে সেকশন অফিসার পদে যোগ দেন। এরপর ২০০৬ সালের ১৯ জুন সিনিয়র অফিসার এবং ২০০৯ সালের ৮ এপ্রিল একই বিশ্ববিদ্যালয়ে সহকারী রেজিস্ট্রার পদে যোগ দেন। অন্যদিকে মোরাদ হোসেনের দাখিল করা এমবিএ সনদে রোল, নিবন্ধন, ক্রমিক নম্বর ও শিক্ষাবর্ষ উল্লেখ নেই।\n২০১৬ সালের ২৫ জুলাই উচ্চ আদালত ২০০৬ সালের পর থেকে দারুল ইহসান বিশ্ববিদ্যালয়ের সব কার্যক্রম ও সনদ অবৈধ ঘোষণা করেন। তখন সিনিয়র অফিসার হিসেবে দারুল ইহসান বিশ্ববিদ্যালয়ে কর্মরত ছিলেন মোরাদ হোসেন।\nএ বিষয়ে জানতে চাইলে বিশ্ববিদ্যালয়ের রেজিস্ট্রার মো. মোরাদ হোসেন বলেন, ‘এ নিয়ে আমি কোনও মন্তব্য করতে চাই না। শুধু এইটুকু বলবো, আমি ২০০৮ সালে দারুল ইহসান বিশ্ববিদ্যালয় থেকে পরীক্ষা দিয়ে পাস করেছি। ওই সনদ জমা দিয়েছি।’\nবিশ্ববিদ্যালয়ের একাধিক কর্মকর্তা জানান, ছোট বোনের স্বামী মোরাদ হোসেনকে ভুয়া ও অবৈধ শিক্ষা ও অভিজ্ঞতার সনদে সহকারী রেজিস্ট্রার পদে চাকরি দিয়েছেন তৎকালীন উপাচার্য এম খায়রুল আলম। ১১ বছর ধরে অবৈধভাবে চাকরি করছেন মোরাদ।\nএ বিষয়ে জানতে চাইলে বিশ্ববিদ্যালয়ের উপাচার্য এ কি উ এম মাহবুব বলেন, ‘এসব বিষয় বাদ দেন তো আপনারা। বিষয়টি আপনারা বুঝতেছেন না, বিশ্ববিদ্যালয়ের কিছু শিক্ষক তার বিরোধিতা করছেন। মোরাদ হোসেনকে তাড়ানোর ব্যবস্থা করতেছেন প্রতিপক্ষের লোকজন। তারা জানে, তাকে সরাতে পারলে আমি অকেজো হয়ে যাবো।’\nতিনি আরও বলেন, ‘রেজিস্ট্রার মোরাদ হোসেন রাজশাহী বিশ্ববিদ্যালয় থেকে অনার্স পাস করেছেন। দারুল ইহসান বিশ্ববিদ্যালয়ের মাস্টার্স ডিগ্রি দিয়ে কি হবে? আমার ঘরের ভেতর হাজার সমস্যা। তার মধ্যে নতুন করে সমস্যা সৃষ্টি করার কোনও দরকার নেই।’\n২০০০ সালের ১ এপ্রিল থেকে ২০০২ সালের ১৫ এপ্রিল পর্যন্ত কম্পিউটার অপারেটর হিসেবে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের প্রকল্পে চাকরি করেন মো. মোরাদ হোসেন। ২০১১ সালের এপ্রিল মাসে অস্থায়ী ভিত্তিতে সহকারী রেজিস্ট্রার ও একই বছরের ১ আগস্ট সহকারী রেজিস্ট্রারের স্থায়ী পদে যোগ দেন তিনি। ২০১৭ সালের ফেব্রুয়ারি মাসে উপ-রেজিস্ট্রার পদে পদোন্নতি পান। ২০২১ সালের ১ সেপ্টেম্বর থেকে ভারপ্রাপ্ত রেজিস্ট্রার হিসেবে কর্মরত মোরাদ হোসেন।


প্রকাশিত: ০১:২৩ এএম, ১৪ এপ্রিল ২০২১\nগাইবান্ধায় ভুল চিকিৎসায় মিম ইসলাম (২৩) নামে এক প্রসূতির মৃত্যু হয়েছে। পরিবারের অভিযোগ, ‘ও’ পজিটিভ রক্তের পরিবর্তে ‘এবি’ পজিটিভ রক্ত পুশ করায় তার মৃত্যু হয়।\nমঙ্গলবার (১৩ এপ্রিল) সন্ধ্যায় গাইবান্ধা জেলা সদর হাসপাতালে এ ঘটনা ঘটে।\nজানা গেছে, সোমবার (১২ এপ্রিল) সকালে গাইবান্ধার সাদুল্যাপুর উপজেলার কামারপাড়া গ্রামের শাহিন মিয়ার সন্তানসম্ভবা স্ত্রী মিম ইসলামকে সদর হাসপাতালে ভর্তি করা হয়। হাসপাতালের কর্তব্যরত চিকিৎসকদের পরামর্শে মঙ্গলবার দুপুরে অপারেশনের মাধ্যমে কন্যাসন্তান জন্ম দেন তিনি।\nঅতিরিক্ত রক্তক্ষরণের কারণে হাসপাতাল কর্তৃপক্ষের রক্ত লাগবে বলে জানায়। বিকেলে হাসপাতালের চাহিদা অনুযায়ী ‘এবি’ পজিটিভ গ্রুপের রক্ত এনে দেন রোগীর স্বজনরা। দুই ব্যাগ ‘এবি’ পজিটিভ রক্ত দেয়ার পর প্রসূতির শারীরিক অবস্থার অবনতি হয়। এরপর মারা যান মিম।\nএ ঘটনায় রোগীর স্বজনদের সন্দেহ তৈরি হয়। পরে তারা আগের বিভিন্ন ক্লিনিক থেকে পরীক্ষার রিপোর্টে রোগীর রক্তের গ্রুপ দেখেন ‘ও’ পজিটিভ। এ সময় মিমের স্বজনরা বিক্ষোভ শুরু করলে পুলিশ গিয়ে পরিস্থিতি নিয়ন্ত্রণে আনে।\nস্বজনদের অভিযোগ, মিম ইসলামের পরিবারের অনেকেরই রক্তের গ্রুপ ‘ও’ পজিটিভ। কিন্তু চিকিৎসক ‘এবি’ পজিটিভ রক্ত চাওয়ায় সেই গ্রুপের রক্ত সংগ্রহ করে দিয়েছেন তারা। চিকিৎসক ভুল গ্রুপের রক্ত পুশ করার পর রোগীর অবস্থার অবনতি হয়। অল্প সময়ের ব্যবধানে তিনি মারা যান। এ ঘটনার প্রতিবাদ করায় উল্টো স্বজনদের ওপর হামলার করেছে গাইবান্ধা জেলা হাসপাতাল কর্তৃপক্ষ। তারা এ ঘটনার বিচার দাবি করেছেন।\nসদর হাসপাতালের সিনিয়র কনসালটেন্ট ডা. তাহেরা আক্তার মনি জানান, অতিরিক্ত রক্তক্ষরণেই রোগী মারা গেছেন। চারজন চিকিৎসক অনেক চেষ্টা করেছেন। তারপরও রোগীকে বাচানো সম্ভব হয়নি। এতে তাদের কোনো ক্রটি নেই বলে জানান তিনি।\nবিষয়টি জানার পরে ঘটনাস্থল পরিদর্শনে আসেন গাইবান্ধা সদর থানা পুলিশের ভারপ্রাপ্ত কর্মকর্তা (তদন্ত) মুজিবুর রহমান। তিনি জাগো নিউজকে বলেন, অভিযোগ খতিয়ে দেখা হচ্ছে। দোষী প্রমাণিত হলে আইনানুগ ব্যবস্থা গ্রহণ করা হবে।\nএ ব্যাপারে কোনো পদক্ষেপ নেয়া হয়েছে কি-না জানতে চাইলে জেলা হাসপাতালের তত্ত্বাবধায়ক ডা. মেহেদী ইকবাল বলেন, এমন ঘটনার বিষয়ে অভিযোগ পেলে পরবর্তী পদক্ষেপ নেয়া হবে।


মাদকে ফুলে কোটিপতি চেয়ারম্যান টিপু -Deshebideshe\nচাঁপাইনবাবগঞ্জ, ০৩ জুন- শাহিদ রানা টিপু ওরফে টিপু সুলতান কয়েক বছর আগেও ছিলেন দিনমজুর, স্থানীয় ভাষায় ‘কামলা’। এখন আঙুল ফুলে তিনি কলাগাছ! এলাকায় নাম হয়েছে ‘ল্যাংড়া টিপু’ ও ‘ইয়াবা টিপু’। পুলিশ ও গোয়েন্দা সংস্থার তালিকায় চাঁপাইনবাবগঞ্জ জেলার মাদক কারবারির ৪৩ জনের তালিকার প্রথম নামটি তাঁর। এর পরও তিনি সদর উপজেলার চরবাগডাঙ্গা ইউনিয়ন পরিষদের নির্বাচিত চেয়ারম্যান! এলাকার বিভিন্ন সোর্স মতে, সীমান্তে হেরোইন পাচার দিয়ে শুরু হয়েছিল। টিপু ও তার সহযোগীরা এখন উত্তরাঞ্চল থেকে ঢাকা পর্যন্ত মাদকের কারবার করছে।\nগোয়েন্দা ও স্থানীয় সূত্রে জানা গেছে, টিপু চাঁপাইনবাবগঞ্জ-৩ আসনের সংসদ সদস্য (এমপি) আবদুল ওদুদের ঘনিষ্ঠ ছিলেন একসময়। একসময় পৃষ্ঠপোষকতা করার অভিযোগ থাকলেও সাম্প্রতিক সময়ে বিরোধের কারণে টিপুকে মাদকের গডফাদার হিসেবে চিহ্নিত করেছেন এমপি ওদুদ। ওদুদ ছাড়াও আরো চারজন মাদক কারবারিদের পৃষ্ঠপোষক হিসেবে পরিচিত। তাঁরা হলেন—গোমস্তাপুর উপজেলা পরিষদে র চেয়ারম্যান ও বিএনপির সভাপতি আলীনগর গ্রামের বাইরুল ইসলাম, ভোলাহাট উপজেলার মুশরিভাজা গ্রামের বিএনপি নেতা মোজাম্মেল হক চুনু, নাচোল উপজেলা চেয়ারম্যান ও আওয়ামী লীগের সাধারণ সম্পাদক আবদুল কাদের এবং শিবগঞ্জ উপজেলার পারচৌকা গ্রামের বাসিন্দা ও মনাকষা ইউনিয়ন আওয়ামী লীগের নেতা সরওয়ার জাহান সেরফান।\nসম্প্রতি মাদকবিরোধী অভিযান শুরু হওয়ার পর দেখা যায় না টিপুকে। মোবাইল ফোনে যোগাযোগ করা হলে তিনি বলেন, ‘এমপি (ওদুদ) ষড়যন্ত্র করে আমার বিরুদ্ধে মানববন্ধন করিয়েছে। মামলা দিছে। আমি মাদক ব্যবসা করি না।’ যশোর ও ঢাকায় কয়েক বছর আগে মাদক মামলার উদাহরণ দিয়ে জানতে চাইলে তিনি আরো বলেন, ‘আগে করতাম। এখন ছেড়ে দিয়েছি। ওসব মামলাও শেষ করে ফেলেছি।’\nএদিকে সংসদ সদস্য আবদুল ওদুদ বলেন, ‘সে (টিপু) করে কি না তা পুলিশ আর এলাকার লোকই ভালো জানে। তবে তালিকায় নাম আসা নিয়ে কথা বলতে চাই না! যারা প্রতিবাদ করছে তাদের নামও এসে যাচ্ছে।’ মাদক কারবারিদের মদদদান ও টিপুর সঙ্গে সম্পর্ক নিয়ে জানতে চাইলে ওদুদ আরো বলেন, ‘প্রথম দিকে জানতাম না টিপু এসবে জড়িত। পরে শুনেছি, ইয়াবা কারবার করে সে টাকার মালিক হয়েছে। চেয়ারম্যান হয়েছে। একজন চেয়ারম্যান এমপির কাছে আসবে এটাই স্বাভাবিক। জানার পর এড়িয়ে চলতাম। এ ছাড়া আর কোনো বিরোধ নেই।’\nটিপু চাঁপাইনবাবগঞ্জ সদর উপজেলার কটাপাড়া গ্রামের আবু বাক্কার ওরফে ঝাটুর ছেলে। তাঁর বিরুদ্ধে সরাসরি চারটি মাদক মামলার তথ্য পাওয়া গেছে। এক ডজন মাদক চালান ধরা পড়ার পর তাঁর নাম উঠে আসে এবং প্রভাব খাটিয়ে বা টাকা দিয়ে তিনি বরাবরই আড়ালে থেকে যান। তবে গোয়েন্দা সংস্থার তালিকায় তাঁর নাম শীর্ষে রয়েছে। হেরোইন ও ফেনসিডিলের বিক্রেতা হিসেবে মাদক কারবার শুরু করেন টিপু, পরে ইয়াবা হাতে নেন।\nঅভিযোগ আছে, পুলিশের সহায়তা নিয়েই রাজশাহীর গোদাগাড়ী থেকে ইয়াবা ও হেরোইনের চালান পাচার করেন টিপু। তাঁকে আটক করতে গিয়ে উল্টো পুলিশকেই শাস্তির মুখে পড়তে হয়েছিল। তাঁর সন্ধানে যাওয়ার ‘অপরাধে’ একাধিক পুলিশ সদস্যকে বদলি হতে হয়েছে। কিছু পুলিশ সদস্য আবার স্বেচ্ছায় অন্য জেলায় গেছেন ক্ষোভে।\nগত ১৯ ফেব্রুয়ারি টিপুকে গ্রেপ্তারের দাবিতে মানববন্ধন করে এলাকাবাসী। সদর উপজেলাবাসীর ব্যানারে অনুষ্ঠিত মানববন্ধন শেষে জেলা প্রশাসকের মাধ্যমে স্বরাষ্ট্রমন্ত্রী বরাবর স্মারকলিপি প্রদান করে। এ ছাড়া চরবাগডাঙ্গা ইউনিয়নের একাধিক নির্বাচিত সদস্য মাদক মামলার আসামি। সম্প্রতি ৭ নম্বর ওয়ার্ড সদস্যকে তিন হাজার তিন পিস ইয়াবাসহ আটক করে র‌্যাব।\nজানা যায়, রাজশাহীর গোদাগাড়ী থানায় দায়ের মাদকের একাধিক মামলায় আসামি হলেও অভিযোগপত্র থেকে রেহাই পেয়ে যান টিপু। ২০১৬ সালের ৫ জানুয়ারি ও ১১ জুন এবং ২০১৪ সালের ১৭ সেপ্টেম্বর দায়েরকৃত মাদকদ্রব্য নিয়ন্ত্রণ আইনের তিনটি মামলার এজাহারেই তাঁর নাম ছিল, নেই আদালতে দেওয়া অভিযোগপত্রে।\nজানা গেছে, ২০১৪ সালে র‌্যাব-৪ এক লাখ ৭৮ হাজার ২০০ পিস ইয়াবাসহ একটি ট্রাক (যশোর-ট ১১-১০২৭) আটক করে। ওই মামলায় টিপু এজাহারভুক্ত ২ নম্বর আসামি। ২০১৫ সালের ৬ সেপ্টেম্বর এই মামলার তদন্ত কর্মকর্তা এসআই শ্রীবাস চন্দ্র দাস তাঁকে বাদ দিয়ে আদালতে অভিযোগপত্র দাখিল করেন। এ ছাড়া সম্প্রতি বোমা হামলা চালিয়ে সুন্দরপুর ইউনিয়নের বাগডাঙ্গা নামোপাড়া গ্রামের আইয়ুব আলী নামে এক নিরীহ দিনমজুর হত্যার অভিযোগে মামলা হয়েছে টিপুর বিরুদ্ধে। মামলার তদন্ত কর্মকর্তা পরিদর্শক ওমর খৈয়ম জানান, টিপু প্রধান আসামি। আসামিদের গ্রেপ্তারের চেষ্টা চলছে। স্থানীয় পুলিশের এক কর্মকর্তা বলেন, ‘আগে এমপি ওদুদের ঘনিষ্ঠ ছিলেন টিপু। এ কারণে তাঁকে সমীহ করা হতো। তবে বেশ কিছুদিন ধরে টিপুর বিরুদ্ধে এবং মাদকের বিরুদ্ধে কথা বলতে শুরু করেছেন এমপি।’\nস্থানীয় সূত্র জানায়, জেলার ৪৩ মাদক কারবারির মধ্যে টিপুর পরেই অবস্থান তাঁর সহযোগী কৃষ্টপুর মাঝপাড়ার রুহুল আমিনের। তিনি জেলা প্রজন্ম লীগের সভাপতি। আগে কিছুই ছিল না। এখন নতুন নতুন গাড়ি নিয়ে ঘুরে বেড়ান। এ ছাড়া আলীনগর গ্রামের রুবেল এলাকায় চোলাই মদের কারবারি বলে পরিচিত। বটতলার আবদুল আজিজ ফেনসিডিল ও মদ এবং গোবরাতলার নাজু কারবারি হিসেবে চিহ্নিত। নাজু একবার গ্রেপ্তারও হয়েছিলেন। ঘোড়াস্ট্যান্ডের মান্নুকে মানুষ ফেনসিডিলের ডিলার হিসেবে জানে। এ ছাড়া রামকেস্টপুরের গলে এবং বাতেন খাঁ মোড়ের পারভীন এলাকার মাদক সম্রাজ্ঞী বলে পরিচিত।\nআরও পড়ুন: উৎস বন্ধ না হলে মাদক নির্মূল হবে না: সিএমপি কমিশনার\nএদিকে স্থানীয় একটি সূত্রের দাবি, চাঁপাইনবাবগঞ্জের পরিবহন রুটে মাদকের কারবার নিয়ন্ত্রণ করছেন ‘হোয়াইট কালার’ কারবারি আনোয়ার হোসেন আনার। তিনি ট্রাক ও ট্যাংকলরি শ্রমিক ইউনিয়নের সাধারণ সম্পাদক। সম্প্রতি তাঁর ভাগ্নে এরতাজকে সিরাজগঞ্জ দুই কেজি হোরোইনসহ গ্রেপ্তার করে পুলিশ। জানতে চাইলে আনার বলেন, ‘আমার শত্রু আছে। তারা এসব বলছে।’\nপুলিশ ও গোয়েন্দা তালিকা অনুযায়ী পৃষ্ঠপোষকতার অভিযোগ যাঁদের বিরুদ্ধে তাঁরা সবাই এসব তথ্য ভুয়া বলে দাবি করেছেন। নাচোল উপজেলা চেয়ারম্যান ও আওয়ামী লীগের সাধারণ সম্পাদক আবদুল কাদের বলেন, ‘আমি কসবা ইউনিয়নের চেয়ারম্যান ছিলাম ১২ বছর। উপজেলা আওয়ামী লীগের চেয়ারম্যান হয়েছি। একটি কলেজের শিক্ষকও। আমার বিরুদ্ধে এমন কথা কেউ কখনো বলতে পারেনি। ষড়যন্ত্র করে এসব করা হচ্ছে। প্রমাণ দিতে পারলে আমি সব পদ ছেড়ে দেব।’\nচাঁপাইনবাবগঞ্জের পুলিশ সুপার (এসপি) টি এম মোজাহিদুল ইসলাম বলেন, ‘জড়িত কা্উকে ছাড় দেওয়া হবে না। টিপুর দুই ভাইকে গ্রেপ্তার করা হয়েছে। তাকে গ্রেপ্তারের চেষ্টা চলছে।’\nআরএস/০৯:০০/ ০৩ জুন


চানাচুরের কিওয়ার্ড প্রাপ্তি - Nagorik.net\nনাগরিক মতামত চানাচুরের কিওয়ার্ড প্রাপ্তি\nসিপিএম দলের কর্মী-সমর্থকরা মাঝেমধ্যেই রোষ প্রকাশ করে থাকেন, তাঁরা যদি ৭ শতাংশ, তাঁরা যদি ০ মাত্র, তাহলে তাঁদের নিয়ে এত সমালোচনা কেন! এ বক্তব্যের মাধ্যমে সিপিএম দরদীরা যে কথা বলতে চান, ৭ শতাংশ বা শূন্য আসন সংখ্যায় তাঁদের প্রাসঙ্গিকতা কমেনি। কথাটা ঠিক। ডিজিটাল মিডিয়ায় যাঁরা কাজ করেছেন বা করেন, বাংলায়, তাঁরা জানেন, সিপিএম একটা খুব ভাল কিওয়ার্ড। ফলে ডিজিটাল মাধ্যমের লেখায় সিপিএম শব্দটা, কিওয়ার্ড হিসেবে কেবলমাত্র ব্যবহারযোগ্যই নয়, অত্যন্ত প্রাসঙ্গিক।\nএ লেখা সিপিএম নিয়ে নয়। প্রথম অনুচ্ছেদে বেশ কয়েকবার সিপিএম লেখার মাধ্যমে একটা চালু কিওয়ার্ডকে ব্যবহার করে নেওয়া, কিছু হিট নিশ্চিত করার জন্য। তবে এটা ঠিক ক্লিকবেটও নয়, কারণ লেখাটির একটা অংশ কিওয়ার্ড নিয়েও।\nসম্প্রতি খ্যাতনামা সাহিত্যিক সঙ্গীতা বন্দ্যোপাধ্যায় ফেসবুকে একটি পোস্টে তাঁর বিরক্তি প্রকাশ করেছেন। সে বিরক্তি, বর্তমানে রিভিউ নামে চলতে থাকা একটি ধারা নিয়ে। সে ধারা সম্পর্কে নিজের সপাট বিরক্তি প্রকাশ করতে গিয়ে তিনি যা বলেছেন, সে সম্পর্কে এই লেখার অবতারণা। সঙ্গীতা ঠিক কী কী বলতে চেয়েছেন, তা জেনে ফেলা ও জানিয়ে দেওয়া নয়, সঙ্গীতার কথা থেকে যা যা মনে হয়েছে, সে সম্পর্কেই এই আলোচনা। এই মনে হওয়ার সঙ্গে যে কেউ সহমত হতে পারেন, সঙ্গীতা সহ যে কেউ দ্বিমতও হতে পারেন, স্বাভাবিকভাবেই।\nকিওয়ার্ডের কথা দিয়ে শুরু করেছিলাম। সঙ্গীতা একটি কিওয়ার্ডের ফাঁদে পড়েছেন, বা সচেতনেই সে ফাঁদ ব্যবহার করেছেন। রিভিউ। রিভিউ একটি কিওয়ার্ড। বাংলা হরফে লিখলেও, এখন। ফলে, রিভিউ বা হ্যাশট্যাগ রিভিউ ব্যবহার করে বহুজন বিভিন্ন রকম ও ধরনের লেখা লিখে থাকেন, তাতে কিছু হিট-টিটও নিশ্চয়ই পাওয়া যায়। ফেসবুকে অবশ্য হিটের হিসেব নেই, সেখানে লাইক ও তৎসহ অন্যান্য রিঅ্যাকশন।\nরিভিউ শব্দটার বাংলা ঠিক কী হতে পারে? বা রিভিউ শব্দটার ঠিক কী বাংলা হতে পারে? চট করে, ডিকশনারি চক্করে না পড়ে, গুগলের কাছে জানতে চেয়ে দেখছি বেশ কয়েকটা অপশন পাওয়া যাচ্ছে। প্রথম হল, পুনঃমূল্যায়ন। তারপর আসছে পর্যালোচনা, পুনর্মূল্যায়ন, পুনঃসমীক্ষা, অবেক্ষণ, ইত্যাদি। ১২ নম্বরে গিয়ে পাচ্ছি, সমালোচনা। অর্থাৎ, গুগলের মত জায়গাতেও, রিভিউ মানে সমালোচনা নয়। রিভিউ শব্দটা আমাদের জীবনে এসেছিল, ব্যবহারিক জীবনে, পরীক্ষার খাতা রিভিউ প্রসঙ্গে। তখন খবরের কাগজে পুস্তক পর্যালোচনা ছাপা হত, চলচ্চিত্র-আলোচনা বা সমালোচনা। রিভিউ শব্দটা ইংরেজি, বাংলা মাধ্যম তখন যত্রতত্র ইংলিশ শব্দ ব্যবহার করত না, উপনিবেশ-সংস্কৃতি তখনও বাঙালি মানবমনে পুনঃপ্রতিষ্ঠা পেতে ততটা শুরু করেনি। তবে এ-ও ঘটনা যে সমালোচনা শব্দটাকে তখন নিত্যদিনের জীবনে নিন্দার প্রতিশব্দ হিসেবে ব্যবহার করা হত। অমুক, তমুকের কী সমালোচনাটাই না করত, বাড়ি বয়ে এসে। সমালোচনাকে, সম যুক্ত আলোচনা হিসেবে দেখার অভ্যাস তৈরি হয়নি। ফলে, সাধারণ ধারণায়, সমালোচনা মানে খুঁত ধরা, এরকম একটা প্রতিবেশ মস্তিষ্কের মধ্যে তৈরিই থাকত।\nচালু বাংলা সামাজিক মাধ্যমগুলিতে, যাঁরা এই রিভিউসমূহ লেখেন, তাঁদের সাধারণত কোনও রকম প্রশিক্ষণজনিত দায়বদ্ধতা বা সম্পাদিত হবার অভ্যাস নেই। তাঁরা, স্বাধীন। এবং তাঁদের, সামাজিক মাধ্যমের নিয়ম মেনে, তাড়া আছে। দ্রুততার সঙ্গে নিজ বক্তব্য পেশ করে ফেলার। সাহিত্য-আলোচনা পাঠের অভ্যাস তৈরি করা, পাঠ-কে নিজের মধ্যে মজতে দেওয়া, এবং সে নিয়ে ভাবা, এসবই ওই প্রশিক্ষণজনিত দায়বদ্ধতা, যা কেবলমাত্র কলেজ-বিশ্ববিদ্যালয়ের পাঠক্রমেই সীমাবদ্ধ নেই, থাকেও না।\nসঙ্গীতা বন্দ্যোপাধ্যায় কি এই ধারাটি সম্পর্কে রুষ্ট হয়েছেন? তাঁর ফেসবুক পোস্টে কিন্তু তেমনটা প্রতিভাত হয়নি। তিনি বিরক্ত হয়েছেন ও প্রকাশ করেছেন, রিভিউয়ের নামে গল্পটাই প্রকাশ্যে এনে দেওয়ায়। এখনকার চালু ইংরেজি পরিভাষায় যাকে বলে স্পয়েলার দেওয়া। আমরা স্পয়েলার প্রসঙ্গে পরে আসব, তার আগে দেখে নিই, সঙ্গীতা এই নিয়ে বলতে গিয়ে আরও কী কী জরুরি প্রসঙ্গ উত্থাপন করেছেন। সাধারণ পাঠক, শারদীয়া সংখ্যার দাম ২০০ টাকা হওয়া নিয়ে যে ক্ষোভ ব্যক্ত করছেন, সঙ্গীতার অসন্তুষ্টি সে নিয়েও। তিনি বলেছেন, পত্রিকার দাম ৫০০০ টাকা করে দেওয়া উচিত। তাঁর এই যুক্তি নিয়ে কিছুদূর আলোচনা সম্ভব। একটি শিল্পসামগ্রীর দাম, ঠিক কিসের ভিত্তিতে নির্ণীত হবে, তা শ্রম-সময় ইত্যাদি বিভিন্ন বিষয়ের উপর নির্ভরশীল। কিন্তু সবচেয়ে বেশি নির্ভরশীল, সম্ভবত, বাজারের উপর। যাঁরা সাহিত্য ব্যবসায়ী, তাঁরা বাজার না জেনে ব্যবসা করতে নামেন না। ফলে, ৫০০০ টাকা, অসম্ভব হিসেবেই সঙ্গীতা বলেছেন, কিন্তু তিনি সম্ভবত ভাবেননি, যে তেমন বাজার যদি থাকত, তাহলে পাঁচ হাজারেই বিকোন হত শারদীয় পত্রিকা। কিন্তু সঙ্গীতা তো সাহিত্য-ব্যবসায়ী নন, তিনি সাহিত্যিক। পাঁচ হাজার টাকা দামের কথা তিনি সম্ভবত রোষবশতই বলেছেন, এমনটা নিশ্চয়ই ভাবেননি, ৫০০০ টাকা শারদ পত্রিকার দাম হলে, সেই পত্রিকায় একটি গল্প মনোনীত হলে, তার পারিশ্রমিকের অর্থমূল্য, ২০০ টাকার পত্রিকায় লিখে যে পারিশ্রমিক পাওয়া যায়, তার তুলনায় বেশি হবে। এই প্রসঙ্গটা যদি বিবেচনা করা যায়, তাহলে এ কথা আরও স্পষ্ট বোঝা যাবে, সঙ্গীতা প্রসঙ্গটা ঠিক দেনা-পাওনার হিসেবে বলেননি, কারণ, তাঁর গল্পের গল্পটা জেনে নিয়ে যদি আর কেউ পত্রিকা না-কেনেন, তাহলেও সে গল্পের জন্য তাঁর প্রাপ্য পারিশ্রমিক, পত্রিকামালিকসমুদয় আটকাতে পারবেন না। ফলে, এখানে, প্রসঙ্গটা তাঁর টাকার নয়, সঙ্গীতা সম্ভবত চেয়েছেন, এত বেশি দাম করা হোক, যাতে অনধিকারীরা শারদীয় সাহিত্য না ছুঁতে পারে, প্রবেশাধিকার যেন যতদূর সম্ভব পৌঁছের বাইরে রাখা হয়। এই অধিকারীভেদের ধারণাটিকে আরও সম্প্রসারিত করা যায়। কলকাতা পুস্তকমেলা প্রবেশমূল্যহীন করে দেওয়ার ফলে অপাঠক-অক্রেতার ভিড় হচ্ছে, পাঠক-ক্রেতারা অসুবিধায় পড়ছেন, এমন আলোচনা, শেষ বইমেলাতেও শোনা গিয়েছে, এমনকী ক্রেতা-পাঠক-প্রকাশকদের কাছ থেকেও। ফলে, অর্থমূল্যের মাধ্যমে নিয়ন্ত্রণের সপক্ষে সঙ্গীতা প্রথম মত দিলেন, এমন নয়। তাহলে, সঙ্গীতা কাদের অনধিকারী ভাবছেন? সেই পাঠকদের, যাঁরা ২০০ টাকায় পত্রিকা কিনে ভাগাভাগি করে পড়েন, এবং মাথাপিছু পাঠের মূল্য, ৪০ বা ৫০ টাকার মত, তার কিছু কম-বেশিও হতে পারে।\nবাংলা সাহিত্যে, এরকমই হয়। শারদীয় পত্রিকা, সঙ্গীতা জানেন, এখন মধ্যবিত্ত পরিবারে অনেকগুলি কেনা হলেও, এক সময়ে, যখন সঙ্গীতা লিখতে শুরু করেছেন, সে সময়ে এক একটি পরিবারগুচ্ছে, প্রতিবেশী বা আত্মীয়দের মধ্যে, এক এক বাড়িতে এক এক শারদীয় সংখ্যা কেনা হত, এক বাড়িতে পড়া শেষ হলে, তা পৌঁছে যেত অন্য বাড়িতে। তখনও, এক একজন সাহিত্যিকের গল্পের বিষয় নিয়ে নিজেদের মধ্যে আলোচনা হত, কথা হত, প্রথমজনের পড়ার পরেই, বাকি ৫-১০-১৫ জন জেনে যেতেন, এবারে কে কী নিয়ে গল্প বা উপন্যাস লিখেছেন। তাতে কি লেখকের অসুবিধা হত? হত না, কারণ, এ বলাবলিগুলি সম্পর্কে লেখক অবহিত থাকতেন না। সে বলাবলির মধ্যে নিন্দাই থাকুক বা স্তুতি, তা লেখকের কাছে পৌঁছত না। অতি-সংযোগের এই সময়ে, সেসব দ্রুত পৌঁছে যায়, এবং তা লেখককে, অন্তত বেশ কিছু লেখককে বশ করতে পারে। সঙ্গীতা, বশবর্তী হয়েছেন।\nএতক্ষণ আমরা সাহিত্য নিয়ে কোনও কথাই বলিনি। একটু সে দিকে যাওয়া যাক। একটি গল্পে কী থাকে? একটা কাহিনি, একটা চমক, কোনও একটা ঘটমানতা? এরকমই কিছু। এরকমই কিছু, এবং। এরকমই কিছু, প্লাস। ওই এবং অথবা প্লাসটাই, সাহিত্য। গল্প, কাহিনি, তার পূর্বাপরতা, এসবের একটা নির্মাণ থাকে। তাকে কেউ শৈলী বলে ভাবতে পারেন বটে, কিন্তু গল্প, ওই শৈলীটাই। দ্রবময়ীর কাশীবাসের গল্পটা ঠিক কী, বা প্রাগৈতিহাসিকের, বা অশ্বমেধের ঘোড়ার, কিংবা ছুটি বা দেনাপাওনার, বা অভাগীর স্বর্গের, এ আমি, বা সঙ্গীতা বা যে কেউ বলে দিতে পারব সম্ভবত। তাতে গল্পটা না-পড়ার কারণ তৈরি হয় না। কারণ, এসব গল্পে, বাংলা ভাষার অজস্র এরকম গল্পে, গল্পটা, গল্পের কাহিনিতে থাকে না। গল্পটা আড্ডায় বসে বলে দিলে, তা ফুরিয়ে যায় না। আড্ডায় বসে, ফেসবুকে শুয়ে, গল্পের বিষয় বলে দিলে যে গল্প ফুরিয়ে যায়, সে গল্প, সঙ্গীতা নিশ্চয়ই জানবেন, গল্প হয়েই ওঠেনি। উঠতে পারে না। এমন গল্পই লিখতে হবে, যে গল্প ফুরোয় না, গল্প জেনে গেলে তো নয়ই, পড়া হয়ে গেলেও নয়। একজন পাঠক হিসেবে, তেমন গল্প পড়ার জন্যই অপেক্ষা করে থাকা, না-ফুরোনো গল্প।\nআমরা কিওয়ার্ড দিয়ে কথা শুরু করেছিলাম। সঙ্গীতা, না চাইতেও তাঁর ফেসবুক পোস্টে একটা কিওয়ার্ড তৈরি করে দিয়েছেন। স্বল্পকালীন হলেও, স্থানিক হলেও। চানাচুর। এই কিওয়ার্ডটা, ফেসবুক সার্চে, কিছুদিন হয়ত থাকবে। কিওয়ার্ড দিয়ে ডিজিটাল মার্কেটিং হয়, সাহিত্য হয় না। পাঠক হিসেবে, সাহিত্যের জন্যই অপেক্ষা করে থাকা, তা ডিজিটাল হতেও পারে। কিন্তু, কিওয়ার্ড? নাঃ!\nপূর্ববর্তী নিবন্ধত্রিপুরায় ফ্যাসিবাদী আক্রমণের মুখে ঘরে বসে নেই বামপন্থীরা\nপরবর্তী নিবন্ধতাপস সেন: আলো মানুষ, ভাল মানুষ\nআকাদেমি সমাচার: পুরস্কার যার যার, তিরস্কার সবার - Nagorik.net May 12, 2022\tAt\t4:28 pm\n[…] চানাচুরের কিওয়ার্ড প্রাপ্তি […]


নানা আয়োজনে বাংলাদেশ অক্সফোর্ড স্কুল বসুন্ধরা ক্যাম্পাসে স্বাধীনতা দিবস পালন - Bartakontho\nনানা আয়োজনে বাংলাদেশ অক্সফোর্ড স্কুল বসুন্ধরা ক্যাম্পাসে স্বাধীনতা দিবস পালন\nমার্চ ২৬, ২০২২ ৯:৪৯ অপরাহ্ণ\nনানা আয়োজনে বাংলাদেশ অক্সফোর্ড স্কুল দক্ষিন কেরানীগঞ্জ, হাসনাবাদ বসুন্ধরা ক্যাম্পাসে স্বাধীনতা ও জাতীয় দিবস পালন করলো।\nশনিবার (২৬ মার্চ) মহান স্বাধীনতা দিবসে স্কুল ক্যাম্পাসে শিশুদের চিত্রাঙ্গন প্রতিযোগিতা ও আলোচনা সভার মধ্য দিয়ে স্কুলটি স্বাধীনতা দিবস পালন করে।\nস্কুলের প্রধান শিক্ষক সীমা হাসানের সভাপতিত্বে অনুষ্ঠানে প্রধান অতিথি হিসাবে উপস্থিত ছিলেন বাংলাদেশ জাতীয় মানবাধিকার সমিতির চেয়ারম্যান মো. মঞ্জুর হোসেন ঈসা। শিক্ষক মন্ডলীর মধ্যে উপস্থিত ছিলেন চারুলতা মন্ডল, আয়শা, সানজিদা, সামান্তা ইসলাম, ইয়াসমিন সুলতানা, শারমিন গুলজার, ফাতেমা রহমান, শারমিন আক্তার, নুসরাত জাহান-সহ অভিভাবকবৃন্দ।\nচিত্রাঙ্কন প্রতিযোগিতায় ক গ্রুপে প্রথম হয়েছেন ওয়ার্দি সাদাব ত্বাহা, দ্বীতিয় ফাতিন সাদাব বিন মঈন, তৃতীয় আযশা বিনতে মামুন, চতুর্থ সুতপা মন্ডল রাচি, পঞ্চম ফারওয়া আনাস। খ গ্রুপে প্রথম হারুন আল হাসান, দ্বীতিয় আর্য চন্দ্র মন্ডল, তৃতীয় তাহেরা বিনতে সৈয়দ, চতুর্থ স্বরুপ মন্ডল ভূবন, পঞ্চম ফারজানা সুলতানা। অংশগ্রহন কারী সকলকে শান্তনা পুরষ্কার প্রদান করা হয়। ক ও খ গ্রুপের বিজয়ী সকলকে মূল পুরষ্কারের সাথে বিশিষ্ট কবি ও লেখক আসমা সরকারের ছড়ার বই প্রদান করা হয়।\nঅনুষ্ঠানে প্রধান অতিথি মো. মঞ্জুর হোসেন ঈসা বলেন, প্রত্যেক শিশুর অন্তরে দেশপ্রেমের বীজ বপন করতে হবে। অন্যথায় আগামী দিনে জাতি হিসাবে আমরা মাথা উচু করে দাড়াতে পারবো না। চারদিকে বিজাতীয় সাংস্কৃতিক আগ্রাস চলছে। এই আগ্রাস থেকে আজাকের শিশুদের রক্ষা করে আগামী বাংলাদেশ নির্মানে দেশপ্রেমের কোন বিকল্প নাই।\nউল্লেখ্য, বাংলাদেশ অক্সফোর্ড স্কুল বসুন্ধরা ক্যাম্পাসে প্রধান শিক্ষক থেকে শুরু করে শিক্ষকমন্ডলীর সদস্য এবং অফিস সহকারী সকলেই নারী। দক্ষিন কেরানীগঞ্জে একমাত্র বাংলা এবং ইংরেজী ভার্সন স্কুল এটি। যা পরিচালিত হচ্ছে আলোকিত নারীদের দ্বারা।


একটা সময় ছিল যখন পূর্ণিমা এলে বন্ধুদের মেসেজ পাঠাতাম। কবি কবি মেসেজ। কুসুম কুসুম রোমান্টিসিজম। দ্য রোমানটিসিস্টস বর্ন অন্য দ্য রং সেঞ্চুরি নামে একটা ফেবু গ্রুপ ছিল – তাতেও মেমবার ছিলাম। রোমান্টিসিজম নামে পেইন্টিং এর যেই ধারা – সেটা অবধি ভারী টানত। সার্জেন্ট আর টার্নারের জলছবিগুলো হা করে দেখতাম।\nআল্লাহ মাফ করুক। সেই দিন নেই। বদলেছে।\nএখন পূর্ণিমার চাঁদ মানে আইয়ামে বিদের সিয়াম। পূর্ণিমা এখন আল্লাহর একজন দাস হওয়ার তাকে একটু খুশি করার চেষ্টা করার আরেকটা উপলক্ষ্য মাত্র। বনে গিয়ে জোছনা দেখার হুমায়ুনিক রোমানটিসিজম এখন আর দোলায় না। চাঁদের সৌন্দর্য দেখে ভাবি – যেই সত্ত্বা চাঁদ সৃষ্টি করেছেন, আমাকে সৃষ্টি করেছেন তাকে দেখতে পাব কী? এত পাপের ভার – এই পাপী চোখ তাকে দেখার উপযুক্ত হবে কী?\nবলছি না, অনেক ভালো মানুষ বনে গিয়েছি। মনের খবর তো মালিক রাখেন। তবে যে হৃদয়ে মালিকের প্রতি ভালোবাসা থাকে না তাতে পার্থিব ভাবালুতা বেশি।\nযখন আপনি আল্লাহকে ভালোবাসবেন তখন দেখবেন, আল্লাহ আপনাকে অনেক বেশি ভালোবাসা দিয়ে আপনার জীবনটা ভরে রেখেছেন। আপনি আরো কৃতজ্ঞ হবেন, ভালোবাসা আরো বাড়বে। দুনিয়াবি ভালোবাসার জন্য তখন হ্যাংলাপনা করতে হবে না।\nতবে কী দুনিয়াতে খালি রিক্তের বেদন?\nআল্লাহর বান্দা-বান্দীদের মধ্যে কাউকে না কাউকে আল্লাহ পাঠিয়ে দেবেনই। সে আপনাকে আল্লাহর ওয়াস্তে ভালোবাসবে। আপনার দোষ-ত্রুটি সমেত ভালোবাসবে। এটাই সত্যিকারের পবিত্র ভালোবাসা। এটা ভাঙে না, গড়ে। পোড়ায় না, শান্তি দেয়।\nআল্লাহকে ভালোবাসবেন কীভাবে?\nচারপাশ তাকিয়ে দেখেন। চাঁদটা সহ। দেখেন আর ভাবেন — আল্লাহ কে? তিনি আপনার জন্য কী করেছেন।\nকৃতজ্ঞ মন ভালোবাসার প্রথম শর্ত।